text:
立體電影
立體電影,電影一種,睇出好似立體咁.人眼有視角差距,兩眼收到影像有輕微唔同,腦會將兩邊影像,得出立體視覺,可以判斷距離.立體電影會有兩套影像,一隻眼收一套,經腦就睇出來係立體.立體電影同普通電影一樣,可以廣播,可以錄影重現,所以有立體電視同立體影碟.較早嘅立體電影,會載一紅一藍色片立體眼鏡.
發展史[編輯]
立體眼鏡嘅出現[編輯]
喺1839年,英國有位嗌查理斯衛斯通嘅爵士,就按咗「人嘅兩隻眼嘅成像都唔一樣」嘅原理,就發明咗一種立體眼鏡,畀人嘅左眼同右眼喺睇到一樣嘅相嗰陣會出唔同嘅效果.呢個就係而家立體眼鏡嘅原理.
第一部立體電影嘅誕生[編輯]
喺1922年9月27號,世界上第一部立體電影係《愛情嘅力量》呢部片.嗰時係立體電影入面,第一次搞商業製作.在1941年,米高梅又拍咗部《第三維度嘅兇手》,嗰時佢將法蘭斯坦嘅古仔放咗去立體電影入面,呢個重係嗰時俾人猛咁話好嘅其中一部立體電影.而世界上第一部立體電影就真係唔好彩,由於爆咗二戰,搞到發展立體電影嗰行就停嗮,一直到1945年8月15號之後先至慢慢噉恢復返,而部片就唔見咗喇.而早期嘅立體電影都係整啲立體效果出嚟畀人睇,而片入面成日都係攞支槍掟去觀眾嘅嘢嚟搞搞震嘅.而世界上真正嘅第一部立體電影係1952年拍嘅《非洲歷險記》.而呢部片係專門講非洲探險嘅嘢,而嗰時部片嘅口號係「獅子喺你隻腳度,愛人就喺你個心度」.雖然話嗰時嘅《生活》雜誌話部片好無哩頭,但觀眾重好鍾意逼爆個電影院度睇下個片入面嘅「自然視角」效應.
立體電影瘋狂發展[編輯]
到咗1953年,由於美國出咗《恐怖蠟像館》等一系列嘅立體片,嗰時喺成個20世紀50年代嘅美國同英國,即刻入咗立體電影嘅高峰時期.而1954年嗰陣嘅出名導演都睇死啲立體電影,話佢哋凈係識得玩嘢而唔係藝術.但係希治閣就唔係噉諗,佢喺1954年拍咗部立體版嘅《電話情殺案》,就變咗嗰時立體片度比較少見嘅正嘢.而環球公司喺1954年03月05號播咗最出名嘅立體恐怖片——《黑湖妖譚》,而呢部片重係到而家為止,唯一一部有續集嘅立體電影.而最新嘅《黑湖妖譚》續集喺2011年已經出咗街.
到咗1982年,美國迪士尼公司又拍咗部《魔法之旅》嘅短片,雖然話部片得16分鐘咁短,但係佢用咗CGI同真人表演結合埋,整咗部嗰時搞到啲人O嗮嘴嘅立體效果.而嗰年重出埋《黑色星期五》嘅片先至將立體電影喺20世紀80年代慢慢開始搞返出嚟.
1983年,由於立體版嘅《大白鯊第三集》就猛攞咗收視狂潮,呢部片播咗1個星期,就賺咗1300萬美金嘅票房.但由於嗰時嘅電影質量好差,而立體效果都好唔到邊,結果噉就搞到觀眾好快噉冇嗮興趣喇.而過咗2年(1985年),而《魔晶戰士》就變咗世界第一部立體嘅動畫長片.
中華人民共和國第一部立體電影[編輯]
而中華人民共和國嘅第一部立體電影喺1962年由天馬電影製片廠影嘅《魔術師的奇遇》部片.後嚟又陸續出咗《歡歡笑笑》,《快樂的動物園》,《靚女阿萍》,《俠女十三妹》等呢啲噉嘅片.
21世紀嘅高速發展[編輯]
雖然話20世紀90年代嗰陣嘅立體片就比較落後下,但係一踏入21世紀,立體電影就開始高速發展喇.而最先係由《間諜小子》,《四眼天雞》,《聖誕夜驚魂》都出咗佢嘅立體版,重敲響咗立體電影嘅主流市場.先係出咗IMAX電影;跟住喺2005年由迪士尼出嘅《雞仔總動員》嘅片用咗新型投影技術嚟消嗮睇立體電影出嘅眼睛疲勞;之後出咗完全用立體攝影機影嘅真人立體片;用咗定格動畫嘅立體電影……其中講得出名啲就係2009年嘅阿凡達,佢係最出名嘅立體片,佢係電影界有史以嚟,製作規模最大,技術最先進嘅立體電影.
IMAX電影嘅誕生[編輯]
2004年,第一部IMAX 立體長片——《極地特快》出咗街.呢部片拍咗佢嘅2D版同立體版,雖然話2D版嘅要20蚊,但係立體版嘅要75蚊.而呢個所謂「75蚊」嘅立體 IMAX版就攞咗佢嘅30%票房.而所謂嘅立體+IMAX嘅超強組合就畀發行隊睇出咗佢嘅商業發展潛力.
第一部真人立體電影[編輯]
喺2008年講得出名啲就係《U2 立體演唱會》嘅片,呢部片係第一部完全用立體攝影機影嘅電影,而呢個音樂紀錄片可以話成係全程真人立體電影領頭羊.
第一部用咗定格動畫嘅立體電影[編輯]
環球公司出嘅《鬼媽媽》呢部動畫片係第一部用咗定格動畫嘅立體電影,而呢部電影喺2009年已經出咗街.
原理[編輯]
因為立體電影係用咗立體技術嚟搞兩條有小小差距水準嘅電影畫面.喺映緊電影時,就將兩條影片分別裝喺左,右嘅電影放映機度.如估個畫放喺屏幕度就搞出左,右嘅雙重影.喺觀眾戴咗立體眼鏡時,其中一隻眼凈係睇到一邊嘅像,通過雙眼嘅彙聚功能搞出個三維立體嘅視覺效果而出嘅幾幅連環嘅立體畫面.
光分[編輯]
喺睇立體電影嗰陣成日都用到副眼鏡嘅,其實呢啲鏡就係對互相垂直嘅透振方向偏振片.因為喺整緊電影嗰陣用咗特殊嘅多鏡頭攝影機嚟影,而每個鏡頭分別記低咗左眼同右眼角度睇到嘅相,之後喺播緊電影嗰陣再用返雙投影機,同時將左右兩張相放喺屏幕度,跟住用埋特殊嘅偏光鏡嚟用偏光原理搞成一組影像,最後就就睇到立體電影嘅嘢,加陣大部分電影院都係有出到立體眼鏡嘅嘢.
裸眼[編輯]
而裸眼技術嘅原理係將唔同角度嘅圖,影喺唔同空間嘅位,再用左右眼分別接收唔同角度嘅圖:講得簡單啲,可以將裸眼式諗成「將立體眼鏡直接掛喺電視度」嘅嘢.不過呢種技術凈係得睇緊片嘅人喺指定位嗰時先有作用(因為張圖已經影咗喺空間入面嘅固定位),所以呢樣嘢成日用喺相機,手機,或掌上型樂器等近距離嘅手提裝置.
技術[編輯]
喺立體電影入面分開咗4大技術類,而呢「4大技術類」就係光分法,色分法,時分法同埋唔眨式呢4類.
光分法[編輯]
優勢:
- 唔錯嘅立體效果
- 適合人數較多的放映場合
劣勢:
- 畫面有重影
- 限制咗睇篇嘅角度
- 睇得太長時間會覺得好攰,而戴偏振眼鏡都覺得唔夠舒服.
- 立體放映廳要使好多錢先至可以整到,重有啲影院嘅放映廳話唔夠錢而唔用金屬幕布而影響咗睇片嘅效果.
- 實現個人家庭影院嘅難度好大,相反成本重好高.
色分法[編輯]
優勢:
- 放映設備係既唔使乜要求,又唔使第尐投入.
- 立體眼鏡嘅價錢好平,甚至可以自己用手嚟整都得.
劣勢:
- 好容易出重影,畫面唔清楚.
- 唔夠立體效果
- 觀眾容易覺得癐
時分法[編輯]
優勢:
- 有明顯嘅立體效果,畫面唔會出現眨下眨下噉.
- 色彩,光度表現得重好.
劣勢:
- 一定要顯示器同眼鏡,顯卡一齊搭配嚟用.,
- 要好多錢,普及嘅難度好高.
唔眨式[編輯]
唔眨式嘅立體技術係同人實際感受到嘅立體感入面,最近同埋最自然嘅方式.就好似喺電影院入面睇到生吘吘嘅立體片噉,可以同時睇兩幅相噉分開左邊同右邊相嘅特殊薄膜黐喺立體電視嘅面同眼鏡度.
帶嚟嘅健康影響[編輯]
人喺睇緊立體電影時,大多數都係因為佢有比較犀利嘅震撼力而興奮,甚至話嗮過癮都有.雖然市場專家預測咗立體電影喺2015年——2020年入面成為市場嘅主流,但係全球範圍入面嘅立體片可以導致視力,精神問題同某啲平衡系統發生咗臨床病變.
搞到個眼好攰[編輯]
喺正常嘅情況下,眼睛嘅輻輳同調節係相互協調嘅,大腦都好輕鬆噉將呢啲嘢溝埋一齊.但係通過立體眼鏡睇到嘅嘢係分成兩邊.嗰時,眼睛就集中嗮成個屏幕入面啲嘢,同時重向屏幕搞視覺調節,而人嘅輻輳同調節嘅協調性都俾佢搞到亂嗮竉喇.如估人長時間睇立體電影,就係大腦逼佢喺唔協調嘅情況搞輻輳同調節而將信息傳到大腦度,噉就出現眼好癐,睇嘢矇查查;重有眼睛唔舒服同埋頭痛嘅嘢.
會傳播眼疾[編輯]
如估立體眼鏡嘅消毒質量唔得嘅話,會變成眼疾嘅傳染源.因為用咗冇消過毒嘅或消毒質量唔過關嘅立體眼鏡會好容易出紅眼病同其他健康隱患.例如有啲好細個嘅細路,睇咗立體電影之後會頭暈眼花同嘔,呢個可能係唔適應立體電影出嘅眼部肌肉痙攣而搞出嘅視頻終端綜合症.由於細路嘅眼球生得重未夠成熟,所以成日睇立體片好容易有深度近視.由於立體電影嘅移動速度好快,重有影院入面啲光線好暗下,甚至令到眼壓突然之間升高咗好多而搞到青光眼,最後搞到失明.
會搞出光敏性癲癇[編輯]
立體電影入面出嘅真實性效果係唔啱癲癇症嘅人去睇,因為圖入面啲嘢都可以搞到觀眾嘅眼球同心靈都好刺激,而呢種刺激就好快搞出個癲癇.
影響細路嘅視力[編輯]
因為細路嘅眼部係重未發展到成熟階段,如估俾細路用左右眼嘅唔同相嚟搞立體效果嘅嘢,會搞到隊眼嘅肌肉猛咁好緊張噉喺度運動,甚至唔停噉調節自己嘅晶狀體嚟變換焦距,會甚至威脅到眼睛嘅發育,好可能搞到有斜視,弱視等.
影響心血管[編輯]
因為立體電影嘅畫面大多數都係飛下,轉下,轉畫面轉得好快,成日飆嚟飆佢嘅畫面出嚟,如估平時有畏高,暈浪嘅觀眾會搞出精神緊張同心理唔舒服嘅嘢.另外,立體電影嘅音樂同畫面都好刺激,如估睇咗之後會覺得好高興,但係有心血管疾病嘅患者可能會發生血壓升高,頭暈,胸悶呢啲唔舒服嘅嘢.
睇埋[編輯]
攷[編輯]
- 立體电影发展史 立體互聯
- 回首立體电影技术发展史待全新机遇与未来 慧聰網
- 立體离我们有多远?浅谈立體电影发展史及趋势 慧聰網
- 立體电影发展史 新浪博客
- 电影知识堂 - 立體电影的发展史 北京大学百周年纪念讲堂
- 立體你真的了解吗?主流立體显示技术解析 万维家电网
- 立體电影技术原理分析 梅克拉
- (知識分享)立體觀影時代來臨,破解立體電視原理
- 警惕立體影视带来健康隐患 育儿百科大全
- 看立體电影竟有5大危害 新浪健康
- 观看立體电影对眼睛的影响 STAR365.cn


c: text/html

text:
雖然D2 Place本身已經有3個停車場,逢星期六日同紅日仲開放埋羅氏商業廣場停車場比你做埋免費泊車優惠,不過車位依然係供不應求.唔介意個免費泊車優惠(反正市集消費又唔可以做免費泊車既)又唔介意行遠幾步既,荔枝角周圍咁多工商廈點會無位?一齊黎睇啦!
1. 長沙灣道909號停車場
呢個新開既場遠就遠少少咁多,不過佢係全荔枝角最平,無之一.星期日同紅日時租只需$10!雖然要入車Lift,不過部Lift好似貨櫃咁大,出入完全無難度.價錢請參閱泊好先.(按我導航)
2. 華創中心 Cre Centre
我順住條長順街講啦,方便大家睇落去.華創中心無下一個介紹既億利咁平,但係個場正常好多,$23一個鐘.仲有,佢依家出咗個星期六日嘅日泊優惠,朝十至晚十只需$100!擺到明係比喺D2 Place市集擺檔嘅朋友用.價錢請參閱泊好先.(按我導航)
3. 億利工業大廈停車場
工廈場唔要求得咁多,又黑又濕污污糟糟咁.勝在近同唔算貴.$20一個鐘.價錢請參閱泊好先.(按我導航)
4. 長沙灣廣場
基本上去得荔枝角總有人會介紹長沙灣廣場比你.老牌場,位多唔算貴,係上落車道窄啲.無信心既可以泊地庫.$22一個鐘仲有日泊.價錢請參閱泊好先.(按我導航)
5. 西頓中心停車場
喺正長沙灣廣場對面,仲要平少少添,逢星期六日及紅日只需$20,車位都算正常,泊到上五樓仲有好多單邊位泊,價錢請參閱泊好先.(按我導航)
6. 億京廣場及億京廣場二期停車場
原本想介紹定豐中心,不過見億京中心可以一開二,打少幾隻字.如果你順住行車方向入長順街的話,係會先經過億京廣場二期,之後下一棟大廈就係億京廣場.二期貴億京廣場$2,但係二期每日6點後就$17一個鐘.價錢請參閱泊好先億京廣場二期,泊好先億京廣場.(按我導航至億京廣場二期)
想知道更多泊邊好既介紹,可以去泊邊好facebook Page話比我哋聽,我哋會搵比你睇.

robotstxt: allowed

filter: keep


text:
一提到廣島相信大家第一時間會諗起島居 – 世界文化遺產的海上神社
但係宮島除咗睇島居同嚴島神社之外 , 原來宮島嘅商店街好多嘢行㗎 , 由其特別多小食
而宮島有三大名物, 第一個係烤牡蠣, 第二個係穴子飯(星鰻好似鰻魚咁) , 第三個係楓葉饅頭
今次先同大家試下穴子飯先
出發之前當然有資料搜集下啦 , 最後就搵咗「いな忠」,由宮島碼頭行過去大約10分鐘左右 , 沿路就已經係商店街 , 行過去嘅時候一啲都唔悶㗎~
「いな忠」裝潢比較古色古香好有日式風味呀
入門口前會見到師傅即場燒緊穴子飯嘅星鰻
唔怪得未入門口見到聞到啲香味啦
行咗一陣商店街其實已經有啲攰咁啱安排咗香港人稱呼為 嘅位置 , 坐得特別舒服 YEAH~
坐底無耐已經有日本熱茶奉上唔知係咪隔離飯香呢? 點解我覺得日本啲茶都特別好飲嘅~
師傅知道我地係唔係本地人所以好熱情的問我需唔需要英文餐牌 果然好貼心呀
最後我點咗依一份啦~ 估唔估到係咩呢??
標題講到明穴子飯咁當然係傳說中嘅星鰻飯啦~ 用左一個好傳統嘅便當盒 , 一打開已經傳出一陣香味啦
當然要同主角(穴子飯)合照啦!
發現穴子飯(星鰻)比平時嘅鰻魚飯嘅鰻魚幼細啲而口感星鰻啲肉比較實身啲
再比大家睇下係咪比正常嘅鰻魚細好多呢但份量係成正比嘅 , 飯入面最少都有7塊星鰻似入面㗎~
鰻魚飯另外一個重要精髓就係飯啦~
佢地嘅飯已經有晒鰻魚醬煮好 , 粒粒飯都入晒味
唔洗用任何醬汁已經好好味 好正呀~
「いな忠」店嘅環境好有日式味道又有包廂 , 仲有二樓地方夠大唔洗驚有排等位~
收銀位置仲有好多關於廣島宮島嘅書如果我睇得明日文一定會拎嚟睇 HAHA
係「いな忠」我只係叫個穴子飯 , 因為一心想試下宮島特產同埋留個肚食牡蠣 , 穴子飯價錢係1800円(約130港幣) , 其實份量唔算大但女仔絕對夠食 , 男仔的話可以叫埋其他小食嚟填肚 , 但如果將穴子飯同正常鰻魚飯比較 , 我個人比較鍾意普通鰻魚飯 , 因為鰻魚比較大肉質啖啖肉 , 如果你地平日鍾意肉身比較實身的話星鰻啱晒你地!!! 不過嚟到宮島係真係好值得一試㗎~
「いな忠」
地址:広島県 廿日市市 宮島町 507-2
營業時間:10:30~15:30
鳴謝Expedia~~


text:
山地車
山地車(粵拼:saan1 dei6 ce1),又叫爬山單車,越野單車,係專門畀越野(例如丘陵,路仔,森林同沙地爛石路)用嘅單車.
史改
山地車係由3個美國人——加利費沙,查理克里同湯列茲,喺1974年聯手一齊發明出嚟嘅一部新嘅單車.佢哋發明呢部單車嘅原因係,想要整一部可以喺條公路出面騎到嘅單車,重要避開差人,汽車同建築.而呢部噉嘅車係用咗第二次世界大戰之前發明咗嘅結實單沙灘車入面,裝咗啲摩托車嘅部件同單車嘅配件上去.
呢種單車喺1977年,第一次出現喺美國加州嘅三藩市度.[1]嗰陣有好多踹緊沙灘單車嘅後生仔响座山度成日玩,結果佢就諗到噉嘅嘢:「如估可以喺座山度踹住部單車飛落嚟嘅,肯定實有好嘺嘅.」結果噉諗啫,佢哋就開始嚟整部越野嘅單車喇,而正式改名嗌「山地車」就係1979年嘅事.就係噉,喺呢種單車出咗嚟之後,吸引咗好多單車發燒友嚟買佢.雖然話响歐洲度係最先出現單車嘅,但美國佬發明嘅山地車,就改變嗮一般嘅單車嘅傳統諗法,重喺成個地球度刮咗一埐單車旋風.而世界上最早踹山地車嚟搞越野嘅係詹士芬尼史哥達(James Finley Scott)呢位美國加州大學嘅學生,佢重係全球第一位將普通單車改裝,變成山地車樣嘅人.[2]之後就喺歐美度刮咗埐越野運動旋風,重搞咗個大賽都有.1990年,國際單車協都承認咗呢項運動,就喺1991年嗰陣第一次舉辦咗單車嘅世界盃賽.
優勢改
山地車嘅主要優勢係有以下呢啲嘢:
- 1. 佢有闊嘅輪呔同直嘅柄响度
- 如估喺闊嘅輪呔度嚟睇,佢重有前後嘅降震功效,騎起身都好舒服下,重有個輪呔度有好多嘅鋸齒嘅輪呔嚟加大地下嘅摩擦同有降震嘅吸收能力.所以喺20世紀90年代初之後,降震就被人睇重咗,所以就猛咁出咗好多降震嘅車.如估喺直嘅柄度嚟睇,有啲山地車係出現咗副柄嘅,而副柄係有角度提升嘅特效,所以就變咗家陣嘅潮流喇.而家喺單車市場度,成日都見到800mm以上嘅橫柄單車喇.
- 2. 佢有大嘅韌度同行起身嗰陣可以逳得比較多嘅嘢
- 由於佢咁啱得咁嘺就有呢筍嘢,所以喺騎部車嗰陣,就唔使擔心話揀邊條路好唔好行嘅嘢.唔理佢喺橫街窄巷度玩,定係得閒嗰陣嚟踹下,都幾多贊嘅.而騎緊車嘅人重可以喺乜嘢鬼畫符嘅路度,重可以盡量噉享受到好舒服嘅踹車架勢添.
- 3. 佢有實凈,挭操同靚仔嘅樣
- 由於佢有呢筍嘢,重有好多好靚嘅顏色同比較多優勢嘅踹車性能响度,所以咪好快噉變咗家陣城市入面嘅後生仔,成日嚟趕潮流嘅.
- 4. 佢可以揀唔同嘅變速器都得
- 佢嘅變速器方面,一般有18速,21速,24速,27速30速,6速,7速,8速,9速,10速,11速,12速,13速,12(2x6)速,14速,16速,18速,20速,22速,24(2x12)速,甚至更多齒比配搭.如估用好個變速器嘅話,可以對付到平地,上落坡,泥路,重有撞風等其它複雜嘅路面同氣候都得,重同一般嘅單車嚟鬥?佢好快噉慳咗好多力添.
- 5. 唔同嘅部件
- 佢嘅邊個部件同一般嘅單車係唔一樣㗎,山地車唔係一般嘅單車.因為佢係有緩衝嘅作用,重有抗震嘅性能比較好嘅輪呔,加上佢又實淨,重有車架係用咗大嘅韌度料嚟整嘅.而呢啲手把係唔會搞到隻手好癐噉,同埋喺好斜嘅路度都可以控制到車速嘅,所以山地車都啱用嚟爬山同越野,重有郊外旅游都得.
- 6. 啱長時間同長距離踹嘅
- 由於呢部單車係可以隨時校到速度嘅.如估覺得好慢嘅,可以校個高速;相反,如估覺得好快嘅,可以校個低速都得.如估識點整呢部單車嘅話,踹過山地車嘅感覺就好似個國王噉,雖然話依家成日用嘅交通工具係汽車,但踹過山地車嚟行下大自然度,唔單止可以放鬆個心情,重可以鍛煉到身體添.所以咪變咗依家嘅新休閒道具囉.
構造改
呢款單車雖然話睇落去個樣好簡單噉,但話到山地車嘅組件,多到巴閉囉,而且每嚿組件都有佢啱用嘅獨一無二功效,簡直係冇咗個都唔掂.呢度係用咗既可以體育運動又可以用嚟休閒嘅多功能越野單車嚟做介紹嘅:
車架改
呢個組件係一部單車入面,最主要嘅架構.佢係將車頭頭車尾嘅主架部分接埋一齊,而車架嘅材料分別係用咗以下呢啲材料嚟整嘅:
- 鋁合金,鈦合金,鋼,碳纖維,高碳鋼,鉏鉻鋼,同塑膠嘅纖維合成嘅材料.
車柄改
佢係接埋手柄嘅金屬,碳纖等物料嘅桿,另外煞掣柄係接响呢度,主要係用槓桿原理嚟控制個方向.
柄套改
大多數嘅柄套都係用咗塑膠嚟整嘅,另外,喺個柄嘅面度有唔同嘅花紋响度,佢主要係畀啲人喺踹緊車嗰陣揸得重穩陣.
煞掣柄改
佢係用嚟控制前轆同後轆嘅煞掣.而煞掣系統入面,係有線控,油壓同碟煞呢3樣嘢揀嘅.
變速控制器改
佢嘅主要功能係控制個車嘅齒比.
豎桿改
豎桿係將個手柄同避震器嘅扣接埋一齊,佢係用嚟控制個方向.
前避震器改
前避震器嘅功能係加強前轆嘅黐地性能.而避震系統入面,係有油壓避震,氣壓避震,彈簧避震,油避震呢4種,喺比較特殊嘅入面,重有襟用嘅複合式避震器.
座墊改
可以畀踹車嘅人踹得好慢或休息嗰陣嚟用嘅,由於個座墊桿同個車架係接埋一齊嘅,所以重可以睇下個人嘅身高嚟校下個高度都得.
車頂圓組改
為咗可以喺轉彎嗰陣用得重順啲,所以圓組入面裝咗轆珠或培林响度.
車轆轉柄改
佢係幫部單車可以行得逳嘅輔助工具,要同條鏈一齊用埋先至得.
鏈改
扯逳後轆嘅金屬鏈,如估大嘅車轆轉柄轉緊嗰陣,重會配合埋個齒輪嘅轉動都得.
後避震器改
同前避震器嘅功能同類一樣,都係用嚟加強後轆嘅黐地性.
後變速器改
變速系統係分開咗有18~27段,如估段數越多嘅話,就更加有轉柄比搭配,而唔同晒士嘅轉柄,係畀行緊嘅車喺唔同嘅馬路面度搞個速度變化都得,而家最好嘅變速器是8嚿,而用喺跑車度嘅嘅變速器係發展到10嚿都有.
搖柄改
將車架同後轆接埋一齊嘅架桿,佢可以畀部車行得重穩陣.
踏板改
用嚟畀踹單車嘅人用力嚟踹個單車向前行嘅嘢.
輪呔改
喺輪呔嗰方面,佢係用咗花鼓,鋼絲,輪框,外胎同內胎呢5樣嘢嚟組成嘅,輪胎嘅紋路同晒士都係按返路面嘅情況嚟定嘅.
品種改
山地車嘅品種係分開咗以下呢3種:
一般山地車改
而街邊成日用到嘅一般山地車都有以下嘅優勢同劣勢嘅:
- 優勢
- 佢它有優秀嘅前叉避震器同用咗高品質嘅鋼鋁合金或碳纖維嚟整嘅車身.重有都幾襟用下,即使用咗好多年,都唔會喺保養入面出咩冬瓜豆腐噉.重有佢嘅成個車身構造都好穩陣.
- 劣勢
- 佢除咗係用嚟參加比賽用嘅山地車之外,其它嗰啲山地車都係冇乜點關注佢部車有幾重嘅.
全降震山地車改
最初將個減震系統裝入去山地車嘅目的係為咗應付落斜坡嘅比賽嗰陣發生嘅衝擊.而最新嘅全降震山地車係用咗結實同舒適呢兩個條件嚟整嘅.不過佢都有優劣勢:
- 優勢
- 成日騎响部車度都唔覺得好攰,可以對付到上坡路同下坡路.
- 劣勢
- 冇乜點留意落坡嗰陣遇到凹凸地帶嘅路.
多功能山地車改
多功能山地車係用嚟畀鍾意山地車活動同成日喺城市與山區入面嘅路嚟行單車嘅人嚟設計嘅.雖然話車身冇上面嗰兩種山地車噉有比較實淨嘅車身,但佢都要有實淨同襟用嘅要求.尤其係車身嘅噴漆度,一定要OK先至得,佢係用嚟對抗城市入面嘅刮,割,擦,撞.由於要適應城市入面嘅馬路面,所以都要加埋放嘢架同擋泥板.重有佢大部分嘅車身都係用鋼嚟整嘅,雖然話有時都用鋁合金嚟整,但大部分都係用鋼嚟整嘅.不過佢都有優劣勢:
- 優勢
- 既可以用喺城市嘅馬路入面踹,重可以喺山區入面嘅路度踹都得.
- 劣勢
- 冇上面嗰兩種車噉,有比較實淨嘅車身.
同19世紀出現嘅單車係點分?改
鍾意踹單車嘅人都知,一般嘅單車係分開咗4種嘅:
- 1. 民用單車
- 2. 山地車
- 3. 攀爬車
- 4. (單車比賽用)公路車
雖然話山地車嘅樣睇落去同馬路入面嘅單車差唔多,但如估睇深啲,其實係唔一樣嘅.下面嘅表話畀你知點解:
多人單車改
喺山地車嘅品種入面,重多咗個多人單車嘅嘢.喺美國嗰邊,而家先後有5間單車嘅公司已經發佈咗可以畀2個或重多啲嘅人嚟踹嘅山地車都有.
睇埋改
連出去改
- 山地自行车 百度百科
- (山地车)用图解说山地车自行车的结构 360Doc個人圖書館
- 山地车和公路车区别 百度经验
- 山地车和公路车有什么区别呢? 老A仲先生 博客
- 原创 山地自行车和普通自行车有什么区别 天涯博客
- 山地车和公路车区别(图文) BIKETO自行車網
- 山地車 互動百科
註改
- ↑ Rogers, Seb (23 October 2010). "Interview: Specialized founder Mike Sinyard". BikeRadar. 喺2 December 2010搵到.
- ↑ 山地车的历史(一) 騰訊大秦社區
- ↑ 3.0 3.1 山地自行车和普通的自行车有什么区别?普通自行车可以进行多远的骑行? 百度知道
- ↑ 4.0 4.1 4.2 4.3 山地车和公路自行车区别在哪里? 互聯網檔案館嘅歸檔,歸檔日期2016年3月4號,. 新浪博客


text:
烏龍波
烏龍波,又可以講成擺烏龍,係足球術語之一,意思係解當一場賽事進行期間,一個球員唔小心將個波送咗入自己嘅龍門而令到己方球隊失波.家陣好多講波佬都會將烏龍波通俗咁講成「擺老烏」或者「送大禮」.
做出呢種失誤嘅多數係返去自己龍門前回防嘅球員,有時為咗即時化解敵方密集嘅攻勢,守方球員諗住用頭或者用腳解圍,點知判斷錯誤變成將個波改變方向飛入龍門,令到自己方面嘅守門員欲救無從而失波,呢個擺烏龍嘅情況係最普遍.
但有時誤會亦都會存在喺己方嘅球員同守門員之間,例如守方球員以為己方嘅門將喺自己後面,諗住輕鬆將個波撐龍舟畀佢,點知原來個門將唔為意接唔到而畀個波漏入龍門.有個關於誤會嘅實例發生喺2006年FIFA世界盃足球賽其中一場英格蘭嘅賽事入面,後防球員加利尼維利諗住後防冇晒威脅,於是喺大禁區角位外將個波大腳回後畀門將羅賓遜,點知羅賓遜出嚟諗住用腳輕鬆將個滾地波控定之際,個波突然俾草頭彈高避過咗佢隻腳,一路彈下彈下噉碌入龍門,令到英格蘭無端端失咗一球畀對手.
另外一個英超嘅經典烏龍波發生喺阿士東維拉嘅守門員安格文身上,當時後防球員美爾寶喺龍門右邊界外大力噉掟返個界外球入去畀安格文,點知安格文伸腳想接波時個波輕輕點一點佢隻腳後繼續彈入龍門,佢失波之後直頭無晒表情,重俾衝入球場嘅對方球迷(伯明翰球迷)拍佢塊面嚟嘲笑,成為當時英超球壇一單笑話.
當然烏龍波都可以係守門員自己一個人造成,不過例子就比較少.


text:
留意到唔少中小學生都會搵上門私人補習去惡補自己唔同科目嘅弱點,從而提升學習成績,但其實幾多錢先係私補嘅合理價錢呢?小編就為大家整理咗今年最新嘅私補市價為大家提供一個價錢參考,同學仔就可以因應翻預算去搵最適合自己嘅私補老師啦!
同補習社唔同,私人補習主要係以單對單授課形式,針對學生嘅優缺點因材施教.亦因為咁,私補嘅收費往往會比補習社貴啲.現時普遍私人補習嘅收費都係以每個鐘100蚊起跳,而同學仔越高年級,讀嘅嘢越難,自然私補嘅費用就會越高啦,高中私補價錢甚至可以係小學補習嘅一倍!
除咗年級之外,唔同私補老師資歷都會有唔同嘅收費.隨著中小學生嘅功課愈嚟愈難,唔少學生同家長都會傾向搵大學生甚至係搵日職老師補,當然價錢會相對地更加高啦.以初中學生為例,大學程度老師每個鐘收費大約係$130-170;如果想搵全職補習導師嘅話就要$180-250;而日職教師一個鐘更加可以去到$300-500添!家長同學生喺揀老師嘅時間記得要留意翻自己嘅預算呀!
以下價錢以一小時為標準,學費只供參考,實際價錢宜自行查詢相關導師.
私人補習入面小學生同中學生嘅補習模式都會有少少唔一樣.唔少小學生都係「全科補習」嘅模式,補習老師會檢查功課同幫學生溫習所有科目.而中學生主要都係「專科補習」,老師會專攻同學仔最弱嘅科目,例如係「死亡之卷」嘅中文同英文科,為高中學生喺DSE前做足準備,但如果中學生想補足「全科」嘅話,價錢就會逐科計啦.
除咗市面上最常見嘅一對一補習,一對多嘅小組補習亦都好受歡迎㗎.呢一種補習方式啱哂一班基礎唔係好差嘅同學仔,唔單止可以有效提升學生嘅成績,最緊要係家長之間可以攤分一半私補費用,簡直係Win-win!
最近受到疫情影響,除左上門補習之外,網上補習亦係一種新嘅補習形式
,不論你係初中定高中生,Afterschool
都會針對你嘅需要提供最合適嘅課程,同學仔可以因應自己嘅溫習進度,隨時隨地用手機或電腦上堂!而Afterschool
嘅課堂價錢亦會比一般私人補習平,仲會有課堂筆記送到你手上,而家某啲科目仲有免費試堂添!(㩒呢到去睇下
)
除咗一般「全科」,「專科」補習之外,市面上仲有好多唔同範疇嘅私補㗎!例如樂器,英文會話,畫畫,甚至係IB同IGCSE呢類公開試課程都有上門補習.不過呢一啲比較特別嘅私人補習,補習費用上亦都會再高啲啦〜
以下價錢以一小時為標準,學費只供參考,實際價錢宜自行查詢相關導師.
為咗令同學仔有效咁吸收知識,唔少私補老師都會準備past paper同自製課堂筆記,不過自製課堂筆記唔係每個老師都有,同學仔同家長最好喺上堂之前同私補老師講翻呢個要求同商討翻價錢,就可以避免不必要嘅爭執啦〜
除此之外,唔少同學仔都係透過中介公司搵私補老師,而中介公司通常會收翻頭幾堂嘅全數學費作為中介費,家長記得喺請私補老師之前睇清楚中介公司條款,咁就唔洗俾人罰「冤枉錢」啦.
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
入行接近五十年嘅盧宛茵,可謂系香港嘅資深藝人.出道多年,佢演技一直備受觀眾朋友嘅贊賞,雖然多數時候與主角冇緣,但系黃金配角嘅名號佢絕擔當得起.喺舊年嘅時候,更加系無線萬千星輝頒獎典禮上,獲得專業演員大獎,充分印證咗好多年嚟觀眾對佢實力嘅肯定,都展現咗佢喺演藝事業上嘅貢獻與及熱枕.
盧宛茵呢位演藝圈嘅老前輩,佢所飾演媽媽戲大家一定唔生暴,喺好多劇集中佢都系飾演媽媽嘅角色,無論系人見人愛嘅媽媽定系令人厭嘅婆婆,只要畀佢去飾演,總可以喺觀眾心中留低深刻印象.
例如喺《鐵探》中飾演姜皓文患有腦退化癥媽媽,一幕短短幾分鐘嘅探個仔喊戲就畀觀眾拍掌叫好.
舊年大熱嘅《BB來了》更加系唔再話下.演生咗唔少家嫂心目中嘅家婆形象,可謂系無線嘅御用媽媽,將媽咪呢一角色演嘅出神入化.噉喺真相中盧宛茵又系一位點嘅阿媽同婆婆呢?
呢排佢就接受咗記者訪問,大傾自己與仔同家嫂嘅相處之道.佢就表示道,作為阿媽一定系錫自己嘅仔女,喺現實中我同佢哋相處就好似朋友一樣去相與.對于家嫂我都會將佢當女一樣,唔會擺出婆婆嘅姿態,互相尊重體諒.
佢還說道,好仔不如好家嫂,我鐘意買唇膏,有時都會買多份送畀家嫂,至於點解我哋可以少沖突,我覺得可能系因為我哋大家并唔系一齊居住,凈系得聚餐嗰陣先見面,沖突自然就會少,而且我都唔會管制佢哋.
育有三個仔女嘅盧宛茵直言,自己由仔生性開始就為佢哋嘅未來鋪路,供書教學多年嚟一直為仔女努力,當年一日走好幾個片場拍劇賺錢,連衫都唔舍得買,為仔女交學費.不過佢都好慶幸當年識放手,等佢哋喺外國學習獨立成長與及自立,而家每個仔女都好生性,以前嘅辛苦都系冇嘥.提及當下佢就表示要珍惜每一次同屋企人相處時光.
年過半百嘅盧宛茵嗰份慈母般嘅笑容,成日可以感染身邊嘅人,但曾經歷人生高高低低嘅佢,坦言自己嘅個性比較現實,面對問題唔會逃避,反而系直面佢提醒自己要頂落去.
參加無線藝員訓練班而入行嘅盧宛茵,入行冇幾耐之后喺電視劇《朱門怨》中飾演二少奶嘅角色,而佢都憑借應該角色形象成功入屋,一炮而紅.
后尾與當時嘅香港第一代新聞主播何鉅華相戀,隨后更加系結婚生子.而佢都選擇轉投當時嘅麗的電視離開無線,直到1987年后先重返無線成為旗下藝人接拍劇集,隔年佢就宣布離婚.
重返無線后盧宛茵塑造咗好多經典角色,無論系市井,攪笑小婦人定系慈母,佢都拿捏得當.而家佢與無線仍有簽部頭契,期待佢帶嚟仲優秀嘅作品畀各位觀眾朋友.


text:
「零售」
乜嘢叫做新零售?其實簡單嚟講只不過係想網上零售同實體零售結合一齊,而當中所包括嘅人力資源,貨品,倉庫,物流等等.當然電子商務係未來嘅發展空間仍然會非常之快,而現時好多發展得快嘅行業例如旅遊相關嘅係主導,因為客戶最終所購買嘅產品同服務都有一個特定嘅標準.只不過有好多行業仍然有好大嘅發展空間,而實體店提供一個平台俾客戶去感受同了解產品嘅功能同質素.
「概念」
新零售係通過技術,數據同創新去拉近消費者同品牌之間嘅關係.傳統嘅零售業如果再唔改變嘅話其實好快就會被淘汰,原因係就算由傳統實體店成功轉型但係實質上只係將線下嘅業務轉移去另一個平台,因此整體業務其實未必有大嘅增長.雖然網店係可以面向一個更大嘅市場,但係如果無一個好嘅營銷嘅策略,其實真係好難拓展新市場.最終亦都係逃唔過被淘汰嘅命運!
「營運」
當然聽落新零售唔係一啲新嘅概念,到最後依然係講緊業務嘅點樣轉型去迎合新嘅消費模式.傳統零售雖然唔會完全被取代,只係慢慢係度衰退.唔講太遠,大家睇下蘋果,三星,索尼等公司,近年佢哋都推行實體體驗模式.消費者可以去到佢哋嘅實體店測試實體產品,但最後消費者可以選擇立刻購買或者之後再係網店購買.所以講到尾新零售係一個舊酒新瓶嘅一個營運模式而已.
Also published on Medium.


text:
噚日係禮拜二,係我比較得閒嘅一日,因為晚飯喺 Louisa屋企食,所以唔駛準備夜晚果餐,晏晝又約咗媽咪以前晨運班師奶 friend飲茶,因為要俾啲台灣手信佢哋,所以連晏晝果餐都唔駛煮,見咁得閒,咪又玩吓嘢囉,揀咗個好簡單嘅麻糬波波嚟 "做實驗",因為我都幾鍾意食 A1 Bakery果隻麻糬波波,所以就上網睇吓搵唔搵到食譜試吓自己整,原來都有好多網友試過自己整,而我今次就參考咗網友 Kiu Bee 個食譜嚟整,佢原本係整芝士麻糬嘅,不過因為我唔食芝士,所以就改咗做椰子味.
材料:
糯米粉 100克
木糬粉 15克
泡打粉 1/4茶匙
椰絲 30克
蛋 1隻
糖 40克
椰漿 50毫升
水 30毫升
原食譜可參考 Kiu Bee 嘅麻糬芝士包.
先將所有粉類過篩兩次,之後加入椰絲,拌勻後就加入蛋,再次拌勻,最後加埋椰漿同水拌成粉團,搓成湯圓狀,放入己預熱 180℃嘅焗爐度焗約 8分鐘就OK喇,係咪好 easy哩!
不過easy 還 easy,我都係失敗咗.係加入椰漿同水拌成粉團時,唔知係咪因為椰漿比較稠,同埋椰絲比較吸水嘅關係,啲液體完全唔見哂,唔夠攪勻所有粉,仲有好多乾粉溝唔埋,於是我就加多少少水落去,但唔知點解,一加多少少水就變得稀過頭,好似麵糊咁,完全無法搓成粉團,但我真係落咗好少水咋,我諗最多都只係得 8-10ml,就已經攪成咁,本來可以加番多少少粉補鑊嘅,但係我又驚加多咗粉要再加水,跟住水又再次多得滯,又再加粉,如是者仲攪到唔知變咗乜,所以就索性就咁用匙羹舀上去張牛油紙上面,焗完出嚟就變成咁:
由麻糬波波變成麻糬 "片片"!所以其實上面所寫水嘅份量係唔準確,只係根據 Kiu Bee 個 recipe 裡面液體嘅總和而計番出嚟,焗嘅時間都係少咗,因為咁薄唔駛焗好耐都已經得喇.
不過味道同口感都唔差 o架 ( 又用 "口感" 去形容,想俾阿蘇 "丙" 呀!) ,我同老豆都覺得好似老婆餅餡嘅味道,直情係十足十,連個 look 都好似. 照計老婆餅餡係用冬瓜茸整成 o架,唔通都有落椰絲去整?真係好似好似!
噚日趁熱即刻食就比較軟糯,今日因為攤凍咗同比較乾身,食落就更加似 A1啲麻糬波波,所以其實應該係成功 o架!下次再有咁嘅情況,我諗真係要用茶匙逐羹逐羹咁加水先至穩陣喇.


text:
卒之都係死死氣買咗部 P 仔呀!
其實一直都掙扎緊買唔買麵包機好耐,因為其實依家用部 food processor 做前期搓麵糰功夫都 OK,只不過係有時麵糰太濕的話就會呢咁 hea,甚至捲入機內,所以如果能夠整唔係太濕嘅麵糰的話,可以唔使買住.但係好多時候都無時間整包,你知啦,整嚫一次包起碼都要預成 3,4 粒鐘,天氣凍的話仲唔只㖭!加上最近頭痛發作頻密咗,有時明明無事,但出氣出力搓完包之後就即刻嚟料,所以都唔敢 “輕舉妄動”.
近排都比較黑仔,好多學生都因為準備中六文憑試,移民外國,大學畢業後出嚟做嘢無時間練琴等原因而停學,所以近呢幾個月都入不敷支,所以即使係要買麵包機的話,都應該係買部本地貨玩住先.但點解突然又會買部咁貴嘅呢!
話說有日收到我張 credit card 發卡銀行嘅推廣電郵,關於獎賞積分,睇完之後,突然間諗起踏入 2014 年之後都未睇過新一年嘅換領禮品,於是即刻走入去睇吓.我嘅目標當然都係電器啦!一 click 入去就見到部「Panasonic」麵包機喇!
銀行都係跟「信興」個官方價 $2380 定價,因為我持卡年期差唔多有廿年,所以可以得到最高 discount 76 折,折後變成 $1808,再用埋我僅有嘅 $620 積分,所以我最終俾 $1188 就攪掂,即係半價囉!本來我諗住儲多啲積分先至換㗎,拎少啲真金白銀出嚟嘛,但係諗深一層,我儲咗幾年先得嗰幾百分,就算過多幾個月都唔幫得幾多,加上佢又寫住換完即止,呢部機我估都應該會幾 hit,幾多人換.再者,以前媽咪喺度時,買嘢都好少買名牌,唯獨是買電器就好捨得,尤其係貴價電器,佢話買平價貨可能用一段短時間就可能已經壞,又要買過部新,買得幾次,條數都喺番度,反而買部貴啲,好啲嘅仲可以用好一段日子都唔會壞,計落仲化算.諗到呢到,咁咪即刻 redeem 咗佢囉!
平時拎禮品時係去啲銀行禮品換領中心度取貨,但呢部麵包機係要直接去「Panasonic」個 showroom 度拎.因為如果部機有事的話,要七日內拎返去 showroom 度換,所以趁今日無乜嘢做就即刻試試部機,呢個就係個試機包喇!


text:
梁展文調查快收工
今屆立法會開波冇耐就出動《立法會(權力及特權)條例》呢把尚方寶劍,調查梁展文事件同迷債事件,因為社會上對兩宗事件都有好大反響,所以大批直選議員都蜂擁加入相關嘅委員會.
之不過,如今調查梁展文事件嘅專責委員會收工日期指日可待,反觀雷曼小組喺呢兩年嚟,只係完成向政府高官,監管機構同埋幾間銀行高層嘅聆訊,遲啲仲要傳召銀行前線職員同迷債苦主.
本來雷曼小組打算召賣迷債賣得多,或者收到投訴最多嘅銀行職員上嚟問話,但有委員透露銀行方面有意見,覺得有啲職員已經辭工,搵番佢哋有難度喎;跟住又有委員爆料話,依家小組仲未諗到請邊啲苦主畀口供,覺得最好苦主們自己推介一個上嚟,換言之又係傾過先掂.
難怪心水清嘅委員話,分分鐘成千頁紙嘅雷曼小組報告起碼花半年時間先寫完,但依家聆訊都未完,加上小組主席何鍾泰亦同佢提過可能搞到今屆會期尾,所以最終得益者好可能係班直選議員.不過,有委員就覺得錯有錯着,事關呢兩年嚟,大新,豐明同星展三間銀行先後推出過回購協議,反映立法會調查帶畀銀行壓力.即係話,對委員嚟講,呢啲都可以當係「政績」嚟㗎.
挾政治籌碼谷選情
無論點都好,小組份報告點都會搵人開刀㗎喇,份報告愈係近二○一二年換屆選舉期,小組委員會內班直選出身嘅委員,包括葉劉淑儀,李慧琼,梁美芬,陳鑑林,甘乃威,涂謹申同埋好大機會由勞工界功能組別轉戰新界東直選嘅葉偉明等等,都可以乘機抽份報告水,將報告嘅內容大講特講,當係政治籌碼咁力銷同標榜自己成功徹查迷債事件,幫自己喺選舉中造勢.
迷債苦主人數逾萬,連埋佢哋嘅親朋戚友,若化成選票,係咪好和味先?


text:
踏入咗11月咁耐,今日終於有少少凍意,我哋出咗嚟銅記玩,知道皇室堡有Peppa Pig,第一時間同Pig粉芊芊影番輯靚相啦
我哋行到去皇室堡門口
芊芊一見到入口擺放嘅大Peppa Pig POPS就即刻走過去攬住佢個大鼻
雖然D公仔都係著哂滑雪裝
但係成個氣氛真係一D都唔凍!
呀芊真係超多Pose,可能由細細個開始就訓練有數
影咗地下入口個少少POPS
跟住就直接上二樓繼續搵吓其他Peppa pig
場內唔多人唔會話有好多人排住隊等住影相
係POPS隔離放咗個雪撬喺度
佢哋自動波已經識得埋位
芊芊直接坐落哥哥度!哥哥都好配合抱起芊芊坐喺自己大脾
準備上三樓之際見到有個Peppa Pig專櫃
賣大量Peppa Pig精品同聖誕產品!
佢哋兩個又好乖冇扭我買玩具
不過見到哥哥眼神流露咗少少貪心目光!
上到嚟三樓佢哋兩個見到人哋舖頭外有呢個扮車嘅Display喺度
即刻走埋去坐喺度扭軚盤,咁都玩得一餐!
呢個設計真係成功,攪到我都唔好意思唔扮吓望一望入面D衫!
三樓又發現咗一個角落仔有影相區!
今次到Peppa Pig爸爸同細佬George
呀芊連環4張相都可以短時間內擺出不同嘅Pose
好利害!
最後我哋再上去其他層數都見唔到Peppa Pig嘅蹤影喇
就係得咁少...真係有D失望!本諗住以為應該仲有其他嘢睇或者活動之類
最後俾我哋接到個味千拉麵小姐,咁啱佢哋又勁鍾意食麵
兩個就走埋去扮食俾我影番幾張相喇
之後仲發現玩具反斗城隻長頸鹿
唔講都唔記得呢隻長頸鹿係Toyrus嘅吉祥物
影埋之後我哋就向維園進發
參加由教協主辦嘅閱讀嘉年華
一齊喺大草地上面睇書啦!
Photo by CANON 5D Mark III, Len | EF 24-70mm f/2.8L USM
呀劍評語: 以為除咗POPS會有其他特別嘢,而且佢仲將每個裝置分佈喺唔同層數,仲要得3層有,真係少到癲,完全唔集中!即便連地下入口個隻都唔算吸引,咁點叫人走入去!
網址
http://3dhk.com.hk/
電話2895 0668


text:
(最佳拍檔)黎耀祥寸TVB收入低: 拍爛片人工和味過無綫
芷珊姐姐2012年憑清談節目《最佳男主角》在台慶頒獎禮獲最佳主持獎,當中訪問多位影帝級人馬相當有睇頭, 收視咁好當然要食過翻尋味,之後曾推出《最佳女主角》,而今年就推出《最佳拍檔》,顧名思義要請過往觀眾心中經典螢幕拍檔,昨晚第一集就請黎《巾幗梟雄》中嘅黎耀祥及鄧萃雯, 1997年已經憑《西遊記》角色豬八戒走紅嘅黎耀祥就因覺得自己停滯不前,決定離開TVB轉去拍電影,「正因為爛片無所謂,無人理你做成點,但嗰陣覺得幾好,第一有錢收,開幾日工(酬勞)亦好和味,好過TVB.」
入行初期大多數都係做配角嘅黎耀祥指,決心離開TVB嘅原因是因為仔仔剛出生,「我覺得係命中註定,當時我拍第二輯《西遊記》要到雲南拍外景,我嗰仔當時出世10日我就走,我喺度諗點解我個仔出世我都要走呢,做呢行係咪要放棄家庭呢?雖然豬八戒好似好多人留意,但無好大嘅進步,我係TVB 13年都係原地踏步,俾多次豬八戒我做都係咁.」
節目芷珊姐姐亦提到黎耀祥好鍾意換車,佢聞言後亦笑而不語並解釋金錢觀念唔強,「係唯一興趣同唯一可以享受到,你諗下我係TVB日拍夜拍,無時間出去食一餐好嘅,無時間去旅行同做任何嘢.唯一可以做嘅就係揸車,返工同收工都可以做嘅得返呢嗰.我係可以着一件T-shirt着10幾年,近年係因為工作需要先去買衫.」佢之後仲透露有10年無離開過香港,「做嘢登台就唔計,同屋企人去旅行都係近年嘅事,對上一次旅行已經係我嗰仔2歲嘅時候,你諗下我15年無旅行,所以大家話我成日換車,但我可以做啲咩,仲可以有咩興趣.」入行30年嘅黎耀祥就話TVB教識佢點樣去做人,「無人好似我咁行條演藝路,做 茄呢啡又幾年,有幾句對白又做幾年,有幾集戲又做幾年.我唔係一嚟就做戲,因為每個階段我都冷眼旁觀過幾年.」
至於19歲入行嘅鄧萃雯,同黎耀祥嘅人生簡直係相反,第一套劇《薛仁貴征東》就做女主角,收視仲要有60點.當年佢亦曾經離開TVB,到台灣及亞洲電視拍劇,「所以人係要出去見下外面,唔可以淨係匿喺度,有人話『魚唔過塘唔會肥』我覺得係好,因為去過唔同地方,比較過之後,你就會學識珍惜TVB有嘅嘢.」


text:
究竟乜野人先會加入林鄭辦公室呢
(非政治文)
今日唔寫政治,寫人.
呢個問題其實好易答,但我有兩個答案.
有一種人,我相信係絕大部份嘅人,老到嫩都係,即係好似個前學民仔咁,為利益.
呢種唔解釋,個個都明.
第二種人,我好同情呢種人,佢地讀書好叻,由細到大都名列前茅,但所有人見到佢地都只會覺得佢地死讀書,係好勤力,但除此之外,就乜都唔係.
其實喺香港,呢種人已經可以贏晒,你勤力到咁又讀得書,成就上衰極都有個譜.
問題係咩?
呢種人冇朋友.
唔好誤會,唔係話讀得書嘅人就一定冇朋友,我都識好多好讀得書又玩得嘅人,但唔係呢種,而係嗰種由細到大都唔埋堆,日日自己一個自成一角,杯葛整個世界,但同時又好讀得書嘅人.
冇朋友得嚟仲要覺得你地呢班人無聊同低能,淨係識得玩,又唔做正經野,所以呢種人好憎呢個世界,好討厭佢身邊嘅同學.
點解我話同情呢種人?因為通常佢地細個都實俾人玩,實會俾人拎嚟做笑柄,讀書好唔代表會俾人笑,兩件事冇咩關係.但佢呢種人會.
我唔鍾意以貌取人,但我改唔到呢種劣根性,所以睇林鄭辦公室張相,你會睇到有啲人,明明後生細仔/後生細女,著到成個阿叔阿嬸咁嗰種就好大機會係喇.因為呢種人自以為成熟過其他人,所以唔會跟隨潮流,因為覺得潮流係低能.
咁係咪代表讀得書,又冇朋友,著衫就一定核突呢?
其實都唔係.
哈哈哈哈哈哈哈,因為仲有一樣野,我覺得呢樣先係決定性嘅點.
你望真啲,有啲人係唔識笑.
可能佢有笑容,但係佢唔識笑.
分別在於,一個平時都唔笑嘅人,佢嘅臉部肌肉會比正常人僵化,佢嘅微表情會唔一樣,所以將一個平時成日笑嘅人同呢種人放埋一齊,就算一齊唔笑,你都一樣會明我講緊邊個.
呢幾樣野加埋,就係我講嘅第二種人.
咁點解佢地要加入?
因為佢地唔鍾意呢個世界,佢地個世界冇乜快樂,因為細個成日俾人蝦,所以佢地好唔鍾意啲破壞規矩嘅人,呢種人好鍾意規條,佢地好鍾意權力,因為可以管住你呢班人,喺佢眼中,佢係高人一等,我地就係一班壞份子,我地就係一班冇成就嘅人,所以佢覺得自己有能力管理我地.
佢地會加入,真心覺得林鄭冇問題,係偶像,或者第一種人都仲可能會覺得林鄭有問題,佢地純粹都係為錢,但最恐怖係第二種人,只要管得住你地,乜都做得出.
而你睇我講完呢一堆野,我想講,其實林鄭本身都係呢種人.
(以上純粹作者猜測,但可能你又會覺得我估得好啱咁)


text:
[香港] 旋轉商店功能:快速回覆及自動回覆
我哋知道管理一間商店並唔容易,尤其係當你收到嚟自唔同買家嘅大量查詢時.
作為我哋旋轉商店 (CarouBiz) 計劃嘅一部分,你宜家現在可以透過快速回覆同自動回覆功能(適用於網頁版同App版本)更好咁管理你嘅私訊查詢,咁就唔使擔心買家一直都等唔到你嘅答覆啦!
快速回覆
你可以儲存常用範本以便透過私訊傳送.最多可儲存20個範本以重複使用,簡單,方便,快捷!
自動回覆
當你無法即時回覆,尤其係當你十分忙綠或處於非辦公時間,用呢個功能設定自動回覆就最好不過!
有字符限制嗎?
快速回覆同自動回覆都限於1000個字符,我哋建議將訊息分成更短,更易理解嘅段落.
可以喺快速/自動回覆使用相片嗎?
我哋暫時唔支援相片,但我哋希望之後可以有呢個功能!
如果我已經設定自動回覆,會繼續收到通知嗎?
放心,你仍然會收到通知,我哋都唔希望你錯過任何潛在嘅交易.
如果有位用戶多次私訊我,自動回覆會幾耐傳送一次?
同一件產品,同一位用戶只會每24小時收到一次嚟自你嘅自動回覆.
如果我喺線上但又設定咗自動回覆,我嘅回覆仍然會傳送出去嗎?
會,無論你嘅狀態係咪在線上,自動回覆都會喺設定嘅時間傳送.
點樣設定自動回覆嘅時間?
設定嘅時間將由你所選嘅日期開始.
例如,如果你選擇咗星期一晚上8點至早上8點,你嘅自動回覆將會由星期一晚上8點至星期二早上8點呢段時間內傳送.
如果雙方(買家同賣家)都各自設定咗自動回覆,雙方嘅自動回覆會同時傳送嗎?
呢種情況下只有賣家嘅自動回覆會被傳送.


text:
今日因為呀芊發燒所以今年只有我同Hysan出發
我哋都冇特別話安排好幾點起身出門口,
因為始終係放假,都想輕鬆D
早上大舅父就話Wtsapp我知佢大概12點幾比賽
我哋10點幾就先落街食個早餐先
我哋去咗「開心小敍」,
呢間本來位於元朗雞地嗰邊既茶餐廳,
居然喺我樓下附近開咗分店,
佢哋最出名係豬扒煎蛋飯,不過我我哋嚟食早餐
就嗌咗個豬扒煎蛋通,
豬扒確實係好味,其他嘢就普通囉
去到南昌轉東涌線到香港站,
之後就沿天橋行到去5號碼頭搭船去長洲啦
真係諗住去到碼頭先算,
我一去到係11:40,職員話快船12:00開,
我哋就Do咗入去先,因為好多人
點知未到12點,就可以上船,滿座就開船了
在船上的Hysan好興奮,睇到大海大浪大船!
今日天色真係不錯,仲好熱Tim
Hysan望住個海突然問我
Hysan「Daddy, 點解D浪係白色既?」
我「...」
都有一年冇嚟過長洲,
今日好熱鬧, 但人唔算太多! (可能對香港人嚟講仲早)
我哋第一時間去唐記搵大舅父先
因為佢哋呢隊獅藝龍既龍舟隊,
年年都會喺呢度打「櫈」!
幸好大舅父仲未落場,
佢俾其他人玩先,自己要到2:40先比賽!
就先停下來補充吓體力先
見到佢有自家製「純鮮奶魚仔燒」,
於是買$20/4件支持吓
老細話佢哋呢部係全港唯一一部自動烤魚餅機
凍豆花$12碗,
不過唔係咁鍾意佢用膠碗,
一來冇咁有特色,二來好唔環保
我都明洗碗人工依家好貴...
之後見到一大棑檔廚房後吊住一隻隻雞,
Hysan見到好攪笑! 叫我影低一陣俾舅父睇
如果同老婆一齊就會逐間逐間慢慢行
跟住見到有間賣自製雪條既餐廳,
賣$8/支,可惜只賣剩椰子/蜜瓜/奶茶及咖啡味,
所以Hysan揀咗支椰子,我就揀咗支奶茶
佢係用不銹鋼器皿去急凍,
好似我哋細個自己用果汁整的雪條一樣
奶茶雪條有點甜,唔知可唔可以叫佢整多款係少甜既雪條呢!
椰子味濃,真係超爽!天氣咁熱食番條止止熱都OK
其實喺長洲你會見到好多檔賣緊,
但係呢檔先至係最正宗的!
所以千祈唔好去錯檔,
當然唔少得係嚟食扭扭薯片啦,
好似嚟到長洲唔食佢唔似嚟過,
不過自己食過咁多次反而想試新嘢
所以買咗一支大薯棒再加多一支大蝦棒
都係各$20!
不過大蝦棒就有點失望,
佢其實都係炸蝦,一隻點上沙律醬,另一隻就點上泰式甜酸醬,
冇咩特別,而且炸蝦皮仲唔夠脆!好似擺咗好耐咁
我哋就行內街番去唐記
跟住發現一間店nitti-gritti
係我之前喺巿集認識過的,
所以入去打個招呼,
裡面賣既嘢都好有特色,
有部份物品係購至土耳其等其他國家!
所以唔會咁容易喺其他店舖見到㗎!
最近Hysan架單車撞爛咗個呤噹!
咁啱見到佢哋又有得賣
$58雖然有點貴
但係都懶得去單車舖配,
所以就買咗,等Hysan可以自己維修!
不過見到有個仲吸引,係小冰西瓜!
我哋番到去現場,見到大舅父要落場了!
準備要開始了,我同Hysan坐在碼頭邊,
要為舅父打打氣!
賽事開始了...
結果我就唔提了...因為被封口唔講得,總之冇嬴到啦!
雖然輸咗,不過唔緊要!大家至在開開心心過一個端午節
所以最後嚟張大合照!
這樣也可以讓Hysan學習,比賽輸咗都冇所謂
俾佢知道「志在參興」既道理
中間經過頭先既大大粒魚蛋
我就買咗一串再加一串龍蝦搭芝士丸食
真係好好食呀!皮脆肉厚!芝士丸爆出嚟好香,龍蝦丸落足料
總共承惠$25
去到沙灘,Hysan玩得好開心,
俾大舅父掉落水,嗌哂救命!笑死我
成班龍舟隊落哂水飲啤酒,好開心!
我都行埋一二邊等佢慢慢玩!
差唔多5:30我哋就番去碼頭
買咗麥記買咗個魚柳飽餐,
邊食邊等6:00快船!好精彩既一日
番到屋企Hysan行行吓都同我講「Daddy, 我今日好開心!」
搜尋
近期文章
舊文重溫
- 2022
- 2021
- 2020
- 2019
- 2018
- 2017
- 2016
- 2015
- 2014
- 2013
- 2012


text:
HKTV mall 花幾萬蚊租黎開間冇用既鋪頭? 係米真係咁差先? (●▼●;)
花幾萬蚊鋪租黎開間冇用既鋪頭? 究竟係邊位老闆咁做呢? 原來香港電視係炮台山/北角度開左間 HKTV Mall 實體店.批評不絕,又係米真係咁差先?
一入黎 HKTV Mall 店鋪,第一個印象就係好有新鮮感,係一間智能電子化既店鋪.咁樣既店面設計我相信係全港唯一,真係好令人眼前一亮.兩邊都係 touch screen mon 牆 ,好似有好多部平板 tablet 收埋係入面咁,都幾壯觀架.
有分唔同區域如蔬果,零食等,螢幕會好似 slide show 咁不停播放唔同產品,琳瑯滿目.一按螢幕就可以停止播放,細心睇產品介紹,或者睇其他產品,感覺就好似平時用部手機/平板上網購物睇心水產品.不過當你揀左件想買既,期望即刻俾錢攞貨呢,咁諗實在係太天真啦.因為你係唔會揾到「付款」或者「購買」按扭架,我都揾左陣,但部機就成日彈返上上一頁.見到顧客咁徬徨,熱心既店員都會行過黎叫我地 download HKTV 既手機 app,login 返個 account,再係 app 入面禁個產品然後網上俾錢,然後再等多幾日先送貨上門.所以即使拍攝當日間鋪都算多顧客,我依然可以輕鬆無阻檔咁影幅平板牆,因為個個都圍住係個 counter 度詢問店員.不過啲店員的確好好人,好有耐心咁教顧客點用個 app 同介紹 d 優惠.
sorry 以上杯麫同罐頭湯都係非賣品><
你可能會諗,下? 咁大間鋪就係得D 平板牆,完全冇實體野賣? 咁又唔係,其實行入啲係 counter 後面會有幾個冷凍,賣凍肉同急凍食品等,都多人迫係條走廊仔睇架,呢啲就真係見到就即 pay 即刻攞返屋企.不過食材的確有限,同埋我行多幾步都到百佳超級市場啦.
HKTV 店鋪玩平板牆呢個概念的確好耳目一新,不過大家行街都係為左即買即拎返屋企架啦,擺幾十塊平板出黎但冇得即時買,咁不如我自己係屋企度篤手機 app 買仲好,唔使攞黎鋪頭.感覺上佢咁樣開鋪真係完全計入 marketing expense,只係為左宣傳個 HKTV mall app…不過真係多人用左既.小編都曾經係HKTV mall 個網買過野,係好方便,產品種類多,尤其是日韓宵夜零食真係值得一讚.不過不論你係屋企上網買,定企係 HKTV實體店度用個 app 買,都係買滿 400 蚊先可以免費送貨…否則要另加差唔多一百蚊運輸費.對於平日較忙,習慣一個星期先去超市買野既人黎講,每次最低消費 $400 都可接受既.
其實可以更好利用而家 HKTV mall 實體店既,例如整啲會員卡,係平板牆見到心水既產品就可以即時拍卡比錢,方便一啲唔太識用 HKTV app 既顧客.而且最低消費係 $400 的確好貴,否則要比高昂既運輸費;不如係鋪面拍卡買野,可以唔使買滿 $400 都可以係鋪頭攞貨,降低購物門檻會吸引好多.
(btw 好難係咁多人面前同間鋪影相 -V- 啲店員都望住了…)
** 筆者呀粗是個喜歡研究電腦硬件, 尤其是網絡的90後香港IT 女生
若果喜歡女生寫的電腦產品開箱文評測,好app 介紹,或者想知道有甚麼產品優惠
請 like Cyubi Network 超必網絡 Facebook page,謝謝支持
https://www.facebook.com/cyubinetwork/


text:
65個指明地方被納入強制檢測公告,相關人士要在明日或後日接受檢測.
有關地方包括沙田水泉澳邨山泉樓;東涌迎東邨迎悅樓;葵涌葵芳邨葵泰樓;藍田康華苑頌康閣;將軍澳日出康城領峯6座;屯門欣田邨悅田樓;葵涌葵涌邨合葵樓;觀塘安達邨俊達樓;鴨脷洲利東邨東昌樓;將軍澳廣明苑廣昌閣;大圍隆亨邨學心樓;屯門育康街8號慧景閣;粉嶺皇后山邨皇滙樓;屯門澤豐花園澤泰樓;葵涌雍雅軒1座;荃灣海濱花園海蕙閣;銅鑼灣浣紗街25號龍濤苑2座.
牛頭角彩霞邨彩日樓;大埔明雅苑明欣閣;鴨脷洲漁安苑彩安閣;天水圍天悅邨悅貴樓;天水圍天恩邨恩頤樓;香港仔石排灣邨碧園樓;觀塘翠屏南邨翠杭樓;秀茂坪寶達邨達安樓;大埔景雅苑景欣閣;將軍澳和明苑和暉閣;馬鞍山頌安邨頌和樓;大圍雲疊花園1座;青衣海悅花園1座;石硤尾白田邨昌田樓;柴灣小西灣邨瑞富樓;柴灣小西灣邨瑞隆樓;粉嶺欣盛苑欣麗閣;黃大仙竹園北邨桐園樓;大埔景雅苑景悅閣;屯門友愛邨愛禮樓;長沙灣幸俊苑俊禮閣;馬鞍山耀安邨耀欣樓;天水圍嘉湖山莊景湖居10座;黃大仙竹園北邨橡園樓;慈雲山慈正邨正安樓;上水清河邨清顯樓.
大埔寶雅苑興和閣;油塘油麗邨頤麗樓;東涌海堤灣畔1座;長沙灣蘇屋邨百合樓;葵涌石蔭邨仁石樓;大埔宏福苑宏道閣;將軍澳都會駅城中駅9座;粉嶺山麗苑杏山閣;屯門山景邨景華樓;大圍美林邨美槐樓;牛池灣彩雲(二)邨明麗樓;油麻地駿發花園5座;大埔翠樂街11號美豐花園A座;火炭禾上墩街18號彩禾苑;油塘高翔苑高飛閣;香港仔漁暉苑天暉閣;葵涌麗梨花街8號盛境居;青衣青華苑華豐閣;葵涌和宜合道70號金恆樓;天水圍天恩邨恩翠樓.


text:
「熱潮」
唔知大家有冇留意到近排係社交媒體出現好多「一句話」乜乜乜嘅群組!其實都唔知個源頭同係邊樹發起先,但係回響係嚟幾日就好大.而陸陸續續嚟啲群組就越生越多.隨便係社交媒體搜尋一下就已經揾到好多唔同類型嘅「一句話」群組.當然有好多你會覺得好有共鳴,因為有可能你日日都會遇到同樣嘅問題.當然我自己每日亦都遇到唔同嘅「一句話」而有啲真係會辣慶你!
「一句」
好多時,嚟啲「一句話」而辣慶唔同行業嘅人都係因為外界唔了解自己嘅行業運作,同時好多嘢其實睇落以為好簡單但係做起上嚟其實係要花好多時間.所以有時候係有必要教育講嚟啲嘢嘅人.就正如我哋做數據分析,好多人都唔明白點解我哋收得咁貴同埋價值係邊.所以對於一啲唔了解嘅我哋嘅人,我哋會盡量解釋個原因.不過有啲解釋完都無用,所以有時都費事浪費唇舌.
「回響」
當然近排嚟啲群組回響好大,而對我嚟講最最最有共鳴嘅其實係同設計師有關嘅群組.點解?因為自己以前亦都係一位設計師,所以可多「一句話」係好有共鳴.事關做設計好多時都唔係太受客戶嘅尊重,呼呼喝喝,一句話唔鍾意就要你重新設計過.之後反反覆覆設計好多個版本,到最後點知都係用返最初嘅設計.所以話呢,設計真係各花入各眼,而好多時都係個人觀點主導,所以未攪成噉囉!


text:
Day 26 樂至
成日諗住早啲起身踩, 但次次都成九點先起身. 食完個自助早餐就拿拿聲出發, 唔想耽誤太多時間, 因為今日踩一百五十公里
出發咗冇耐就喺路上遇到重慶出發四人眾, 發現大家個目的地都係樂至, 所以就一齊踩.
佢哋四個都係十八廿二, 有兩個係高考完, 有兩個係大學生,年青真好.
我哋喺路上亦遇到徒步去西藏, 我哋搜咗佢個抖音,有三十幾萬粉絲
之後我就一直同四人眾踩, 我發現自己踩得認真咗, 可能平時自己一個推動力係爭咁啲
同佢哋四個速度上都幾夾得嚟, 我喺前面做呢個領航員,佢哋一直跟住我. 要保持一定嘅速度又唔可以呢佢哋太遠, 又可以鞭策到佢哋 . 我哋一直踩到去安岳先停低食啲嘢, 嗰時距離樂至仲有三十幾公里
我哋入到市區, 差唔多八點, 見到喺廣場度有好多好多大媽喺度一路跳一路圍住轉圈, 唔通呢種就係愛的魔力轉轉圈
由於佢哋嘅旅費有限我哋揀咗間比較平嘅賓館, 佢哋四個人開咗間雙人房, 我就自己一個開咗間單人
梳洗完之後我哋就一齊出去食燒烤, 飲下啤酒傾下偈. 不過好多時佢哋啲重慶話,我都唔係幾聽得明,要佢哋用返普通話同我講
原來佢哋組織西藏之行嘅時候, 本來係有30個人, 但最後成行嘅只有佢哋四個, 而且佢哋嘅家人都係有反對, 不過亦都冇咗佢哋嘅決心
同埋佢哋都話遇到我係一種緣份, 如果唔係我帶住佢哋,佢哋未必踩到黎樂至, 可能喺前一個市鎮就停. 其實我嘅諗法都係同佢哋一樣, 見唔到佢哋可能我都冇動力一直踩到樂至
佢哋仲介紹咗啲內地嘅文化畀我, 例如社會人, 簡單啲嚟講即mk仔/ 而家嘅殺馬特,忘了愛啲fd
仲有原來佢哋平時返學, 老師上堂嘅時候都係用重慶話, 如果老師係用川普上堂嘅話,佢哋會笑鳩個老師. 反觀香港, 連粵語教中文都不復在, 細路平時喺學校交流都用普通話, 咁樣仲點會有一個好嘅承傳
但食完其實我都有啲唔夠飽, 唯有返賓館食個杯麵
我哋聽日會繼續一齊踩去成都, 到成都就要分道揚鑣, 佢哋留一日就會繼續出發, 我就會留幾日,可能再次見佢哋嘅時候就已經係拉薩了


text:
貼士一:每日戴CON≠買Day CON
喺決定買日拋定兩週拋隱形眼鏡之前,首先要知道自己戴CON嘅頻密程度.
日日戴CON,就一定要買Day CON?唔係成日戴CON,就買副襟用啲嘅兩週CON?雙週拋隱形眼鏡其實唔會襟用啲,因為兩週CON嘅使用期限只有兩個星期,無論你係開咗副CON之後戴咗幾多次,只要過咗兩個星期後就唔可以再戴.相反,日拋隱形眼鏡嘅彈性就大好多,無論你幾耐先戴一次隱形眼鏡,只要喺保存期限內用完就冇問題啦.簡而言之,日拋隱形眼鏡適合間唔中先戴一次CON嘅你;而兩週拋隱形眼鏡就比較適合每日都戴CON嘅你.
貼士二:Day CON最適合生活忙碌嘅你
揀CON前,除咗要留意戴CON嘅頻密程度,仲要考慮埋自己本身對隱形眼鏡嘅保養習慣.
因為Day CON同兩週CON其中一個最大嘅分別,就係保養上嘅唔同.日拋隱形眼鏡即開即用即棄,相反,兩週拋隱形眼鏡就要每次使用去蛋白保養液洗走副CON上面嘅蛋白質.視光師仲建議戴兩週拋嘅人每日換CON水,同埋每次戴上眼前後都要用做好清潔隱形眼鏡嘅步驟.如果你平時已經好忙,冇時間為副CON進行以上嘅保養程序,咁就最好揀方便使用嘅Day CON.日拋隱形眼鏡即開即用,未用之前唔需要浸或者換CON水,既慳時間又方便.
貼士三:睇清楚散光度數同弧度
要買CON,最緊要揀啱散光度數同弧度!唔同週期嘅隱形眼鏡,提供嘅散光度數都唔一樣.
一般嘅Day CON嘅散光度數只可去到175度,而兩週CON就可以去到275度.而同廠唔同週期嘅隱形眼鏡,又有唔同嘅弧度選擇.以強生ACUVUE隱形眼鏡為例,佢哋嘅日拋隱形眼鏡弧度分為8.5 同9.0mm,而兩週拋隱形眼鏡弧度就分為8.4 同8.8mm.所以買CON前,一定要搵專業眼科視光師驗眼,然後根據散光度數同弧度,買副最啱你嘅隱形眼鏡.
睇完呢3個揀CON貼士,相信大家都對點揀隱形眼鏡有基本了解.市面上咁多CON,除咗考慮以上因素外,隱形眼鏡嘅舒適度同款式都好重要,花多眼亂唔知點揀好?快啲聯絡我哋嘅專業眼鏡顧問,等我哋幫你推介最適合你嘅隱形眼鏡啦.
USKO提供多款隱形眼鏡推薦
強生ACUVUE日拋/兩週拋隱形眼鏡,快啲撳入去睇下!


text:
「揸車」
當然唔係個個都識揸車,就算有啲識揸車都未必日日揸.但係只要你揸過車嘅話都應該一定會經過迴旋處,只不過香港真係有啲奇怪,事關香港有兩種迴旋處.你知唔知道香港有一種迴旋處佢就叫做傳統式嘅迴旋處而另一種就叫做螺旋形迴旋處.咁兩者有乜嘢分別?點解揸咗咁耐車嘅人都唔知點樣正確使用迴旋處?其實兩者都真係有少少唔同,不過好少人會留意.
「複雜」
點解香港嘅迴旋處都要搞到咁複雜?又傳統式,又螺旋形?傳統式迴旋處,沿內綫行駛嘅車輛,當離開迴旋處嘅時候,就必須先讓外綫行駛嘅車輛先行!至於螺旋形嘅迴旋處,沿外綫行駛嘅車輛,須先讓從內綫離開迴旋處嘅車輛!睇完係唔係仲未唔知道點樣先至叫做正確使用迴旋處呢?有時揸車去到個迴旋處都未必記得,所以最保險嘅方法係揸慢啲同要注意迴旋處入面嘅情況.
「使用」
係香港,入迴旋處嘅時候,係必須轉左!除非道路標記有其他指示,否則應該讓路俾迴旋處內從右方駛來的車輛,要係前路暢通無阻嘅時時候先至駛入迴旋處.如果路口有行人橫過或等候橫過馬路,駕駛人士係應該讓路俾行人.如果迴旋處嘅入口有兩條行車綫嘅話,除非有交通標誌同道路標記另作指示之外,否則係應該依循實綫所示嘅行車路綫向前行!
Also published on Medium.


text:
(自行減糖有咩影響?)
隨住健康飲食風潮興起,好多人開始會提倡用低糖嚟烘焙.但係!若随意將食譜中嘅糖量減少 係會對最後嘅成品造成影響! 今天等小編話你知 糖 係烘培中有咩功用 同若真係要減糖應該要點調整先唔會影響最後成品.
馬卡龍好甜 我可唔可以減糖? 關於可唔可以將食譜中嘅糖減量 大概係烘焙中最常見嘅疑問 然而減糖呢件事可能冇你想得咁簡單. 「糖」 唔單只淨係增加甜味,亦係烘焙過程中扮演住好重要嘅角色
// 糖係烘焙中5大功用 //
1. 具有吸水性,能使糕體保持濕潤
糖可以鎖住水份,令烘培出來嘅蛋糕保持濕潤感,同時也會降低麵糰嘅韌性,口感上更加鬆軟
2. 可以幫著食物上色,睇落更好味
烘焙品上色主要係通過焦化反應同梅納反應,呢兩種反應可以令烘焙品顏色變深,並增加香甜風味
3. 天然防腐劑,延長烘培產品嘅保存期限
糖嘅吸水性可以延長烘培成品嘅保存期限.冷卻後,水分會同糖結合而唔係揮發係空氣中.
用最常見嘅果醬做例子,如果加60%以上嘅糖量,可以放置長達一個月;如果減40%以上嘅糖量,只可以放置一週左右
4. 增加打發蛋白霜成功率及穩定度
唔加糖一樣可以打發成功,但糖可以令打出來嘅蛋白霜更加穩定,唔容易係製作過程中消泡
5. 糖係酵母嘅食物來源,亦可以促進發酵
整麵包時加入適量嘅糖可以調節酵母嘅發酵速度,但當糖量超過8%時反而會抑制發酵,需特別注意
(點樣減糖又唔影響成品?)
減糖嘅量唔好低於原本嘅70%
試先減1/4嘅糖量,再慢慢去試出自己嘅完美比例
加啲酸或者酒
將唔同風味加下去平衡既可以提味又可以增添香味
係內餡上作調整
因減糖後對糕體嘅影響較大 建議係內餡甜度上做調整
將部分糖量替換成海藻糖
海藻糖嘅甜度只有蔗糖嘅45% 可將原本糖量20%替換成海藻糖,降低整體甜度


text:
#ParentLicenses1948
我阿媽係一個生仔未考牌嘅人.佢有兩段婚姻,分別生咗兩個女,而我就係佢同第三個男人所生
我阿媽佢基本上從來都冇出去做嘢,都係靠我兩個家姐同我所謂嘅老竇俾錢生活.我嘅一日三餐幾乎都係樓下茶餐廳解決,由M記養大我.兩個家姐都經歷過婚姻失敗,唔多唔少都係因為受我阿媽間接影響,例如當兩夫妻有拗撬,為小朋友而嘈,為錢銀而煩,我阿媽就叫個女離婚,再搵過第二個男人
喺我阿媽眼中,「婚姻」應該只係收入嘅來源,仔女係「籌碼」.可能因為我係仔嘅關係,咁多年來佢都幾錫我,我都係被寵成飯來張口嘅小朋友
而家我已經長大,讀緊大學,認識咗好多唔同嘅同行朋友.經過了解過佢哋嘅成長背景同家庭環境,我就覺得自己好特別
我成長於一個偽單親家庭,長期都冇父愛,雖然老竇都好錫我,但可惜唔可以一齊生活,我只有當每個月阿媽收生活費嘅時候先會見到佢.以前我細個時,老竇話我大個就會明白,而家我真係好明白
大學時期我喺宿舍住,好快我就出來做嘢,就諗住同同學一齊租個單位,打算好好做嘢賺錢,希望擁有屬於自己嘅生活.然而,喺呢個時候,我阿媽親情勒索我
我阿媽用佢嘅公屋資格去買居屋,我未畢業竟然就要孭住四五百萬,重話預我每個月要俾萬八蚊家用去供樓.後來我向我家姐打聽過,都一樣係要加家用
你要一個單親媽媽,湊住小朋友,冇老公嘅情況下,重要俾咁多家用你,你係咪傻L咗?!
阿媽同我講:「層樓而家冇你名,但得你一粒仔,死咗之後就會俾你,第時結婚要喺度住,老婆幫手供樓大家就輕鬆好多」
因為家庭嘅問題,我真心冇信心去結婚,為咗下一代我應該更加唔會生仔.而家甚至連我想過嘅生活都被安排,我覺得我嘅下半生已經玩完
讀者投稿@廿歲仔


text:
14 AUGUST 2010 (SAT)
唔知係唔係知道有得出院關係,所以成朝都覺得時間過得好慢咁,好唔容易先等到十點醫生嚟巡房同我做檢查(其實醫生日日都係咁嘅時候嚟啦....只係我勁心急呀...哈哈).
一見到醫生就得嚟一個好消息,就係小小豬黃疸指數都好理想,即話我地可以一齊出院返屋企.聽到個消息真係開心到連醫生幫我拆線都唔覺得痛呀!
聽到依個好消息,大肥豬即刻就去左同姑娘跟進賬單,我就快手快腳咁執埋個包袱,換好晒衫準備出院.
不過唔知係唔係勁多人出院,我地等到小豬媽趕到嚟時,張賬單仲係計緊,就連小小豬都未幫好換衫,真係等到人都傻左.最後到要等到差唔多二點幾叫先攪好啲手續,等埋小小豬換衫,離開醫院時都三點幾啦!
返到屋企真係人到精神晒,完全唔覺得攰,見小小豬又冇訓到覺,所以就要影番張靚靚全家幅先.上次係醫院嗰張我個LOOK實在太唔得,今次依張靚好多,最重要係小小豬都有望鏡頭嘛~
係我同小小豬玩遊戲時,係LULU妹偷影左我,不過我又幾鐘意哦~
雖然有得出院真係一件好開心嘅事,不過亦代表有生B蜜月期會正式結束,唔可以有乜事可以搵姑娘求救,小小豬將會24小時係我身邊,我要學識好好照顧佢,一個新的挑戰正式就開始了.
不過我身邊有大肥豬同小豬媽嘅幫手,我相信一定可以做到呀!


text:
環保風雲人物 :Loop Store 環圓生活 創辦人 Bear Chan
認識 #ecostorerefill 香港補充伙伴 大家一齊認識 Bear Chan – ecostore 零售同補充站夥伴 Loop Store 嘅創辦人. Loop Store 係位於西灣河嘅裸買商店. 喺創立 Loop Store 之前,Bear從事時裝工作,一直過著環保嘅生活方式.她鍾意補充自己嘅日用品,但發現好難喺自己嘅社區搵到補充嘅選擇,咁就激勵佢喺屋企附近開設自己嘅零廢商店.就咁樣,Loop Store 誕生喇!Bear係 一個有環保抱負嘅人,渴望對減廢有所貢獻,令世界變得更美好.而家佢唔單止可以隨時補充自己嘅產品,而且仲邀請大家加入,將自己嘅容器帶到佢舖頭. 以下Bear 會分享一下佢嘅環保之旅,同埋佢對香港零廢運動嘅一啲睇法,仲有就係 Loop Store 嘅未來發展去向. 1. 你係咩時候開始零廢之旅?發生咗咩事激發起你想過零廢生活? Bear:呢個係一個好長嘅故事:我喺香港理工大學修讀時裝同紡織,畢業後,我喺呢個行業工作咗超過16年.我喺唔同嘅快速時裝 (fast fashion) 公司工作,嗰時我對環保相關嘅問題一無所知,完全唔係一個環保戰士!大約兩,三年前,我喺度整理浴室,面對一個個堆累如山嘅樽,非常淩亂,我執到好攰好沮喪.自此我就決定購買一啲簡單嘅樽,然後只買洗髮水/沐浴露嘅補充包. 做咗好幾次之後,我意識到我需要嘅係液體本身,而唔係新樽.我嘗試搜尋我住嗰區,搵下有冇一間舖頭只係賣液體,但搵唔到.呢個就係我零廢之旅嘅開始.喺我開始零廢生活之後,我一直希望屋企附近會有一間裸買商店. 另外,我喺2022年會踏入40歲.對我嚟講係開始成熟嘅時候,亦都係迎接新挑戰嘅好時機.一個全新嘅計劃而且對社區又咁有意義,我感到好興奮同雀躍. 2. 不如介紹一下 Loop Store:舖頭裡面有乜產品?嚟緊會有咩新計劃? Bear:喺Loop Store入面,你會搵到大量嘅美食.我哋嘅產品包括乾果,健康零食,香蕉糕,雞仔餅,有機腰果糖等傳統港式小吃,仲有香草,堅果,香料,醬油,麵粉,日本大米,意大利粉,奇亞籽.我哋都有一啲得意嘅茶,例如威士忌茶同芒果茶.喺冷凍區,我哋有本地製造嘅貝果,牛角包,朱古力熔岩蛋糕.飲品方面有香港嘅咖啡同奶茶. 除咗飲品同食物,我哋當然仲有個人護理用品同家庭清潔用品.以上所有商品都係批量銷售. 我計劃嚟緊會同附近嘅餐廳合作,鼓勵大家喺外賣食物時使用自己嘅食物盒,希望好快可以推行. 3. 經營自己嘅零廢商店最開心嘅事係乜?同埋遇到咩挑戰? Bear:儘管零廢商店暫時都唔係咁普及,但係我好開心可以認識好多有相同志趣嘅新朋友,令我覺得我朝住啱嘅方向發展.而喺日常營運上,我哋必須要解決儲存嘅問題,喺溫度,濕度方面都要管理得好好.而喺供應商嘅層面,我哋需要花大量時間去尋找合適而又提供環保產品嘅供應商,盡可能支持一啲了解零廢概念嘅小型企業. 4. …


text:
「動物」
係香港真係好少會見到唔同種類嘅動物,大部份嘅人都應該會諗起海洋公園.而係北海道旭川市有一個好出名嘅動物園,入面有企鵝,北極熊,海獅,河馬,長頸鹿,鴕鳥,狼,鹿,馬騮,猩猩,獅子,老虎,豹,貓頭鷹等唔同嘅動物.最好嘅地方就係佢哋嘅設計好好,啲動物同你好近,當然係一個安全嘅距離.真係未試過啲馬騮會係你頭殼頂跳來跳去,啲企鵝基本上係你捉摸到嘅範圍,重要個動物園已經五十年,不過保養得好好.
「旭川」
自從上次係九州同郭大少去完野生動物園之後,一直都無同佢再去動物園睇動物,中間應該只係去過香港動植物公園同去咗澳門嘅大熊貓館.而去到第二日嘅旅程,我哋就同佢去咗旭山動物園睇動物.本來諗住玩一個上晝,點知真係都幾多嘢睇,玩玩下就玩到閉館先至走.真係無見過一個咁好嘅動物園,所有嘢都好近,唔單止郭大少睇得興奮,我哋都覺得好好玩.之後就返去民宿休息同食晚飯,結束我哋北海道第二日嘅旅程.
「接觸」
其實郭大少已經認得好多動物,但係有啲好耐之前見過,不過佢果陣時仲係好細.今次好多佢都已經認得!當然睇書同見真嘅動物好唔同,而有啲動物真係唔係個個動物園都有.最起碼今次係佢第一次見北極熊,而佢見到之後超級興奮,係咁叫隻北極熊跳落水游水!而有啲動物當佢見到嘅時候就有啲驚,不過嚟個係學習嘅過程.如果你都有機會去北海道嘅話,真係要去嚟個動物園睇下!
Also published on Medium.


text:
好多朋友都問我,做Facial去邊間好?過往幾年,我都親身體驗咗好多間美容院,我最推介嘅係凱詩美容(Pretty Beauty).
Pretty Beauty喺香港有25年歷史,亦都係香港其中一間大型美容院,Service有一定保證,而且好多最新嘅美容儀器,都係得Pretty Beauty先有架!
今日我就去咗Pretty Beauty做恆常保養:Aqua Peel 水鑽亮澤護理.
凱詩美容(Pretty Beauty)係每人一間獨立房,過程中只有客人同美容師,客人私隱度超高.而且每次用完房間,都會立即清潔,床上亦一次性即棄床墊,非常衛生.所以而家疫情,我都好放心去Pretty Beauty做Facial.
Aqua Peel水鑽亮澤護理
Auqa Peel即係坊間好多人講嘅 “污糟水”,可以唔傷皮膚 吸走黑頭粉刺,同時為皮膚補充水份.美容師會先幫我卸妝 洗面,然後就開始Aqua Peel療程.
我知好多朋友都有定期做針清,而我就選擇Aqua Peel,雖然價錢比針清貴少少,但係用儀器可以吸走哂黑頭,而且唔會做成皮膚發炎,毛孔亦唔會擴大.一個Aqua Peel療程有兩Part,清走黑頭之後,就會深層補水,令皮膚有返彈性,亦可以收細毛孔.
定期做Aqua Peel,皮膚會自然越來越靚,痘痘暗瘡,毛孔粗大問題,都會慢慢改善咗好多.做完Aqua Peel,美容師會人手幫我按摩面部,幫助皮膚吸收精華,然後敷埋Mask,雙重補水.
做完Facial,可以喺房慢慢化妝先出返去.做完療程唔洗急住走,可以喺大堂坐下,嘆返杯花茶先.如果有任何問題,都可以約美容顧問做諮詢,佢地會好細心解答你問題架.
短短一個小時嘅療程,我可以超放鬆,交比美容師幫我保養肌膚.真係得凱詩美容先比到我咁多信心,同埋咁好嘅美容體驗我.


text:
年初一傳嚟悲痛嘅消息,一代宗師葉問次子葉正,年初一晚喺法國病逝,享年83歲.香港媒體向葉正大佬葉準求證,葉準話:「佢尋晚11:00行,喺法國醫院,佢老婆同啲仔女處理緊,我哋都喺等消息.”同時,葉準表示葉正病咗好耐.香港詠春體育會主席李煜昌喺社交平臺悼念葉正師傅.
一代宗師詠春師傅葉問一共有三子兩女,長子系葉準,葉正系二仔,佢7歲就跟隨老豆學習詠春,1949年葉問前往香港,葉正同阿媽張永成,哥哥葉準繼續留喺佛山,直到1962年葉正隨葉準前往香港.
葉正呢個人物,睇《葉問》電影系列嘅觀眾都唔會生暴,呢個人物曾喺甄子丹主演嘅《葉問》電影系列出現,《葉問3》由王實飾演,《葉問4》由葉禾飾演.
有傳聞稱,葉正對于葉問一個人嚟香港時對屋企闊佬懶理,與一位上海女子相好并育有一個野仔相當唔諒解.因此,葉正同阿爸好少交流互動,兩人都系附近武館嘅助教,喺香港時都經常朝早出門口做嘢,晚先返入去.
1972年葉問逝世后,葉正正式離開葉問武館,喺香港開設工廠,并喺私下教人詠春.1994年,葉正退休后,開始喺詠春體育會開國術班教學,同時葉正仲成日去教授詠春.
一代宗師詠春大師葉問生于1893年,本名葉繼問,鄉下系喺廣東佛山.佢身材唔高,光頭舉止斯文,從不大聲講嘢,而且屋企相當有錢.
因為自細就閑不住,鐘意學武,所以老豆將佢送去詠春大師陳華順度學武,陳華順嗰陣本來已經唔收徒弟,但系見到葉問嘅資質好,決定收佢為關門弟子.不過冇過幾年陳華順就病逝咗,不過佢喺病逝前叫自己嘅大徒弟要好好教導葉問,嗰陣時嘅葉問至10來歲.
喺《葉問2》中,佢有一句臺詞系:“世上冇驚老婆嘅男人,凈系得尊重老婆嘅男人.”其實喺真相生活中,葉問同太太張永成都系好恩愛,兩人相敬如賓從來冇嘈過的.
張永成系晚清重臣之后,家境富裕,嫻熟得體,與葉問結婚之后感情好好,兩人生活美滿,有七個啲仔女,最后夭折咗三個,剩低兩兒兩女.
根據葉準講述,阿媽張永成嘅身材樣貌都好,氣質好又有文化,所以葉問對自己嘅老婆,都好嘅信任.可惜兩個人好日子結束喺日軍侵華,日軍占領佛山之后,葉問嘅宅畀日本人占用,從貴公子變咗食咗上餐冇下餐嘅人,淪落到靠朋友接濟.
而從細系富家千金嘅張永成就毫無怨言,開始勤儉持家,同丈夫一齊渡過難關.后尾葉問到香港投靠表姐,因為唔舍得妻兒跟住受罪,所以同妻子商量,等喺香港安頓好就嚟接佢哋,最后葉問就喺香港揾咗個比佢細好幾歲嘅上海女人.
1951年之后,葉問同張永成再都未見過面,張永成都冇再婚,1960年老死喺佛山.而葉問嘅小三唔為大家所認同,葉問嘅弟子都話佢“上海婆”,葉問仲因為佢惹上咗抽鴉片,所以徒弟們都排斥呢個女人.而后尾上海女人生落個細仔,兩個大仔自然都唔認同,葉問嘅晚年咪喺一家人嘅拗撬中度過.
雖然葉問晚年嘅時候,揾咗小三,但喺詠春嘅發展歷史上,佢“一代宗師”嘅名號絕對當之無愧.而二仔葉正都喺推動詠春喺世界各地流傳嘅發展中起到咗至關重要嘅作用.一路走好葉正師傅,你精神會永存于世.


text:
今日星期六Hysan有搖鈴表演,下晝嚟咗Mega Box同其他同學仔一齊玩搖鈴!
我哋用咗差唔多1個鐘頭就由東涌MTR到九龍灣
我見時間尚早所以去咗排Shuttle Bus
點知....等咗半個鐘不突止
上咗車之後諗住好快到
點知架車經過Mega Box之後繼續前進(以前係直達)
去到差唔多牛頭角
入去啟德郵輪碼頭個條路口先U Turn
足足用多咗半個鐘先可以落車
好在都仲係4點準時去到
因為老師們仲喺度準備 Set 場
所以同小朋友一齊坐一齊玩
Hysan個搖鈴表演係差唔多最尾先出場
所以坐喺度欣賞吓其他小朋友表演
真係咩樂器都有!
原來老師都有落場
佢好利害咩都識...玩陶笛
Hysan 睇到一個表演既樂器同佢既好相似
不過呢個唔係「搖」的, 係用「按」的
之後又到老師出場啦
佢吹 Titanic 喎! 勁
後面既小朋友只係臨記喺度扮浪花!
好啦好啦, 就到佢出場啦
帶住頂金色閃閃既帽!
見到佢哋幾個喺度等, 好得意!
表演緊都要望我.....
專心D啦
表演得好好! 每個音都記得
(當然老師係佢面前提示佢....好難唔記得)
芊芊覺得好悶
一路嚷著要離開
睇埋哥哥表演先至走啦
每個小朋友表演完都有一張證書派發
證明佢有表演過...(滴汗)
最後嚟番張大合照
場面超級混亂!
表演完畢, 既然一場嚟到
我哋就上去 Mega Box L5 睇吓佢個 Frozen 展覽先!
一眼睇哂就係得咁多嘢!
最特別已經係呢個 Snowman Mountain!
雖然佢仲有個3D館
但係成$160蚊入場
Sorry...我唔會嘥呢 D 錢
Let it GO!!!
呀劍評分: 8分
呀劍評語: 山長水遠入嚟睇佢個3分鐘既表演...好值得囉!
(以上資料更新至文章當日)


text:
「遊戲」
相信好多人都一定玩過『超級瑪利奧兄弟』嚟隻遊戲.仲記得最初嚟隻遊戲係任天堂嘅紅白機上首先出現.嗰陣時雖然畫面無而家咁靚,但係就好好玩.你以為好似好簡單,但係其實係要好有技巧.甚至到咗今時今日,嚟隻唔單止係一隻經典遊戲咁簡單,因為其實仲有好多人玩緊呢隻遊戲.係歷史上亦係電子遊戲系列中銷量最多嘅遊戲.我諗到嗰仔大咗都仲係玩緊佢!
「社長」
任天堂社長岩田聰係七月十一日去世,享年五十五歲.岩田聰曾經係一次演講中咁樣形容自己:「係我嘅名片上面寫住,我係一間公司嘅總裁.但係從我自己嚟睇,我係一個遊戲嘅開發者.係內心嘅深處,我實際上係一個玩家.」而嚟句說話就成為咗岩田聰人生寫照!而大家應該最記得嘅係佢點樣令公司係低潮期,嘅時候推出創新嘅雙屏幕手提遊戲機同體感操作遊戲機就令公司脫離嚟個困境.
「業務」
相信每個創業者或管理者都會遇到呢啲問題,就係公司嘅低潮期.當然唔係間間公司都可以輕易走得出來嚟啲時期,而幫到公司走得出嚟啲時期嘅人都會被外界覺得佢哋好犀利.但係好多時未必次次都可以拯救到嘅時候往往被人唾駡.真係「見高就拜,見低就踩」,其實有時係要睇天時地利人和,有是事實未必係你睇到咁.所以只要有勇氣去救火都應該只得尊重!有時唔好淨係睇得同失!


text:
- SPEAKING WELSH for the first time with Richard Simcott and Having Fun in 13 LANGUAGES at Polyglot Gathering 🇵🇱 Day 2 - 09/08/2022
- Why is it SO DAMN HARD to Learn Welsh? How Not to Revitalise Your Language - 06/08/2022
- I’ve reached Advanced C1 level Polish in one year!? Polyglot Gathering in Warsaw, Day 1 - 07/07/2022
The Cantonese podcast for fans of linguistics, language lovers, and Cantonese learners. This episode starts with the English and Japanese loanwords in Cantonese and talks about special features of word borrowing among Chinese-influenced languages, as well as calques and the Balkan Sprachbund.
Show notes and links available on the Cantonese page. Transcript below.
This podcast is also available on YouTube. Don’t forget to subscribe!
[intro]
以:係啊係啊係啊係啊.(苗:哦,OKOK)Wiki講㗎.Wiki講一定啱㗎.
苗:哦,原來係噉.
靳:呢個係咪intro嚟㗎,我想問.
以:係啊,呢個應該係intro啊.
苗:呢個係intro喇.
[jingle]
00:21
以:好啦,過咗一兩個禮拜啦,歡迎大家返到嚟聽新一集嘅〈絮言.狂想〉!我係以色列
苗:我係三苗
靳:我係……我係靳尼啊.
苗:你係邊個?
以:你係邊個?
苗:你係邊個?
靳:我係……我唔知啊,我係邊個……
苗:呢個係好……好深嘅哲學問題
靳:啱啊
以:噉我哋上集呢就講咗好多世界上唔同嘅語言啦,噉同埋我哋第一集呢都講咗,啊,譬如英文啊,法文啊,呢啲噉樣嘅語言互相嘅關係.噉呢,我哋由本土外望世界,由世界呢就帶返本土,我哋呢就想睇返我哋自己嘅語言啦,或者附近嘅漢語啊等等呢類型嘅語言呢,裡面嘅借詞呢一個現象.嗱,噉我哋廣東話呢個母語呢,就係一個非常非常之多元嘅語言嚟嘅.即係一嚟啦,我哋就好多譬如係的士,巴士嗰啲大家都知道嘅英文嘅借詞啦,但係同時間呢,現代嘅,尤其是香港人啦,即係我哋因為好鍾意跳出香港或者望向世界啦,所以就好鍾意夾雜咗英文啊等等唔同嘅外來嘅詞語喺我哋嘅廣東話裡面啦,噉但係呢就可能有少少爭拗喇.到底邊一啲詞語係我哋已經借咗入嚟廣東話裡面嘅一部分呢,定係有邊啲詞語係純粹我哋隨意噉樣夾雜咗啲外語喺裡面呢?
苗:呢樣嘢其實又好似有幾個方法去分辨嘅.有一呢就冇乜爭議,係大家都接受咗係廣東話嘅字啦,譬如……譬如你啱啱所講嗰啲的士啊,巴士啊,士多啊呢啲,已經有晒漢字啦,第一.第二呢,佢嘅發音係完全融入咗廣東話成個音韻嘅規則啦.噉呢,因為呢兩個原因呢,所以大家都覺得佢係……即係已經係融入咗廣東話嘅借詞啦.但係有一啲就比較新嘅詞,就可能呢,就未有漢字,或者直頭係同廣東話嘅音韻呢有少少唔對應.但係佢有時嘅意思啊或者文法上啊,已經融入咗嗰個廣東話嗰個語法.譬如如果我係download噉樣.噉呢一個我哋唔會用漢字呢嘅,通常係寫返……串返英文噉樣啦.但係呢,佢嗰個發音都已經係……即係融入咗廣東話噉樣啦.噉呢但係就有啲模稜兩可嘅情況,例如mix噉樣,譬如我將兩樣嘢mix埋噉樣.噉mix呢個ks嗰個音又屬唔屬於係廣東話嘅語音嘅一部份呢?噉有啲人拗就話唔係嘅,有啲人就話其實都可以分析做係㗎喎,噉呢個我就唔係好認識啦,噉所以我都唔深入噉講啦.噉但係呢有啲人就會拗喇,哦唔係喎,嗱,你中英夾雜之嘛,你邊係借詞呢?即係,佢哋覺得借詞就一定要係某一啲某一啲條件啦,有一個好大嘅因素就係佢係咪用漢字寫.通常……通常如果一個借詞係有漢字呢,就普遍母語者會接受佢係借詞多啲嘅.但係如果係download嗰個情況呢,即使佢嘅語音啊或者文法上可以完全融入廣東話嘅語法,譬如你話我download咗喇噉樣,download緊喇,或者直頭可以切咗一半㗎喎,話我down咗啊噉樣又得.(靳:我down咗佢.)係喇,噉正……噉down咗一定唔係……唔係中英夾雜啦嘛,你英文冇得話I downed噉樣?嘛.
以:down咗杯酒.
靳:I downed
苗:呢個係一個廣東話自己創新嘅一個特點嚟?嘛.噉喺呢一個字上面,佢就一定唔係中英夾雜囉.
以:係啊,尤其是呢,譬如喺大學嘅環境裡面啦,佢有好多啲英文字都係用慣咗,就會變咗做我哋嘅廣東話嘅音系啊噉嘅特色嘅.即係好似我哋有present啦,有呢個inaug(uration)啦,之後就grad(uate)咗啦,其實又係好難分辨到底佢算唔算仲係英文嘅一部份呢,定係其實已經係我哋內化咗呢?因為呢個問題咁難有定奪啦,所以我個人自己有個定義嘅,即係譬如話我自己喺我個blog上面寫粵文嘅時候呢,我就會話:如果係完全符合咗廣東話嘅音嘅話呢,噉我就會當係廣東話嘅一部份,我就會寫囉.噉譬如話lunch啦,譬如話「同朕check下」啦(reference to a widely mocked TVB blunder),噉我就會寫出嚟囉.但係其他我就會盡量避免囉.
靳:同埋有好多以前其實即係冇乜用漢字寫嘅詞呢,都會慢慢用返漢字寫嘅,例如話我哋講緊即係冇咁近期嘅就係「?」噉樣啦,因為佢本身就係冇呢隻字嘅,但係之後呢……「車立」呢隻字本身要分開寫嘅,噉但係呢,畀人加咗入去電腦嘅unicode入面呢,之後呢噉都可以打返出嚟喇喎,噉樣.噉係咪就係代表呢個……呢個詞由一個英文詞變咗做一個寫出嚟嘅詞,所以就唔係……即係中英夾雜,變咗借詞呢?噉樣呢個界線真係好模糊.
苗:喺唔同時期借入嚟嘅英文詞呢,都會有時有啲唔同嘅對應規則啦.譬如一啲比較舊嘅詞就通常嗰啲s尾啊,就會加咗個加咗個韻母畀佢啦,譬如嗰啲巴士啊,士多啊呢一啲,佢加咗個「si2」啊,「si6」,即係佢加咗個i音喺後面.噉呢一個係本身英文冇?嘛.噉但係一啲比較近期嘅字呢,就可以冇呢一啲噉樣嘅加上去嘅元音喎.一個可能……可能係香港嘅人普遍英文程度高咗啦,噉可能多啲人識得讀……即係佢最尾有個s字,或者最頭有個s噉樣.佢哋開始識讀啦.一個例子就係mi1si4同埋miss1,噉如果我話有個mi1si4,噉即係一個女嘅老師啦,如果話我miss咗班車噉樣,就係另一個意思啦.但係你唔可以話我mi1si4班車,或者你唔可以話嗰度有個miss噉樣.噉呢啲係……廣東話係兩個唔同嘅字嚟嘅,但係喺英文呢佢就仍然係同音字.噉所以我就覺得呢一個係另一個好好嘅原因啦,就去……去佐證呢兩個字已經融入咗廣東話,佢係變咗借詞,而唔係單係中英夾雜囉.
以:噉其實呢一啲噉樣嘅借詞或者改變呢一個借詞嘅過程呢,就喺好耐之前已經發生喇.所以可能呢其實呢,有好多廣東話,或者甚至係古漢語裡面嘅外來詞呢,係借咗你都唔知㗎喎.譬如講下蜜糖嗰個蜜字啦.你可能以為佢本身就係一個嚟自中文嘅字啦,但係唔講唔知喎,其實係……個語源呢,就係喺呢一個印歐語系裡面度嚟嘅.噉就係相當於現代英文嘅mead呢一個字嘞,或者北歐裡面嘅mjöd噉樣啦,噉就係一種嚟自蜜糖嘅酒啦.噉呢,好有趣,佢係從呢一個印歐嗰個語源開始啦,就去咗呢一個吐火羅文B,就大概係喺印歐語系最東最東嗰……啄啄嗰個位啦,噉就係相當於係喺中原嘅西邊喇.噉然之後呢,就進入咗呢一個大概古漢語左右嘅時間啦,噉之後後來就創咗呢一個蜜糖「蜜」字畀佢嘞.噉就成為咗我哋語言嘅一部份.
靳:同埋……同埋其實吐火羅文呢,我……即係我哋之後睇返啦,吐火羅文呢,其實除咗呢個蜜字之外呢,都有其他嘅語言呢,借咗返嚟.噉就即係好似有一啲又係我哋唔知係借詞嘅字啦,真係我哋用得好多嘅,例如話獅子個「獅」字啊,噉樣.噉其實都係即係由一啲我哋叫做……即係古代喺中亞嘅語言度借返嚟,噉有好多喺西域啊,或者喺中亞嘅語言,都會有一種共通嘅詞啦.噉當然而家……即係查返返去,其實直接係由邊隻文度借返嚟,其實有時已經無從稽考喇.噉但係我……我哋講緊有好多呢啲詞語,其實都係喺古代入面係一啲借詞嚟嘅,而喺依家就變咗一啲……我哋覺得呢,係咪本身已經……中文已經有嘅詞呢?噉樣.
以:噉同埋有好多都係啲嚟自所謂西域嘅詞語啦,噉因為佢哋係多音節詞啦,噉去到中文裡面呢,就嘗試為佢創一啲新嘅詞語嘅時候呢,就會……首先呢,就會用啲相同部首嘅字啦,同埋其次就會將佢變成一啲……譬如話押韻啊等等,即係兩個字之間有多啲共通點嘅一個雙音節詞啦.譬如話我哋而家講駱駝啦,就係嚟自匈奴嘅dada,或者我哋講琵琶啦,不論係木字邊(枇杷)定係兩個玉字嘅琵琶啦,都係呢啲噉樣嘅來頭嘅.噉我哋就叫做連綿詞啦.噉當然,中文裡面嘅連綿詞呢,就好多種,就唔係一定全部都係借返嚟嘅.噉但係呢,有好多呢啲地方嘅詞語,都會出現咗噉樣嘅現象.
The rest of the transcript is available to Patreon members.


text:
佐敦谷公園位於觀塘新清水灣道71號,原址為佐敦谷堆填區,千祈唔好去左淘大花園附近個佐敦谷遊樂場呀.佐敦谷公園佔地約6.3公頃,係觀塘區最大的公園,為市民提供不同種類的動態和靜態康樂設施.公園內最具特色的設施,就是具備國際水平的遙控模型賽車場,適合舉行模型車大型賽事.
呢個搖控模型賽車場大過天水圍公園嗰個好多,原因係呢個賽車場係國際級既賽車場黎,你睇吓旁邊啲師兄玩得幾專頁.唔想失禮同唔想曬嘅朋友,仲有個室內場畀你玩,尤其是適合小朋友玩遙控車.
但係佐敦谷公園叫得公園,小朋友先係主角.呢度唔少得有個都幾大嘅兒童遊樂場,有鞦韆同埋迷你迷宮花園夠晒好玩,旁邊仲有兩大塊草地.
想健身既仲有緩跑徑.
當中最特別係呢啲藝術座位,至於藝術嘅野我真係識條鐵咩?好彩有使用指南.
講咗咁耐,泊車當然先係最重要嘅一環啦,呢度設有停車場,可以直接泊入佐敦谷公園門口.
佐敦谷公園停車場(按我導航)
時租每半小時$8 / $13,位就唔算多,但係咁近幾錢都泊啦.價錢詳情請參閱泊好先.
順利紀律部隊宿舍停車場(利安商場)(按我導航)
如果公園無位,就要去燈位右轉嘅順利紀律部隊宿舍停車場喇,不過呢條係巴士線黎,最近我諗你要上安達臣道迴旋處調頭.行多兩步價錢就平啲架喇,時租$14 / $19,注意日泊只係去到晚上6點鐘.價錢詳情請參閱泊好先.
順利商場停車場(按我導航)
講明先,呢個場就真係有少少遠,不過假如上面兩個場都無晒位兼排長龍,無位都無辦法.時租$21 / $23,不過佢有24小時任泊優惠,真係打算黎玩足一日,食埋晚飯嘅都可以考慮嘅.價錢詳情請參閱泊好先.
#泊邊好文章 #搵食自駕遊 #親子自駕遊 #遊樂自駕遊 #九龍東
其餘熱門泊邊好文章:
東涌泊車泊邊好?
D2 Place滿晒附近泊車泊邊好?
港外線碼頭搭船去離島玩泊車泊邊好?
全港Donki尋寶地圖
海洋公園泊車泊邊好
The Wave / 觀塘工業區 泊車泊邊好?


text:
Galle Face Hotel
經歷完上山下海之後真係好攰呀,我地係岩岩去Colombo之後誤打誤撞就去左Galle Face Hotel,係斯里蘭卡係1864年開業,已經有百幾年歷史喇,係依度最古老既酒店,亦都係一間五星級酒店,雖然係一間五星級酒店,但真係唔貴!一晚都係千二蚊港紙!個景好靚,地點都算幾方便,有私人沙灘同埋無敵大海景.上山下海辛勞旅程返黎之後喺度休息下都不為過呀.
當日我地直接由Colombo Fort Station call Uber過去,都係十分鐘左右,大約二三百蚊rupee,因為搭完一程好攰空氣好差既火車,所以去到酒店就直接休息一下,沖個好乾淨既涼同訓下覺.由落車個一刻開始就有人黎幫你拎行李,再請你飲杯welcome drink,之後check in都好高速,之後就有人帶你入房,一入到去..間房係超大呀,間雙人房,大到可以容納十幾人,大到覺得好空虛~.~唔記得影房間既相,但間房setting類似下面依張,但再大一倍,有小插曲就係有一張床係爛左,不過我地兩個人訓,訓一張床都無咩所謂.
好美麗既印度洋同埋私人沙灘
Spa Ceylon
我同家姐終於決定去做spa!依間酒店自己有spa,係用loccitane既product!好心動,不過更加想試下Spa Ceylon,因為去邊都見到依間野,又唔太貴,行幾步就去到,係一間價格實惠但有好服務既一間野!我地事先無去book到,一入到去又係當你貴實咁招待,揀好做咩就帶你入去喇,因為時間唔多要趕住之後去食飯,我地揀左做60分鐘Lucury foot ritual,只係rs 3800,入面好黑所以都影唔到相,但係我可以肯定咁講,係一個超舒服既環境,家姐仲做到訓著左,間野店面係賣product既地方,spa就有秘道帶你去樓上,成間舖好靜,都見唔到其他人客,首先帶你去換衫,之後浸腳,同時做頭部按摩,佢有d balm令你更加舒服同relax.依間spa product既味道都比較濃烈既東南亞味,我本身就鍾意loccitane啲bb味,當下覺得都幾香,但係買左支lotion同handcream,返到香港又覺得唔係好香.
The Bavarian
因為好攰既關係, 就無去到好遠食飯,去左過一條馬路既德國餐廳,裝修好靚,當地黎講都唔算平,但係好食同乾淨!
Galle Face Night Market
酒店一行出去就係一個大空地,日頭就無咩野睇得個海,但夜晚就變成夜市,我地食完飯行左個圈,雖然好多野食但係就唔係好岩我地口味,志在食飽飽就去行下
夜晚就係酒店飲下啤酒chill下吹下海風
第二日訓到check out,之後游下水,有人係海邊結婚,好靚!
P.S. 我覺得除左有個小插曲依間酒店就近乎完美喇,由食完飯返去11點幾12點左右,一直都有好嘈既音樂聲,我地打電話去投訴,等左一陣都無改善到,之後我給家姐終於忍唔住落去lobby同佢講,之後都無改善到,我地就去搵個源頭,原來係有公司係度搞annual dinner,我覺得真係好差,以一間五星級酒店黎講,竟然容許到訓覺時間都可以咁嘈,真係幾差,到一點幾先有改善到,真係好躁啊...
Crescat Shopping Mall
附近有個商場仔,有超市food court,可以買到茶葉做收信,好多聖誕節裝飾,唔行唔知,附近都係西式五星級酒店,check過都唔貴囉,一千蚊左右就住到cinnamon grand movenpick shangri la


text:
汽車渡輪
汽車渡輪係載汽車過海嘅渡輪,喺未有海底隧道同大橋之前係汽車過海嘅主要途徑,呢種交通工具已經逐漸式微,而家汽車渡輪主要用途係運載易燃物品同爆炸品嘅車輛,因為呢啲車輛唔可以用隧道.
歷史改
香港改
香港第一條汽車渡輪航線係由油麻地小輪開設.1926年,油麻地小輪公司鑑於汽車過海嘅需求日增,於是向港府申請興建汽車渡輪碼頭,並獲得香港第一條汽車渡輪航線-佐敦道碼頭至中環統一碼頭汽車同乘客混合航線嘅經營權,並喺1933年3月投入服務.1972年,紅磡海底隧道通車,地下鐵路過海路段亦喺1980年代通車,嚴重打擊汽車渡輪嘅經營,因此開始陸續重組同停辦.1998年,最後一條擁有30多年歷史嘅北角至九龍城公共汽車渡輪服務亦停辦.
而家香港只淨低來往北角至觀塘同北角/觀塘至梅窩嘅汽車渡輪,只向運載第一,第二同第五類危險品嘅車輛提供服務,除咗司機同跟車工人之外,唔准接載乘客.
但係,香港現有嘅3條海底隧道收費不均,收費最平嘅紅隧更長時間處於擠塞,因此,社會一直被要求加快研究復辦公共汽車渡輪嘅可行性[1].
危險品改
香港改
根據香港法例第295章《危險品條例》所管制嘅危險品[2],運載以下類別危險品嘅車輛唔可以用隧道,一定要用汽車渡輪過海:
- 第一類:爆炸品同爆破劑
- 第二類:壓縮氣體
- 第一分類:永久氣體
- 第二分類:液化氣體
- 第三分類:溶解氣體
- 第五類:發出易着火蒸氣嘅物質
- 第一分類:引火點低過攝氏23度嘅物質
- 第二分類:引火點喺攝氏23度或高過攝氏23度但唔高過攝氏66度嘅物質
- 第三分類:引火點喺攝氏66度或高過攝氏66度嘅物質(只適用於柴油,爐油同其他引火點喺攝氏66度或高過攝氏66度嘅物質)


text:
- 砵典乍街
嗰個時候,佢仲係蘇蝦
父母手抱住唯一嘅未來
對於出國流浪,或者
快將嚟到
認祖歸宗嘅日子
仲未有打算
蘇蝦伏係母親嘅背後
繡花揹帶就係佢嘅天地
一步一步
從威靈頓街走到雲咸街
一起一伏
從嬰孩走過童年
街坊同途人同親人同遊客嘅笑語
照暖,街上每塊冰冷嘅石板
燈籠下,係錯落嘅排檔
點亮好多好多
小家庭嘅生計
喺時代交替不斷嘅春雨秋風裡
陡斜嘅街上流走了好多
雨水,同人臉
剩返一段段時光嘅刮痕
急促嘅時代
喺半空嘅走廊急步滑行
歲月與人情
喺石級上
踱步
對於砵典乍街,好多人會叫作石板街,一塊塊石板組成緩緩上升嘅一段街巷.街上整年都有一串串嘅中式紅燈籠,彷彿係一個時光停留了嘅地方.
整齊如串珠嘅排檔,係好多個家庭呢數十年來嘅生計,也見證住好多人嘅成長.佢哋有啲已經有自己嘅事業,有啲已經離開咗香港.現在,幾乎只剩返老檔同老檔主們.
會來石板街嘅,除咗係返工路過嘅,更多係嚟香港觀光嘅遊客.夾雜喺甲級商業區之間,不遠處就係人來人往嘅半山扶手電梯,急速嘅步伐同石板街嘅緩慢成為強烈的對比.
歲月流過,縱使石板不變,但呢度嘅排擋,人情會否慢慢步遠呢?
- 都爹利街
行人都拖住疲倦嘅身軀
唯有夕陽,從雪廠街行上石階
地下嘅脈絡喺呢個時候吹起了號角
佢地嘅眼睛
就發亮起嚟
皇后已經遠去
每個夜晚嘅來臨
你們兄弟仍然睜開
年邁但堅定嘅眼睛
守望住呢個港口
黑暗裡
看住能照亮嘅地方越嚟越少
你哋,會唔會感到疲倦?
或者,喺呢一百年後,
仍然
為獨坐喺石階上
無語嘅失意人送上安慰?
就算盼望嘅曙光未到
你們仍然喺漆黑嘅路上
燃起你哋不屈嘅目光
都爹利街,最赫赫有名嘅莫過於嗰四支碩果僅存嘅媒氣燈柱.喺每個夕陽時份,先係佢哋點亮站崗嘅時候.喺呢百多年時間嘅洪流裡,究竟有多少個失意人曾經坐咗喺佢哋眼下嘅石階上,獨自失意,又有幾多人被佢哋嘅燈光所鼓勵?
四支燈柱一直係維港前見證住小漁港嘅變遷.維港因填海而同佢哋啲距離遠咗,同時亦代表咗香港回歸後,英殖時代已經結束.如果話佢哋只係照亮街道嘅路燈,我更願意相信佢哋係睇住呢度發生的一切,對一切不公義和不平的事,怒目而視嘅眼睛!
- 歌賦街
如果,聲音可以刻印喺門牌上
又如果,志氣可以寫落竹聯上
佢哋嘅氣慨
佢哋嘅熱誠同信念
都應該可以一齊留下來
話俾我哋知道,佢哋曾經嘅苦難
仲有迎難而上,捨棄自身未來
嗰種志向嘅偉大
或者,氣慨已彌漫在每一場雨裡
或者,熱誠同信念都浮游喺呢度嘅空氣裡面
我們可以冒住風雨
呼吸每一口真象嘅空氣
喺沒有歌賦嘅路口
歌頌我們堅信嘅一切
歌賦街只係音譯,同「詩詞歌賦」毫無關係,但就係香港第一份華文報《循環日報》嘅社址.更多人認識嘅,係國父孫中山先生同「 四大寇」友人喺楊耀記大談反清嘅事蹟.年輕人放棄自身利益而投身革命,可惜嘅係,嗰陣時嘅豪情壯語都無留下任何聲音.
如果你走進呢啲歷史建築裡頭,嗰種令人不期然肅然起敬嘅感覺.先烈嘅熱誠同信念,昔日傳媒人嘅風骨,其實仲繼續存在於尋常嘅雨水同空氣裡面,傳承咗俾我哋.
- 奧卑利街
斜路,行咗一段
係咪終點已無意義
眼前嘅月色 萬家嘅燈火
都照着同路人嘅影子
唔會俾你哋感到有絲毫嘅寒冷
請你 唔好失去勇氣
堅持高舉對自由嘅旗幟
喺逆風嘅斜路上
仍然無悔緊握
呢顆滿佈裂痕
卻仍然係你我最愛嘅明珠
請你同我 好好生存
因為人生嘅意義
唔在於生命有幾長
而在於可以發出幾大嘅光芒
奧卑利街,又叫長命斜,或者因為想比死囚長命,或者寄語留存性命至出獄而得名.曾經係域多利監獄必經之路,係好多囚犯獲釋或者家屬探監嘅地方.現在,位於該處俗稱大館嘅舊中區警署已經成為近年古蹟活化嘅藝術熱點.
同其他早期英人名稱命名嘅街道唔同,佢取自英國最古老嘅審判司法機關Old Bailey音譯,一個曾經係集執法,審判,服刑嘅地方.家屬為咗俾囚犯感到溫暖而不辭勞苦行上這條「長命斜」.囚犯對自由嘅追求,就好似你我都重視嘅手裡「明珠」一樣.
人生嘅長短,當然唔會好似斜路咁知終點喺邊.但咁又如何?人生嘅價值唔喺着眼於生命嘅長短,而係喺自己嘅生命裡面,能夠發出幾大嘅光芒.


text:
睇過王晶大導演大作《少年賭神》嘅史友,都應該記得有句金句「成日對住你笑,笑到你心都寒埋」.事實上,响近代中國史上都有位漢奸以「笑面」見稱,佢個名叫梁鴻志.
講到抗戰時期漢奸,可能史友們都諗起汪精衛陳公博等人,但其實梁鴻志都有佢嘅「標誌性」.梁鴻志出身名門,係清朝政治人物,文學家梁章鉅嘅曾孫,童年時曾响日本生活,後嚟返咗中國中咗舉人,仲入埋京師大學堂,可以話係一個叻人,以才氣見稱,係當時嘅著名文人.民國成立後,佢就任職國務院,仲獲委任為擁護袁世凱稱帝「請願聯合會」嘅骨幹成員之一.後嚟袁世凱稱帝失敗,佢就投靠咗皖系軍閥段祺瑞,亦係安福俱樂部成員之一.但隨住中國國民黨北伐成功,北洋軍閥失勢,佢亦隱居於北方.
到咗1937年,七七事變爆發之後,日軍就打算响佔領咗嘅地區建立一啲偽政權,扮係合法統治,一向親日嘅梁鴻志就成為佢哋嘅心水.佢哋睇中梁鴻志除咗佢响華北地區係「名人」之外,仲睇中佢人脈夠廣.佢出名以「笑面」迎人,特別係對任日本啲傳媒記者佢就極力配合.結果响1938年協助組織日本成立中華民國維新政府,出任行政院院長兼交通部部長.作為呢個偽政權嘅領導人,佢就唔係好睇得起另一位漢奸汪精衛,不過响日本施壓之下,佢就被迫任職於汪偽南京政權,仲做埋佢手下,始終佢同汪精衛相比,政治聲望差一大截.
當然,漢奸通常唔會有乜好下場,日本响1945年投降後,梁鴻志一家就隱居於蘇州.後嚟就被國民政府逮捕,最後被判死刑.
原圖:網絡


text:
同大家分享香港男性護膚品,同男性美容院facial教學之前,首先想講下過去幾年男性護膚品市場嘅巨大環境變化.過去幾年,都見到一啲天菜級高質素嘅香港男仔,究竟點樣先可以由路人變男神?因為外表皮膚緣故而導致戀愛有障礙,護膚品同美容院facial又點樣幫得到?乜係無針埋線?點樣可以避開hard sell黑店,搵到適合自己預算嘅服務?
(香港越來越多美容中心有提供男士護膚服務.Photo Credit:Reju Beauty)
隨着韓國超靚仔Oppa秒殺千萬粉絲,外國高質素健身大隻仔仔橫掃夜場全場獨秀,甚至泰國,內地,台灣交友網嘅都高顏值帥哥經常自拍挑機,令到香港男士與及男性網友明白到,唔可以故步自封!
泡菜Oppa同泰仔,強國北方男仔帥哥素人,一出騷肌,顔值post都可以獲得千萬likes!令到香港男士終於明白到,你的樣子如何,你的日子也必如何!終於急起直追,好似韓國男仔咁樣,定時去美容院做facial,健身,整理外表.
遇強越強,香港男士對於自己外表嘅要求亦都越來越高!
無可否認,現代嘅男仔比上一代,質素高咗!男士去購買護膚品,微整形,去美容院做facial 嘅趨勢有所增加.
好多注重外表嘅男士可能未必完全知道點樣先可以最有效咁樣美容護膚,甚至微整形!始終,香港嘅美容市場針對女性顧客已經有幾十年嘅歷史,針對男性,可能只係過去10幾年,好多方面都有一啲有用嘅資料可以同大家分享,令到各位注重外表嘅男士,都可以付出更小嘅錢得到最大嘅效果!
為咗令到大家得到更高性價比嘅服務,同埋成功避開美容黑店,今次就同大家講下,香港男士護膚品同男士美容院Facial要注意地方.
香港男士美容facial:小心美容黑店
香港好多男仔都有興趣了解,點樣可以提升自己皮膚質素,提升自己樣貌,討論區都有唔少呢一類型嘅post.馬國明代言嘅MSC,陳家樂代言嘅Oasis Homme,都有專門為男士提供服務嘅美容院Facial.好多人都希望改善皮膚,令到自己更有自信,無論係工作定係約會,都更得心應手.
如果你自己,或者你身邊嘅男性朋友,男性家人都有興趣了解,就要留意呢一個教學.
男性同女性嘅皮膚天生狀態已經唔同,老化嘅速度不同,荷爾蒙分泌亦有出入,所以,男性護膚無論係產品,價錢,美容院Facial,同女性嘅要求都唔同.一般女性護膚中心嘅療程,如果未有調整,可能未必完全合男性用.
香港美容中心facial越來越多都有提供男性服務,我會教大家點樣避開一啲呃錢嘅黑店.
男士想去做facial就一定要小心美容黑店!高壓式銷售,即係hard sell,係香港好多美容院嘅不良銷售習慣.好多女性由於由細到大已經身經百戰,對於佢哋一班美容sales嘅伎倆,就算唔好話見招拆招,都起碼可以隨機應變!但係好多男性首次光顧美容院,面對一班經驗豐富嘅sales ,有時就會不知不覺之間墮入銷售陷阱!
我會建議有興趣去做Facial嘅男士,首先由小型美容院開始嘗試入手.
中環Reju Beauty唔需要預繳,不設顧問sales,又可以單次購買,比較適合新手.WhatsApp 直接查詢按這裏:
一般大型嘅美容中心,多數會提供醫學美容如激光,HIFU,射頻,注射等等服務.佢哋嘅顧問,亦都會傾向銷售呢一啲高收費嘅醫學美容程序.當然,如果你係第一次做美容,就好容易荷包出事!
中小型嘅美容中心,多數提供人手美容服務,價錢亦都比較低,對於頭幾次使用呢類型服務嘅男士,對於做facial過程,程序,產品等等,都會有體驗同埋學習嘅作用.由於每次收費唔貴,最多都係$500,輸晒都係$500.到你真係比較熟悉市場行程嘅時候,再之後upgrade佢更加貴嘅地方亦都可以.
作為一個美容行業多年嘅業界人士,我會建議各位男士,如果你係想用實驗性質去睇下自己做完Facial之後皮膚狀態同埋外表有冇改善,第一個要訣,就係千祈唔好去連鎖店住!
始終連鎖店嘅銷售壓力好大,羊毛出自羊身上嘅壓力亦都好大!
一般連鎖店初次試做價錢大概$300 ,正式價錢大概$800到1000 1次左右.
連鎖店有連鎖店嘅好處,但係佢嘅壞處就係一定黑hard sell.好多人貪平嘗試用試用價,但試過之後就知道唔掂!花費大筆金錢事少,仲要俾咗錢之後就會book唔到Facial.(好多香港男士唔知道,係一啲呃錢美容黑店,join course容易,但俾咗錢之後,要book到Facial係好難!)
所以,我會建議各位男士做facial時候,首先去幫襯一啲比較平,質素一般都冇所謂,咁你自己認識左成個做facial嘅過程,同埋聽下唔同美容師嘅意見,綜合幾次做facial嘅經驗,你就會知道自己皮膚嘅主要問題係乜嘢.
到咗你最少有幾次做facial嘅經驗之後,就可以選擇一啲適合嘅地方去買套票.
市面上都有好多香港美容黑店list,簡單來講,避開上市連鎖集團(香港好多女性都知道唔會中伏,但好多男仔唔知道) ,避開價錢超平嘅團購,避開$200以下嘅Facial.
香港男士美容facial:最快見效方法
相比起每個月用幾百到幾千蚊護膚嘅女士,一般香港男性嘅皮膚都比較粗糙,黑頭,皺紋,缺水,都係常見問題.呢一類型嘅問題,通常經過幾次護理,就會有明顯改善.
有興趣人士可以考慮一下單次收費,無需要嘅地方,例如Reju Beauty,有興趣了解可按這裏whatsapp
我之前對於Facial嘅介紹,就同大家講解個唔同嘅做法,同埋建議大家點樣防止黑店,有興趣可以參考一下.


text:
「香港」
去迪士尼做足準備,玩得開心至醒得你.其實香港迪士尼開咗咁多年,我都淨係去過兩次.對上個一次係老婆公司活動係迪士尼,之後唔記得咗點解可以入去.當然我從來都無去過其他地方嘅迪士尼,相信要就算會去都係等郭大少大啲先至會帶埋佢一齊去.不過至於香港嘅迪士尼,我哋一直都想等郭大少識行識走先至去迪士尼,因為太細個去嘅話,佢真係唔知發生乜嘢事.而近排有年票特價所以今日晏晝就決定同郭大少去玩!
「米奇」
今日終於帶咗郭大少去迪士尼玩,而且去整咗張年票,相信往後一年都會經常同佢去迪士尼!佢一去到門口就已經好興奮,因為見到個噴水池同米奇老鼠.而去到之後無幾耐就差唔多係花車巡遊,所以我哋就搵咗個位等啲迪士尼卡通人物出嚟.平時會走嚟走去嘅郭大少竟然全程坐定定係度,睇晒成個巡遊,真係非常難得.之後帶咗佢去咗睇米奇幻想曲不過佢睇睇下有啲驚,不過佢今日真係玩到好累,好快就瞓著咗.
「年表」
好多香港嘅家庭都會有迪士尼嘅年票,因為真係無乜地方俾啲小朋友放電.當然好多小朋友都好鍾意迪士尼啲卡通人物,包括郭大少啦.所以趁著有特價,可以將入場嘅門票升級做年票,我哋亦都把握機會買埋,因為去多幾次其實都係返到.最重要嘅係可以慢慢玩,一日玩唔晒唔緊要之後可以慢慢玩.就好似今日咁,淨係睇完花車巡遊,食少少嘢,去睇米奇幻想曲就一個晏晝,基本上淨係行咗迪士尼嘅入口就已經好攰.我諗以後無嘢做就會得閒無事走去行下.
Also published on Medium.


text:
「十年」
真所謂十年人事幾番新,其實過去十年科技嘅發展真係快到無人有!以前要用電話上網真係諗都無諗過,而家如果手機無得上網嘅話真係想殺咗佢.智能手機除咗衍生咗好多唔同嘅工作之外,最重要嘅係改變咗人嘅行為.要改變人嘅行為係一件好難嘅事,而一部手機由原始嘅按鈕式操作到觸碰式操作其實真係唔容易.嚟個改變就足以令我哋嘅新一代依家只要見到屏幕就已為可以用雙手去觸碰操作.
「顛覆」
相信無人諗過十年前嘅一部智能手機會顛覆整個手機行業嘅發展.仲記得當時好多人有唔同嘅睇法,有睇好嘅,有批評嘅,但係事實勝於雄辯,而家每個人都有一部智能手機.當然你部手機係唔係蘋果嘅唔緊要,最重要嘅係十年前蘋果所出嘅第一部智能手機去到今日已經係嚟到第七代,而過去十年嘅改變就足以令好多人嘅生活帶來唔同嘅影響.智能手機已經係每個人生活不可缺少嘅一部份!
「改變」
老實講智能手機嘅出現都唔知係一件好事定係壞事,當然佢造就咗好多人嘅成功,創造咗好多新興嘅行業.只不過依家好多人就變咗食飯係相機食先,個個變晒低頭族,食飯好多時淨係望住部電話,溝通已經再唔係用言語而係用短訊,等等嘅改變.只不過無可否認嘅係,智能手機改變咗好多人類過去咁多年嘅習慣同行為,相信如果要再次顛覆人類嘅習慣嘅話,或者到需要一段頗長嘅時間.
Also published on Medium.


text:
元素週期表
(Periodic table)係一個以圖表去展示化學元素嘅方法,係俄羅斯化學家門捷列耶夫喺1869年首先提議嘅.
門得列夫發現有啲元素,有相似嘅化學性質,而且重喺隔咗一定數目嘅元素之後,又重複返之前元素嘅化學性質,於是諗到將元素用表排起.佢將當時已知嘅63種元素依原子量嘅大細並用表嘅形式排列,將有相似化學性質嘅元素放喺同一行,就係元素週期表嘅雛形.利用週期表,門得列夫成功預測當時重未被發現嘅元素嘅特性(鎵,鈧,鍺).1913年英國科學家莫色勒利用陰極射線撞擊金屬產生X射線,發現原子序越大,X射線嘅頻率就越高,因為咁佢認為核嘅正電荷決定咗元素嘅化學性質,並將元素依照核裏面正嘅電荷(即係質子數或者原子序)排列,經過多年修訂之後先成為家陣嘅週期表.
喺週期表入面,元素係以元素嘅原子序排列,最細嘅排最先.表入面一橫行稱為一個週期,一直行稱為一個族.
元素週期表唔單只用喺化學上,就連物理,生物,工程學同埋工業都被廣泛應用.
現代元素週期表[編輯]
元素週期表有唔同嘅表達方法,下表係現今科學界最常用嘅排列方法(呢個係港澳繁體版本,部分元素大陸簡體,港澳繁體,台灣正體嘅譯名唔同,譬如Si喺大陸譯為「硅」).
週期表入面嘅元素個體資料[編輯]
喺平衡或者得出涉及元素或者化合物嘅變化嘅化學方程式或反應式時,需要計算元素入面唔同嘅「量」.同埋最元素符號最接近嘅「量」,以物質符號 X 作例子,大約有:
-
- A :質量數(Mass number),即係原子核(質子加中子)嘅粒子數目.
- Z :原子序數,又叫原子序號,亦係質子嘅數目.
- e :淨電荷,正負號寫喺數字嘅後面.
- n :原子數目,元素喺非單原子狀態(分子或化合物)時嘅數目.
出面網頁[編輯]


text:
炎炎夏日,相信好多人都急不及待出海同陽光玩遊戲.香港夏天嘅太陽咁熾熱,當紫外線指數超過三就更加要做足防曬措施避免曬傷.
市面上好多防曬產品都係用「化學防曬」嘅原理,透過 oxybenzone 同octinoxate 等成分將紫外光阻擋同過濾,而達致防曬效果.但其實這些化學物除咗對海洋生物同珊瑚有害,會加劇珊瑚白化外,亦有可能同皮膚產生過敏反應.
小編建議選用以「物理防曬」為原理嘅產品,例如係有 zinc oxide(ZnO) 同 titanium dioxide (TiO2) 嘅防曬.這類型防曬透過反射紫外線,阻擋紫外線對皮膚嘅傷害,以達至防曬效果.除咗唔會造成珊瑚白化外,物理防曬無咁容易被皮膚吸收,比較適合敏感肌膚使用.只要同樣揀選SPF 30+ 以上嘅產品,物理防曬都一樣咁有效保護皮膚.
除咗睇成份之外,大家亦可以留意一下市面上標榜海洋友善 (Marinefriendly / Reef Safe) 嘅防曬產品,通常都會係使用物理防曬原理.
當然啦,其實最天然嘅防曬方法就係着長袖衫褲同戴帽,直接阻擋紫外光同皮膚嘅接觸;小編平時玩獨木舟都會揀着長袖衫褲!希望大家出海嘅同時,都可以為保護海洋生物出一分力,減少使用對海洋生物有害嘅防曬產品.


text:
我同先生2019年3月4日已經喺石門彩福完成婚禮啦!
首先好多謝彩福畀咗一個好難忘又溫馨嘅婚宴我哋,亦令我同先生可以輕鬆投入整個婚宴當中.
作為新娘子,最緊張就係證婚,晚宴,接待等一連串的安排,最怕因爲太忙而忘記當中的細節,所以係依到要特別多謝阿Din,佢好細心咁提醒我每一個細節,亦會提供好多資料(時間嘅安排,流程上嘅先後次序等等).而最令我意想不到嘅係,佢地係我證婚前連同MC一齊開會(真係經理,協助同事同MC 一共約10個人坐係一張12人圓枱開會),認真既程度超乎我既想像!
除咗認真嘅對待,婚後我不斷收到各方親朋好友大力嘅讚賞:服務嘅態度好好,食物味道好啱佢哋口味(不會太咸或太甜),上菜速度控制十分好,甜品抹茶鴛鴦卷個個都話好好味,必食推介,賓客都留到最後食埋先走.另外,空中花園好靚好適合畀賓客影相...
而我最最最鐘意係貼身跟我嘅姐姐,我嘅禮服多數都有大拖尾,無論我企喺到或者要坐低,都會幫我整理裙擺,真係辛苦幾位貼身姐姐🙏🏻
最後,婚宴好難避免有甩漏嘅情況,而我嘅甩漏呢...就係我畀左份舊嘅座位表彩福,而已更正個份冇update 落USB...連姊妹都好驚訝我犯左咁大嘅錯🤦🏻♀結果彩福即場借電腦比我嘅姊妹即刻打過一份,幫我解決左咁大嘅問題🙏🏻
以上絕對唔係Hardsell,真係好值得推介👍🏻👍🏻到我圓婚後每次聽親朋戚友講起,聽到嘅每一句都係讚賞彩福各項安排細節,多謝彩福帶畀我地一個難忘嘅婚禮❤


text:
幾日之後,當處決所帶嚟嘅恐懼逐漸消散,有啲動物記返起——或者話覺得自己記返起——第六誡規定「任何動物都唔可以殺害其他動物」.雖然冇動物想喺豬同狗面前提起呢件事,但大家都覺得啱啱發生嘅殺戮並唔符合呢條規則.高露嬅叫班哲文讀第六誡畀佢聽,但班哲文又係話自己唔會理呢啲事,所以拒絕咗.於是,高露嬅走咗去搵繆維.繆維將誡條讀咗一次俾佢聽:「任何動物都唔可以殺害其他動物而冇任何理由」.唔知點解,最後嗰幾個字似乎都消失咗喺動物嘅記憶當中.但而家,佢哋知道原來冇動物違反過條誡條,因為好明顯,處決勾結斯諾波嘅叛徒係一個好好嘅理由.」
嗰一年,動物工作得比之前嗰年更加之勤力.要重建風車,將埲牆加厚一倍,要喺期限之前完工,仲要打理農莊入邊嘅日常工作,其實真係有好多嘢要做.間唔中,動物甚至會覺得比起鍾斯嗰陣時,佢哋嘅工作時間仲長咗,夥食好似仲差咗.每個星期日,史叫拿手上會拎住一張長長的紙條,向佢哋朗讀出一組又一組嘅數字,去證明每類食物嘅生產量都增加咗百份之二百,三百或者五百.動物覺得冇乜理由要唔相信佢,尤其因為佢哋都唔係好記得起義之前嘅情況其實係點.即使係咁,有陣時佢哋都會覺得,寧願要少啲數字,但多啲食物.
而家所有命令都係由史叫拿或者其他豬向動物頒佈.拿破崙自己好多時成兩個禮拜都唔出現喺大家面前一次.當佢現身嘅時候,佢身邊唔止有佢一班嘅護衛狗,仲有一隻黑公雞行喺佢前面做號角手,每次拿破崙發言之前,佢就會「局谷局局」噉大叫.傳聞話,即使係喺農舍入面,拿破崙都唔係同其他動物一齊住同一個單位.佢食飯會自己一個食,會有兩隻狗伺候住佢,而且次次都係用客廳玻璃櫃裏面嘅皇冠德比餐具進食.之後,新嘅命令頒佈落嚟,除咗兩個周年慶祝之外,每年拿破崙誕辰都會鳴放禮炮.
而家,動物唔可以再稱呼拿破崙做「拿破崙」.大家要尊稱佢做「我哋嘅領袖,拿破崙同志」.豬樂於改好多稱號畀佢,諸如動物之父,人類剋星,羊圈保衛者,鴨仔之友等等.史叫拿喺佢嘅演說中,會淚流披面噉講述拿破崙嘅智慧,善良嘅心地,同埋佢對世界各地所有動物深厚嘅一份愛——尤其係對喺其他農莊中,仲過住無知同勞役嘅日子嗰啲悶悶不樂嘅動物.每當動物做出一啲成就或者遇上好運嘅時候,都慣咗會將件事歸功於拿破崙.你耐唔耐就會聽到一隻母雞同另一隻講:「喺我哋領導拿破崙嘅指導之下,我喺六日之內生咗五隻蛋.」又或者會聽到兩隻飲緊水嘅乳牛講:「感謝拿破崙同志嘅英明領導,啲水味道真係好清甜!」農莊裏面普遍嘅氣氛可以好好噉概括喺麥理密一首叫《拿破崙同志》嘅詩歌度.首詩係噉樣嘅:
您係孤兒嘅老友
又係快樂嘅源頭
潲水王呀!您眼神冷靜夾堅定,就似
天上太陽咁迷人
望下會畀你勾魂
成身有暖流走勻
拿破崙同志!
您嘅每一樣恩賜
成班子民都鍾意
乾淨稻草任我碌,一日有得飽兩次
晚黑喺竇瞓得稔
大隻細粒都係噉
您嚟守護我放心
拿破崙同志!
如果我有隻豬仔
算佢豆釘咁鬼細
身型十足酒樽或麵棍
已經有事應學曉︰
對您忠誠好緊要
牙牙學語要識叫︰
「拿破崙同志! 」
拿破崙幾鍾意呢首詩歌,決定將佢寫喺大穀倉入面,對正七誡嘅牆上面.詩嘅上面掛咗幅拿破崙嘅側面肖像畫,幅畫係史叫拿用白油畫嘅.
與此同時,拿破崙透過溫珀,同費特力,旚瓊頓兩個展開咗複雜嘅談判.堆木材到而家依然未賣到出去.喺兩個之中,費特力係比較心急想得到批木材嘅一個,但係佢並唔願意出一個合理嘅價錢.同時,又再有傳聞話費特力因妒成恨,同佢嘅手下正計畫緊要襲擊動物農莊,破壞座風車.史諾波據說仲係匿埋喺翩田農莊.到咗夏天有一日,動物突然聽到消息,三隻母雞已經招咗供,佢哋承認喺斯諾波嘅啟發下,展開左一個暗殺拿破崙嘅計劃.佢哋即時就遭到處決,而拿破崙亦加強咗佢嘅保安.夜晚嘅時候,佢床邊會有四隻狗守衛,每個角落頭有一隻;而為咗防範有動物喺食物落毒,喺佢進食任何食物之前,都會由一隻叫做畢艾嘅後生豬仔試食咗先.
大概喺呢個時間,有消息流出指拿破崙已經安排咗將堆木材賣俾旚瓊頓先生,佢亦正準備簽署一項定期協議,等動物農莊同狐木農莊可以交換一啲特定嘅產品.而家拿破崙同旚瓊頓之間嘅關係,雖然只係透過溫珀進行,但都幾乎可以話係相當友好.動物並唔相信旚瓊頓,因為佢始終都係人類,但佢哋點都鍾意佢多過令動物又驚又憎嘅費特力.夏日漸深,隨住風車距離完工之日越嚟越近,將會發生襲擊嘅傳聞甚囂塵上.據講,費特力打算率領二十名荷槍實彈嘅手下過嚟對付佢哋,佢仲已經賄賂咗法官同埋警察,只要佢一拎到動物農莊嘅地契,佢哋就唔會過問其他嘅事.此外,從翩田農莊仲傳出咗種種講述費特力點樣殘酷對待佢啲動物嘅傳聞.佢曾經用鞭,打死咗一隻老馬,餓死啲奶牛,又將一隻狗掟入火爐監生燒死.夜晚,佢又為咗娛樂自己,將剃鬚刀片嘅碎片綁喺公雞嘅雞距上面,要佢哋打鬥.動物聽到呢啲事發生喺佢哋嘅同志身上,都嬲到爆炸.有時佢哋會嘈住話要一齊出動,襲擊翩田農莊,趕走啲人類,解放嗰度嘅動物.但史叫拿勸佢哋唔好輕舉妄動,要相信拿破崙同志嘅策略.
雖然係噉,對費特力不滿嘅情緒依然高漲.一個星期日朝早,拿破崙現身喺穀倉,向大家解釋佢從來都冇諗過要將木材賣畀費特力.佢認為,同呢種無賴打交道實在有損佢嘅名聲.派咗出去宣傳起義消息嘅白鴿,而家禁止再踏足狐木農莊嘅任何地方,亦都收到命令要將佢哋以前嘅口號「打倒人類」改成「打倒費特力」.到咗深夏,斯諾波嘅另一個陰謀暴露咗出嚟.麥田裏面生滿咗野草,佢哋發現係因為斯諾波喺夜晚偷入嚟,將野草同小麥嘅種子撈埋一齊.一隻知情嘅公鴨向史叫拿認罪之後,即刻就吞咗幾粒顛茄自殺而死.動物而家知道斯諾波從來冇接受過「一級動物英雄」勳章——雖然佢哋當中好多都曾經相信過佢有.呢件事其實只係斯諾波喺牛棚之戰後自己傳出嚟嘅一個傳說.事實上,佢唔單只冇受勳,反而仲因為喺戰場上表現怯懦而受到譴責.有啲動物聽到呢度,又再覺得好似有啲唔對路,不過史叫拿好快就說服咗佢哋,係佢哋記性有問題.
到咗秋天,喺大家出盡九牛二虎之力之後——因為差唔多喺同一時間仲要收割農作物——風車終於都起好喇.裏面暫時仲未安裝機械,要靠溫珀幫手去買返嚟,但係風車嘅結構就已經完成.雖然遇上各種困難,大家又冇經驗,工具又原始,又唔好彩,仲有斯諾波嘅背叛,但係個工程最後都準時完工.動物雖然攰到筋疲力盡,但又相當自豪,圍住佢哋嘅傑作氹氹轉,轉完一圈又一圈.佢哋發現,喺佢哋眼中,呢座風車甚至乎畀佢第一次起嘅時候仲更加靚.再者,而家埲牆比以前厚咗成倍,除非你用炸彈炸開佢,否則今次點都唔會冧喇啩!當佢哋諗起自己之前勞動得幾辛苦,要戰勝幾多令人失望嘅感覺;同埋當輪葉開始轉動,發電機開始運作之後佢哋生活上所帶嚟嘅巨大改善——當佢哋諗起呢啲事,佢哋身體嘅勞累就會離佢哋而去.佢哋圍住風車一路轉呀轉,一路發出勝利嘅歡呼.拿破崙本人,喺佢嘅狗同埋公雞護送之下,嚟到視察呢件製成品.佢親自恭賀一眾動物能夠完成呢項創舉,仲宣布將會命名呢座風車為「拿破崙風車」.
兩日之後,動物收到指示要集合到穀倉一齊開一個特別會議.喺拿破崙宣布佢已經將堆木材賣咗畀費特力,聽日佢嘅馬車就會過嚟運走啲貨嗰陣,大家都大惑不解.原來喺拿破崙同旚瓊頓似乎非常友好嘅一整段時間,佢都一直同費特力有秘密協議.
自此佢哋切割咗同狐木農莊嘅所有關係,仲向旚瓊頓發放咗好多冒犯嘅信息.白鴿收到指示要避開翩田農莊,同將口號由「打倒費特力」改做「打倒旚瓊頓」.與此同時,拿破崙向動物保證,動物農莊可能受到襲擊嘅消息其實完全係假嘅,而傳言中費特力對佢啲動物所做嘅殘酷行為亦都係誇大咗.所有呢啲流言其實都係由斯諾波同佢嘅特務傳出嚟.依家佢哋知道,斯諾波似乎並唔係匿埋喺翩田農莊,事實上佢應該從來都冇去過嗰度;佢真正匿埋嘅地方係喺狐木農莊,據講仲住得好奢華,喺過去幾年佢都受旚瓊頓嘅資助過活.
所有豬對拿破崙嘅妙計都讚不絕口.透過假扮同旚瓊頓友好,佢成功令費特力將出價提高十二磅.但史叫拿話,拿破崙嘅聰明才智,在於佢唔相信任何人,即使係費特力都一樣.費特力想用一種叫做「支票」嘅嘢嚟幫啲木材找數.呢種支票,係一張寫住承諾會俾錢嘅紙.但噉樣係呃唔到拿破崙嘅.佢要求對方要用真正嘅五磅紙幣找數,而且要先交錢後交貨.而家費特力已經畀晒錢,佢畀嘅錢啱啱好夠買風車所需要嘅機械.
就喺呢個時候,啲木材正一車一車咁全速運走.當全部都運走晒嘅時候,穀倉入面又開咗另一個特別會議去檢查費特力嘅紙幣.拿破崙笑到見牙唔見眼,身上面掛住佢嘅兩個勳章,瞓咗喺平台上面嘅禾稈草床,身邊鋪滿咗一疊一疊嘅銀紙,整整齊齊噉放咗喺從農舍廚房拎出嚟嘅瓷碟上面.動物一隻一隻噉慢慢行過,每一隻都凝視住自己嘅收穫.博煞伸出個鼻嗦一嗦啲銀紙,呢啲一張張白色嘅嘢係佢嘅呼吸之下震震下,發出伐伐聲嘅聲響.
三日之後發生嘅事令大家都晴天霹靂.溫珀面都青埋噉踩住單車衝上嚟農莊,二話不說就將架車掟埋前院嘅一邊,然後直衝入農舍.然之後,就聽到從拿破崙單位傳出震耳欲聾嘅怒吼.佢所收到嘅消息好快就好似山火一樣傳到成個農莊都知道晒.原來啲銀紙係假㗎!費特力一毫子都冇畀過就得到啲木材!
拿破崙即刻召集所有動物出嚟,用一把好得人驚嘅聲音宣布要判費特力死刑.佢話,如果捉到費特力嘅話,要將佢監生煲熟.同時,佢警告大家,係呢一次背叛之後,一定要預期最差嘅事會發生.費特力同佢嘅手下隨時可能會發動佢哋計劃咗好耐嘅襲擊.於是,哨兵駐守喺所有通向農莊嘅通道上面.此外,四隻白鴿受命飛到狐木農莊傳遞和解嘅信息,希望可以同旚瓊頓重建關係.
第二朝早襲擊就嚟到.喺動物食緊早餐嘅時候,哨兵跑返嚟報告費特力同佢班隨從已經衝過咗五桿閘.動物好勇敢噉上前迎戰,不過今次佢哋並唔能夠好似喺牛棚之戰嗰次噉,贏得咁容易.今次對方有成十五個人,總共有成六支槍,而且佢哋行到五十米左右嘅距離就開始開槍.由於啲爆炸聲太恐怖,畀子彈打中太痛,動物都抵擋唔住,即使喺拿破崙同博煞一再召集之下,依然好快需要後退.當中有幾個好快已經受咗傷.佢哋喺農莊入面嘅建築物搵掩護,好小心噉從罅隙同木板上嘅節孔偷偷出去.成個大草場,包括座風車,都已經喺敵人嘅手上.呢一刻,拿破崙似乎好失落.佢一路粒聲唔出噉踱嚟踱去,條尾一路好僵硬噉抽搐緊.大家以充滿渴望嘅目光投向狐木農莊嘅方向.如果旚瓊頓同佢嘅手下可以嚟幫佢哋,或者佢哋都仲有機會贏.但喺呢個時候,四隻之前嗰日派過去嘅白鴿啱啱返到嚟,其中一隻從旚瓊頓帶咗一張紙條,上面用鉛筆寫住:「抵你死.」
呢個時候費特力同佢嘅手下喺風車附近停低.動物望住佢哋,口裏面吟吟噚噚噉表示不滿.當中兩個人拎咗一支鐵撬同一個鐵鎚.佢哋打算要打冧座風車.
「冇可能!」拿破崙大叫:「我哋埲牆起到咁厚,係唔會打得冧.畀一個星期佢哋都唔會打得冧.振作呀,同志!」
不過,班哲文好留神噉觀察住班人類.拎住鐵鎚同鐵撬嘅兩個人而家正喺風車底部鑿開一個窿.慢慢,班哲文點咗下頭,幾乎覺得有啲大開眼界.
「我都知㗎喇,」佢話:「你哋睇唔睇到佢哋想做咩?轉頭佢哋就會塞啲炸藥入個窿度.」
動物嚇到面都青埋,但唯有靜觀其變.而家要離開建築物嘅保護衝出去,根本冇可能.幾分鐘之後,佢哋見到啲人類向四方八面噉跑走.然後,一聲如雷貫耳.白鴿迅即盤旋到空中,除咗拿破崙之外,所有動物都即刻趴落地下,抱頭掩面.佢哋再次企起身嘅時候,見到喺風車原本嘅位置升起左一大團黑煙.微風將黑煙慢慢吹散,風車原來已經唔再存在!
睇見呢一幕,動物再次重拾勇氣.佢哋前一秒嘅恐懼同絕望,因為呢件卑鄙無恥嘅惡行而喺一瞬間演變成震怒.報仇之聲震耳欲聾,動物冇等命令就不約而同一窩蜂噉衝向敵人.子彈好似冰雹噉迎面而嚟,但今次佢哋已經唔再在乎.呢場,係一場殘酷嘅苦戰.人類開完一槍又一槍,當動物進逼到佢哋眼前,佢哋就拎起木棍同長靴揈向動物,攻擊佢哋.有一隻乳牛,三隻綿羊同埋兩隻鴨就噉就失去咗生命;而其他動物,就幾乎每一隻都受咗傷.即使係從後方指揮大軍嘅拿破崙,條尾亦都畀子彈打中,削去一節.人類亦都唔係毫無損傷.有三個人畀博煞踢中個頭,頭破血流.另一個就畀乳牛用牛角㓤穿咗肚腩.另一個人條褲就畀卓詩同藍鈴差唔多咬爛晒.拿破崙吩咐佢嗰九隻私人保鑣大狗利用樹籬做掩護,繞道兜去敵人兩側.當佢哋喺人類旁邊突然出現,凶神惡煞噉怒吼,呢班人就驚到手揗腳震.佢哋見到自己畀動物四面夾攻緊.費特力叫手下趁仲有機會嗱嗱聲走人;下一秒,呢班冇膽匪類即刻走夾唔唞.動物喺後面一路追佢哋追到落山腳,仲趁佢哋想夾硬穿過樹籬走人嘅時候,踢埋最後幾腳.
佢哋打贏咗場仗,但已經又攰又滿身傷痕.佢哋慢慢一步一步噉趷返去農莊入面.眼見戰死嘅同志屍體攤咗喺草地上面,有啲動物都抑壓唔到眼裏面嘅淚水.佢哋企咗喺風車曾經豎立嘅位置,喺沉痛中靜默咗一段時間.係真嘅,已經灰飛煙滅.佢哋勞動嘅最後一絲痕跡都幾乎已經灰飛煙滅!甚至乎連個地基都有部份唔見咗.今次佢哋唔可以再好似上次噉,用冧落嚟嘅石頭重建座風車.今次,連啲石頭都已經唔見埋.爆炸嘅力度將啲石頭拋到幾百米距離之外.成座風車就好似從來冇出現過一樣.
當佢哋返到農莊,喺戰事中離奇失蹤嘅史叫拿跳住噉走向佢哋,一邊搖住尾,一邊露出滿意嘅笑容.呢個時候動物聽到,喺大本營嘅方向,傳嚟一下莊嚴嘅槍聲.
「點解要鳴槍嘅?」博煞問.
「慶祝我哋嘅勝利囉!」史叫拿答佢.
「乜嘢勝利呀?」博煞反問.佢膝頭哥流緊血,腳上唔見咗一隻馬蹄鐵,馬蹄裂開咗,有十幾粒子彈埋藏咗喺佢後腳入面.
「同志,乜嘢勝利?我哋唔係將敵人從我哋嘅土地——從動物農莊嘅神聖土地——上面趕走咗咩?」
「但佢哋已經破壞咗座風車.我哋起咗足足兩年㗎!」
「有咩所謂?我哋會再起過另外一座風車.如果我哋想,我哋可以起多六座都得.同志,你未係好識欣賞我哋所達成嘅呢件咁神聖嘅事.敵人曾經佔領咗我哋腳下企緊嘅呢一塊土地.而家,多得拿破崙同志嘅領導,我哋又將領土收復返嚟,一寸都冇少過!」
「我哋贏返曾經屬於我哋嘅嘢.」博煞終於明白.
「呢個就係我哋嘅勝利.」史叫拿同意.
佢哋趷下趷下噉走入前院.博煞後腳皮膚下嘅子彈位劇痛難忍.佢眼前見到嘅,係要將風車由地基開始重建嘅重擔,而佢已經開始想像緊自己要重新投入呢個任務.但今次係佢第一次突然諗起,原來佢已經十一歲喇,或者佢身上嘅肌肉已經唔再好似以前咁聽使.
不過,當動物再次見到支綠旗飛揚,聽到鳴槍聲響起——一共響起咗七發槍聲——同埋聽到拿破崙嘅演說,讚揚佢哋嘅紀律,佢哋似乎都覺得,自己其實都算係贏咗漂亮嘅一仗.戰死嘅動物得到一場體面嘅殮葬.博煞同高露嬅為佢哋拉靈車,而拿破崙就帶頭行喺車隊嘅前面.佢哋用咗足足兩日去慶祝.慶祝活動包括唱歌,演說,更多嘅鳴槍禮炮;每隻動物都收到一個蘋果作為特別禮物,每隻雀仔收到兩安士嘅穀物,每隻狗收到三塊餅乾.呢場仗正式命名為「風車之戰」,拿破崙亦設立咗一個新嘅勳章,叫做「綠旗勳章」,然後頒贈咗畀佢自己.係一片歡呼喜樂聲之下,收到假銀紙嘅不幸事件就不了了之.
幾日之後,一班豬喺農舍入面嘅地牢發現咗一箱威士忌.佢哋佔領咗呢間屋之後原來一直都冇為意過有呢箱酒.嗰晚農舍傳嚟好嘈嘅歌聲,而且,令大家震驚嘅係,歌聲裏面仲夾雜住《英島眾獸》嘅旋律.到咗大約九點半鐘,有動物好清楚噉見到拿破崙戴住鍾斯先生頂舊博勒帽,由後門走出嚟,圍住個前院跑咗幾個圈,之後又走返入屋.但到咗朝早,成間農舍都一片死寂,見唔到有任何一隻豬嘅動靜.要去到差唔多九點鐘,先終於見到史叫拿又慢又冇厘神氣噉走出嚟,佢眼神呆滯,條尾軟弱無力噉吊喺後邊,個樣好似病到五顏六色噉.佢召集咗班動物出嚟,同佢哋講有件好可怕嘅事要同大家宣布:拿破崙同志命不久矣喇!
一時間,動物嘅悲鳴聲四處響起.農舍門外放置咗一堆禾稈草,動物小心翼翼噉行過去.佢哋眼泛淚光,不停問如果冇咗佢哋嘅領導,可以點樣行落去.有傳聞話斯諾波喺拿破崙嘅食物度落毒.到咗十一點,史叫拿走出嚟宣布另一個消息.拿破崙同志頒佈咗一項莊嚴嘅命令,作為佢喺世上嘅最後一個功績:飲酒嘅懲罰係處死.
不過,到咗黃昏,拿破崙似乎好返啲;到第二朝早,史叫拿話畀大家聽拿破崙已經喺復原當中.而到咗同日嘅傍晚,拿破崙已經可以做返嘢;到第二日,據講佢吩咐咗溫珀去威靈頓買幾份關於釀酒同埋蒸餾酒嘅小冊子返嚟.一個禮拜之後,拿破崙命令要喺果園後面嗰塊圍場犁地,塊地本來係留返嚟畀已經退休嘅動物牧食之用.佢嘅解釋係因為塊牧場已經消耗盡,需要重新播種;不過大家好快就知道,拿破崙係打算喺嗰度種大麥.
大概喺呢段時間發生咗一件奇怪嘅事,大家都諗唔明點解.有晚大概十二點鐘左右,前院傳出咗一聲巨響,動物都從廄房跑出嚟睇下咩事.嗰個係個月明星稀嘅夜晚.喺大穀倉最入嗰埲牆下面,寫住七誡嘅地方,有一樘斷開咗兩截嘅木梯.史叫拿攤咗喺隔離,旁邊仲有一盞燈籠,一支畫掃,同埋一桶倒瀉咗嘅白色顏料,一時不知所措.一班大狗立即圍住史叫拿,喺佢一行得返嘅時候就護送佢返去農舍.冇一隻動物諗得明究竟呢件事代表乜嘢,除咗班哲文;佢用一副看透世事嘅樣點一點頭,但咩都唔肯講.
幾日之後,當繆維讀七誡畀自己聽嘅時候,佢發現咗原來又有另一條誡律係大家都記錯咗嘅.佢哋一直以為第五誡係「任何動物都唔可以飲酒」,但原來仲有幾隻字大家都唔記得咗.其實,條誡律應該係「任何動物都唔可以飲酒飲得太多」.


text:
少女示意圖(你唔係諗住改得筆名用真人圖呀嘛?)
六四事件啱唔啱,我無咩意見,我唔評論:我從來相信主權高於人權,人權最大嘅作用係俾人喺無權嘅情況下abuse.呢個係頭盔.
你問我件事係點,我真係會話呢個係歷史嘅必然;你估関ヶ原の合戦真係咁有名份咩,你估戊辰戰爭真係咁有大義咩,你估辛亥革命真係咁偉大咩?Come on James,唔好咁天真嬌啦.為咗自己相信嘅嘢而付出一切,犧牲性命,有咩問題?決定鎮壓嘅,開槍嘅人有無代價,一定有.無成本無代價嘅嘢並唔存在於呢個世上,除非破罐破摔到幾大代價都無分別,反正都係俾唔起都計,咁就另一件事啦.
假如香港獨立係一個信念,你唔需要理由,你只需要信同埋做,唔需要因為英國不可信,唔需要因為中國殘暴不仁;如果有嗰啲嘅理由喺度,係咪就代表一旦中國變得仁慈,因為英國信得過,你就可以放棄呢個信念吖?如果係,對你嚟講,「香港獨立」,喺呢個case度繼續用返呢個例子先,並唔係一個信念,只係一種逃避.初戀女友話頭,解釋即係掩飾,唔解釋即係默認,唔知點解覺得喺呢個情景之下,真係有啲應景.
當年學生爭取嘅嘢啱唔啱?我對別國內政無咩意見,一如某國嘅處理一樣.但,只係好單純因為「我唔中意」呢四個字,就係要經濟封鎖某國,就係要排某國嘅人,全部唔俾入境,見一個殺一個,咁樣係咪唔得先?我覺得OK嫁喎,現實就係咁殘酷.
我悼念倫敦恐襲就話係應有之義啫.悼念六四?不了,有咩好悼喎~一嚟,別國內政啦;二嚟,又唔係我國嘅事件,又唔係我國死人.你唔通叫佛教徒「慶祝」耶穌受難日咩?Allahu akbar!
大道之行也,天下為公,選賢與能,講信修睦.──《禮運.大同》


text:
L for Luminescence 冷發光
之前提過深海銀斧魚同埋鮟鱇魚,佢哋嘅身體能夠發光作為掩護或者覓食.深海中另外有一啲生物會發光去同同類溝通,仲有岸邊嘅「藍眼淚」夜光藻.佢哋同漆黑中嘅螢火蟲一樣,那樣鮮明和出眾.呢啲都係一種生物發光Bioluminescence嘅現像,即係生物體內靠特殊物質嘅化學反應產生光能.因為呢種光唔熱,所以又叫做冷發光.
M for Marine snow 海洋雪
海洋下面都會落雪?其實喺淺海帶嘅動植物死咗之後,會腐爛同慢慢降落到海底,就比如枯葉飄落地面一樣.海洋雪仲包括動物糞便同埋淤泥等碎片,徐徐飄落去千米海底.因為望落似蓬鬆嘅雪花,所以被稱為海洋雪.持續不斷嘅海洋雪可以餵飽好多海中生物,例如一啲都唔嘴刁嘅海參,佢哋係海底清道夫,幫忙清理垃圾.
N for Natural gas 天然氣
儲藏喺地殼深處,天然氣嘅主要成份係被視為潔淨能源嘅甲烷.數千萬年前,海洋充滿咗植物同浮游生物,當佢哋死咗就會沉落海底.呢啲古生物遺骸掩埋喺層層泥沙之下幾千萬年加上地層變化,就俾壓力轉化成天然氣同石油.喺南中國海,日本海,大西洋北海,同埋美國加勒比海等地都有天然氣開採.
原文登咗喺《良友之聲》2022年3月號,呢篇係粵文加拎版.


text:
早兩個星期,外國有一單新聞話一個年過八十嘅婆婆,零晨 1 點聽到有人㩒門鐘,以為係個仔唔記得帶鎖匙,開門一睇就比個強盜推落地仲入屋搶野,雖然呢家人有裝攝錄式保安鏡頭,所以警察好快就揾到個強盜,但係都少不免會受傷同有財物損失.
重點係!明明呢件事係可以避免,點解要為咗平少少,求其裝個鏡頭係到,咁同裝一個攝錄機有咩分別!
其實而家市面上有啲保安鏡頭已經可以支援到直播錄像,配合埋專用嘅APP,就可以一次過睇晒全屋所有保安鏡頭嘅直播,無論係鐵閘,門口,大廳都可以一眼睇晒,令成個系統更加靈活同有效.
以 NETGEAR 嘅 IP Camera Arlo Pro 為例,只要用智能電話連接主機,用佢個 App 就可以係手機直播睇晒所有鏡頭,全屋咩角度都可以一眼睇晒,根本唔駛擔心任何問題.
不過 Arlo Pro 仲有一個新功能,就係有一個超過 100 分貝嘅警報器.夜晚訓左覺或者去旅行,可以開左佢,到時邊個靜雞雞入左屋,就算唔開燈,紅外線監測到即時狂響警告,嚇走佢外同時俾個手機通知你,等你知道有事發生,搵人幫手.再唔係可以用鏡頭上嘅擴音器,同對方雙向溝通,細細聲扮鬼嚇佢走.
不幸嘅事其實每日都會發生,大家真係要識得保護自己啊.


text:
世界波:甩拖半年性慾告急
自從日本輻射危機爆發之後,好多食物及日用品都引起搶購潮,日製成藥更出現告急情況,不過身處美國嘅四仔脫星Heather Vandeven就一於好少理,事關佢話自己性慾告急,寧願花時間搶男人,都唔得閒搶成藥喎!
阿妹外表硬朗,所以拍戲時扮起女兵似模似樣,令好多四仔迷留下深刻印象.最近佢向傳媒表示生活好Dry,皆因甩拖半年都未搵到伴,依家晚晚食自己,有時候慾火焚身,乾煎石斑咁好難捱,所以佢唔怕醜公開表示自己性慾告急,要搵男人慰藉.
做戲冇高潮
照計阿妹平日拍戲都有得食仔,無理由會Dry得咁緊要o架喎?佢解釋:「其實每次拍戲都唔會有高潮,只不過係我演技好,所以呃到觀眾啫!我一定要同男朋友做愛先有高潮,依家甩咗拖半年都仲未有着落,所以個人好Dry.同男優肉搏只不過係做戲,唔會有真正高潮,所以滿足唔到我,做愛無高潮仲慘過唔做,所以我依家晚晚都食自己,好慘呀!」
拒落吧溝仔
Heather坦言最近忍無可忍,所以向傳媒發出通告,話自己性慾告急,有興趣嘅男士不妨同佢聯絡,睇吓雙方可唔可以擦出火花.阿妹話:「我本身唔鍾意落酒吧溝仔,如果唔係早就搵到男朋友喇!話晒我都係四仔脫星,有頭有面,出去(界)仔會好失禮,但我依家實在係忍無可忍,惟有公開招親,希望會搵到個好男人,我嘅擇偶條件好簡單,有肌肉,有樣貌,有耐性就得o架喇!」嘩!咁嘅條件都話簡單,唔怪之得佢搵唔到男友啦!
作品推介
碟名:《Bedroom》
內容:呢齣四仔嘅主題係睡房,聽落好似好齋咁,但係導演甚有功力,將對睡房嘅幻想同現實都處理得好好,性戲刺激又不失美感,樂而不淫.
Heather Vandeven's Profile
三圍:34B-24-34
身高:5呎6吋
年齡:26歲


text:
疫情嚴峻,好多家長都唔敢俾小朋友去補習社,俾導師上門又唔想,好多小朋友用緊 Zoom上堂啦,究竟家長覺得點?效果不好?其實很多家長都對網上學習有偏見,覺得無效率.不過其實超過80% 都只不過是誤解,今日我們拓維就同大家總結一下.
學費照舊 Zoom會短些時間
有小朋友上 Zoom 英文班,原本 1對4,而家變1對1,學費照舊,覺得都唔錯.
反正唔會俾小朋友出去上堂,但又怕小朋友停太耐會唔記得,不過用 Zoom就要家長坐隔離,用咗家長啲時間,但又了解多啲佢嘅進度.
不過家長認為,Zoom 課程不適宜太長,因為小朋友專注力有限.
Zoom 模式 會係點嘅呢
家長會想知道,Zoom 模式會係點嘅呢?
係咪即係小朋友攞住本書同個老師一齊視像?老師又攞住啲教材對住個mon教小朋友呢?
又或者,老師可以 Share Screen,咁就可以喺 Mon一齊睇住.
無奈之計 好過乜都唔做
Zoom 補習就一定無面對面咁好架喇,不過疫情都要面對架啦.
小朋友年紀小,係好易分心嘅.
不過日日咁得閒,唔上堂,點可以 Keep 返個進度.唔上 Zoom 堂真係唔知可以點.
不過唔駛行來行去,溫習做功課有效率咗,而家仲有大把時間玩電腦睇電視.
Zoom 補習班 而家有得報啦!
你仲唔快啲報名?


text:
5 MAY 2019 (SUN)
一提起元洲仔,小小豬就會諗起WWF熊貓,又會諗起上年嚟參加「世界自然基金會」嘅夏日學堂活動.原來話咁快又一年了,今年我地又嚟參加WWF夏日學堂 2019體驗日,學做一個「城市生態學家」呀~
其實依幾日天氣都唔好,我地出門口時都仿然係落住毛毛雨,所以都有一刻擔心會唔會玩得唔夠盡慶.不過好在天公造美,活動開始之時毛毛雨就BYEBYE,又有少少陽光,所以各位大小朋友都可以好投入咁體驗夏日學堂活動.
嚟到元洲仔自然環境保護研究中心之後,第一部分就當然係要乖乖留心聽講解先啦~
導師姐姐先嚟俾一啲Pikachu精靈圖片俾我地睇,嘩....之前都唔係好覺,但原來對比之下,寵物小精靈公仔又真係同平日見到嘅小動物好相似,有齊各樣生物特徵.
當然姐姐俾我地睇係有目的啦,希望小朋友可以平日多留心觀察,就算係一隻十分細小嘅小動物,佢都有特別之處呀~
接住就介紹各種生物類別,好在之前小小豬做專題研習時都有少少認識,所以係玩小遊戲時佢都有答啱,仲玩得好投入添~
之後就集中向小朋友講解浮遊生物~
我地仲學習利用電子顯微鏡觀察海水中嘅浮游生物~
我地依一組就嘅海水就多數係海草,我地見隔離組有小魚添~
雖然都只係海草,不過係電子顯微鏡下睇到一粒塵嘅海草可以變到咁大,都已經令小朋友睇到嘩嘩大叫啦~
之後姐姐仲俾左一隻水蝸牛俾小朋友觀察~
小小豬唔係玩玩下,佢真係好留心咁觀察隻水蝸牛,仲話隻水蝸牛表面好滑潺潺,不過睇住佢好攪笑哦~
之後我地就出去戶外花園,發掘元洲仔生物多樣性,同時亦進行另一個活動,就係去用昆蟲瓶捕捉昆蟲,細心觀察昆蟲特徵,之後就幫佢地影返張靚相,留嚟一陣間整精靈圖鑑用嘅~
真心好鐘意依一個環節,因為正好訓練小朋友要多觀寮周圍環境,同時又可以了解生物同環境嘅互相關係,從而令小朋友學懂對各種生物,甚至大自然都要互相專重~
以小小豬一向粗心大意又唔夠細心,兼又掛住玩嘅情況下,要佢半小鐘內搵十二款生物再去影相,老實講我估佢唔可以完成任務,我仲講笑話佢捉到一隻都算佢叻仔.
係DADDY幫忙之下,小小豬都好努力係花園都好細心咁周圍,終於佢地兩父子就捉到第一條蚯蚓啦~
之後都接住捉到甲蟲,螞蟻,蟬,蠶蟲 ...,其中有兩隻仲係小小豬自己搵到,仲一手一腳將佢地放入昆蟲瓶添.雖然最後都搵唔夠十二個,不過小小豬都已經算係超額完成啦...哈哈哈~
我地將昆蟲放入瓶內觀察過後,影完相做完任務之後,就要將昆蟲輕輕咁放回原來位置,一定要好好愛護小動物呀~
之後我地就返回教室,聽姐姐教我地用一啲科學儀器測風速風向同埋海水鹹度及含氧量~
聽完書就當然要親身體驗,先嚟睇下海水鹹度先,不過可能剛剛落完雨,所以啲海水鹹度都唔算太高~
測試海水含氧量~
專用嘅風速測量儀器~
仲利用簡單工具嚟測風向呀~
最後就玩一個關於市區「精靈」尋食物遊戲~
小小豬抽中左一隻市區會出玩嘅蝙蝠(我唔記得左個名添),佢就要係花園內搵小甲蟲圖片俾佢做食物啦~
係戶外玩完遊戲之後,之前影左嘅昆蟲相片姐姐已經幫我地PRINT好,可以返屋企整屬於我自己嘅市區「精靈」圖鑑啦~
完成左整日活動,仲可以有一張小證書添.小小豬話今次活動好玩又學到好多嘢,仲話對生物有更多了解,仲叫我要多啲帶佢去觀察昆蟲添呀~
今年暑假「世界自然基金會」除左有一天日營嘅「城市生態學家」之外,仲有兩個分別兩天及三天日營嘅「海洋探索家」同埋「自然歷險隊」,俾唔同年紀嘅小朋友探索香港獨特自然生態環境,如果大家有興趣可以去官方網址望望有關詳情及活動細則.
如果大家有興趣報名參加,可以係2019年6月16日或之前,透過網上報名,登記時鍵入優惠碼: KINSEY-88,就可以享有88折優惠啦.
More Information :
Website:www.wwf.org.hk
Facebook:https://www.facebook.com/wwfhongkong
兒童夏日學堂活動日期及內容可以瀏覽 : https://wwf.hk/SummerSchool2019


text:
自從詩出咗世之後,個blog一直停頓咗半年,每日實在太忙太忙了,不過難得一家九口大旅行又點可以唔打blog呢?點都要咇啲時間記錄,越遲打就越失去啲精華細節啦~
本來計劃2017年中去呢個家族大旅行,但因為有咗詩係肚入面,就決定等埋佢出世先一齊去,曉間學校比較早放暑假,返到六月底就放,我哋決定等暑假未到最旺時出發,目的地?韓國﹗一定係韓國﹗我讀咗韓文差唔多四年,居然呢幾年一次都冇去過韓國,今次帶住一大棚人去正好大派用場~諗住我識得講韓文,可以去多少少首爾以外既地點,之前有考慮過去東海玩水,特別係韓文課本同埋睇韓劇請回答吧1994都有講過正東津呢個地方,不過見舟居勞頓會比較辛苦,帶住三個小朋友搭遠車唔太適合,又有考慮過去下啲glamping,但太遲book都好full,同家姐商量之後,決定去加平住下pension~講起加平大家可能唔太熟悉,但鍾意去韓國旅行既香港人一定識南怡島,南怡島就係位於加平喇,香港人比較多由首爾day trip咁去南怡島玩,可能同一日去埋小法國同埋晨靜樹木園添,我哋唔想太趕行程,就打算係加平住兩晚~午機去,早機返,頭尾九日,中間七個full day去玩,兩晚住加平,其餘住首爾,呢個trip嘅雛型就出現了~大家各自input一啲idea同埋想去嘅地方,我再整理安排一下,行程都安排好咯!我啲blog可能會出得慢啲,但我期望係下一個trip之前一定要完成,請大家多多支持,等我哦~
六個大人,三個小朋友既trip(分別3歲2個月,1歲9個月,5個月),無論行程定係裝備都要好好思考一下~book首爾酒店方面,我哋一家四口要求咗家庭房,萬一詩瞓唔到張bb床都有走棧空間~加平度假屋我就好放心,因為可以打地鋪~
除咗瞓覺之外,另外最擔心嘅,一樣係小朋友搭飛機乖唔乖,另外一樣就係曉唔肯行路點算~最近兩次帶曉去旅行,21m時去新加坡,28m時去台灣,飛機上面既卡通片已經可以完全俘虜咗佢,本來我都唔太擔心,詩既話有得啜奶奶應該就ok~後來家姐提醒,我哋今次搭既Jin Air恐怕冇電視睇,我即刻如臨大敵,緊急準備曉曉娛樂袋帶上飛機,買定啲貼紙書呀,填色冊呀,棋類玩具呀咁,希望順利咁樣消磨三個半鐘~
行路方面,事先當然落重藥,催眠佢「要自己行,要自己行,要自己行」啦,後來我哋問教友借咗部士的車,可以俾曉瞓覺,個心就定咗好多~
行李方面,四個人去九日,兩隻大喼都唔算太誇張吧,上網睇到我哋首爾住既酒店有自助洗衣房,咁又放心得多啦,即使day同曉有足夠既替換衫,我既餵奶衫同詩既口水肩都肯定唔夠用九日,如果中途要用手洗就太辛苦了,好在結果個自助洗衣都好好用,我哋去旅行未試過帶咁多乾淨衫返香港,返到嚟洗衫壓力都細好多~詩既行李最bulky既係片片,幫佢帶咗五十幾條,佢未開行turbo加固,但我都準備咗少少水果baby food,等我哋食嘢時佢都有得食下(不過最後八包baby food只係開咗一包)~我又為大家準備咗男女老少既旅行平安藥,最後?好有用呀,曉好捧場有食我啲藥…^^”
家姐負責book首爾既酒店同機票,我就負責book加平既pension同埋編行程,未出發就可以開始用我啲韓文牛刀小試啦,同pension既主人e-mail來往問下pick up,購物,交通,燒烤等等既嘢,又經網絡book咗韓式自助餐枱,好有滿足感呢,希望去到韓國都可以盡情咁發揮我既韓文實力﹗
因為要執四個人既行李,我(好誇張地)出發前嗰日請咗假,哈哈,其實執行李係其次,最重要係曉散學禮嗰日親自去接佢放學啫,佢期待咗好耐啦~
萬事俱備,6月30日就可以出發啦~
我呢日同day講咗好多次,我哋個7月26號真係好長﹗大家繼續留意我之後嘅blog就知點解了,其實都係關不斷「賺時差」事,當然之後有借有還啦,我哋先去咗快香港一個鐘嘅首爾,呢度「蝕咗」嘅一個鐘同一日我哋就「賺番」返嚟,從而多咗有太陽日照嘅26號,係首爾我哋有11個鐘,之後搭飛機過去三藩市,呢度飛咗10個鐘全部都係26號嚟㗎噃,去到三藩市,同香港有15個鐘時差,即是同首爾有16個鐘啦,去到只係下晝一兩點﹗﹗我哋繼續7月26號多10個鐘至完﹗﹗好誇張~
雖然飛機delay咗少少,好在去到仁川國際機場時間都唔算太晏,因為唔駛拎行李,我哋好快咁過咗immigration就可以拍拍屁股出去首爾市啦~其實今次呢個轉機11小時我都考慮咗好多去邊度,我知道我哋搭完凌晨機實會好攰,基本上我都打算只去汗蒸幕,不過呢,去邊度嘅汗蒸幕好呢?雖然去過首爾幾次,幾次都係仁川國際機場往來,實質我哋都未遊過仁川市,但我search一search,如果搭巴士由機場去仁川市要大半個鐘,搭地鐵要超過一個鐘﹗﹗返而搭Arex出去首爾站嘛,直達車43分鐘,停站車都只係多10分鐘左右,快慢車夾埋一個鐘有五六班,似乎以唔miss飛機嚟講可靠得多﹗
以前由機場去首爾市次次都係搭機場巴士,搭Arex都係第一次﹗個站好靚呢~ 閱讀全文 →
上回提到,我哋搵搵下巴士就發現咗有間Home Plus分店係左近,既然都冇特定plan好一定要點行,我哋不如就係度辦好手信,食埋個lunch,先再過去Spaland啦~
入到去,既然未餓,先搵locker放好袋袋,輕輕鬆鬆購物去~~
我唔係諗住買超多先堆架咁大o既車o架,咁佢真係得啲咁大o既車仔嘛~ 閱讀全文 →
雖然我哋住係海雲臺旁o既Sunset Hotel,但都係去到第五日我哋先第一次踏足呢個釜山最出名o既景點—-海雲臺海水浴場~佢以又長又白又細o既沙灘而聞名,係海雲臺的戀人們入面影到夏日o既景色,有好多美男美女o既海灘,真係好吸引~但呢幾日天氣真係陰陰暗暗,唔落雨都偷笑~
一落到海灘,見到呢個﹗我鍾意~無煙o既海灘至啱家嘛~ 閱讀全文 →


text:
星期日晚,我同 Winnie 去咗洲際酒店度食 buffet,係呀,你無睇錯,真係去洲際酒店 o架!做乜喎,窮鬼唔去得大酒店食自助餐嘅咩!!咁反正一踏入 2010 已經每個月少咗 $3000 收入囉,咁唔掙在豪埋俾佢啦,反正都係囉!
哈哈,身邊朋友肯定依家喺度諗緊,你條友仔做乜喺度發噏風,但係我無發噏風呀,全部真人真事,無花無假 o架,只不過係埋單時唔係我出錢咋嘛! 其實果晚係好友 Louisa 請客,請我同 Winnie 食 buffet.因為之前 Arthur 同 Genevieve 嘅鋼琴同聲樂考試成績出咗,都好理想,呀唔係,應該係話好 "出人意表",真係我哋全部人都無諗過佢兩個有咁好成績,Genevieve 第一次就已經攞到 merit,而 Arthur 就仲勁,差 3 分就 distinction,我哋個個當然都好開心啦,咁咪食餐慶功宴囉!
但查實果晚嘅主角係 Winnie 至真,因為我教 Arthur 彈琴同幫 Genevieve 伴奏兼練 aural 係有收學費嘅,但 Winnie 幫佢哋練 aural 同考 mock exam,就只係純粹 "拍膊頭" 幫手,佢要老遠由屯門過去馬鞍山,真係一個東,一個西 o架!所以 Louisa 咪諗住請佢食番餐勁嘅囉!
好喇,發完噏風,係時間睇吓食物喇,去片 ~ ~ ~ ~ ~ ~ ~ ~ ~
先嚟個冷盤做前菜先,有龍蝦,凍蟹腳,煙三文同青口.龍蝦 OK,
青口好 "海鮮",但啲蟹腳就唔係我杯茶喇,無乜味,得個鹹字.
厚切三文魚同吞拿魚刺身,不過無乜味,所以 Winnie 話蝦係好食
啲,不過我唔好,所以無攞,但其實 Louisa 話最好食係帶子
刺身囉,不過我哋掛住傾偈,最終都無試到,可惜!
呢杯唔知叫乜嘅特飲原本係 Louisa order 嘅,不過味道真係好酸,
我試著少少都頂唔順,喺呢個時候"酸精" 當然要接收咗佢啦!
我同 Louisa 都估到 Winnie 試飲完個反應係點:「係有酸
味,不過都唔係好酸啫!」果然係酸精本色!!
熱食出場,有香口 pizza,salami,雞卷同兩款煎魚塊.但估唔到
呢碟最好食嘅反而係個黑麥包囉!
好快趣,Arthur 就已經開始攻 dessert,呢個 "朱古力精" 揀嘅甜品
果然係清一色朱古力,有 chocolate macaron,chocolate
mousse 同 chocolate cake.
到我食甜品喇,之前見到 Arthur 杯 mini choco mousse 咁精緻,我都
唔執輸,仲拎多兩件 mousse cake,係 rapsberry 同 chocolate.
我覺得 rapsberry 個味道對於我嚟講比較好味,比較 fresh.
繼續甜品,有 "人工" 勁凹肚臍嘅 madeleine,酥皮蘋果卷,麵包布甸,朱古力 mousse 同曲奇.個朱古力 mousse 係 Winnie 嘅推介,真係好香濃嘅朱古力味!
嘩,乜 Louisa 咁勁呀,帶定個盒去裝走啲 macaron!?梗係唔係啦,
人哋咁大方高貴,點會做埋哂啲咁樣衰嘅動作呀!查實佢嚟酒店前
去咗學整 macaron,所以一早已經同個 waiter 講明果啲係自己
整嘅,費時以為我哋專登帶個盒嚟裝走佢.
盒裡面果啲 macaron 係 Louisa 嘅作品,而盒上面果兩嚿就係酒店嘅 "粗製濫造" 貨色.Louisa 並唔係因為自己識整 macaron 就去踩人哋,佢真係無講錯 o架,酒店果啲真係好差囉,個樣整得唔靚,好求其,有啲餅仲夾到歪哂 o添!食過 macaron 嘅朋友都應該知道個 texture 係點喇,酒店整嘅有啲好韌,Winnie 形容似食緊橡皮糖;有啲就鬆脆到似食緊餅乾;有啲餡就係硬 meringue 嚟嘅,咁都得!So far 咁耐食過咁多 macaron,包捨埋 Louisa 喺法國帶返嚟果啲,都係佢自家製作最好食,因為好多都整得好韌,而法國最正宗果啲就超甜,甜到 un -頂- able!!而 Louisa 學整果啲就各方面都配合得啱啱好,個 recipe 幾得!
Genevieve 就拎咗好多 chocolate fountain strawberry 嚟食,剩咗喺
隻碟上面嘅古古力就要嚟畫碟,好靚 o架,真係幾有天份喎!
佢仲幫我同 Winnie 一人畫一隻 o添!
食完哂嘢,梗係要影番幅大合照留念啦!
呢張就係攪鬼 "NG" 相,「NG」 呢個字係有雙重意義 o架!係咩?
Hm……唔知 Winnie 參唔參透到呢,呵呵!
P.S. 我其實好早就已經到咗尖沙咀,行咗兩個新商場:「i-square」同「K11」.不過對於我嚟講都無乜特別,無咩好行,反而去到「K11」個正門見到幾靚,就影咗幾張相,不過質素好差,因為我唔係好識夜晚同黑暗環境影相,你哋睇到之前啲相就知啦,所以都無乜心機影,得果幾張,呢方面我係超低能呀,麻煩大家忍耐吓!


text:
作為TVB嘅高層,樂易玲不僅掌握旗下藝人嘅生殺大權,仲系娛樂圈赫赫有名嘅女強人!所以每年佢生日聚會總會有唔少藝人前來撐場.
雖然隨著TVB星光嘅減弱,樂易玲嘅聚會排除唔似以前咁耀眼!
但系今年新科影帝古天樂嘅蒲頭仲系讓佢零舍開心!
然而以往都有老公陪伴左右,幫手打理晚宴相關事宜嘅樂易玲,今年卻獨自宴客.
儘管接受訪問嘅時候,佢大方回應老公會喺工作結束后現身,但其實呢段婚姻一早系名存實亡.
究其原因,始終逃不開「女強男弱」四個字!
想當年從日本留學回港的樂易玲從助理編導一路做到導演製作人,因為頭腦靈活,雷厲風行,得到不少圈中大佬的賞識,《跛豪》《玉蒲團》就是由她和蕭若元,麥當雄等人共同籌畫的經典!
就當個個都以為樂易玲會繼續為事業奮發向上時,佢就結識咗現任老公陳君毅,與部分搞藝術嘅才子一樣,佢自信同幽默深深嘅吸引咗樂易玲,於是一直為工作而狂嘅佢,喺1993年作出結婚嘅決定.
至此,原本叱吒娛樂圈嘅女強人就噉回歸家庭喇!
之后,更接連生落咗2個仔,兩個人嘅夫妻生活都系美滿幸福!
不過俗語講得好,“江山易改本性難移”,一直對事業仲有一把火嘅樂易玲,表面好似好享受現狀,內心卻仍是有啲悸動.
所以當六嬸方逸華親自請佢重出江湖,打理TVB嘅時候,樂易玲毫不猶豫答應咗!於是2003年開始,樂小姐就成為六嬸嘅左膀右臂!
為咗適應工作,樂易玲晚晚加班到半夜,電話更加系24小時oncall,因為作為藝人資源部嘅領導人,佢一定要第一時間知道藝人嘅動向,一路做出最啱嘅回應!
也正是這般忙碌,讓佢同老公之間逐漸產生咗隔閡.而且樂易玲嘅名號越嚟越出名嘅時候,陳君毅嘅自尊心都開始作祟,因為不論出席任何場合,佢都成咗陪襯老婆嘅綠葉,呢讓一個男人點接受?
於是2004年,一向唔休假唔停工嘅樂易玲破天荒嘅向TVB請咗假,帶住兩個仔同阿媽去布吉旅行.
當時有傳媒爆料,呢次旅行,其實就系樂易玲同屋企人坦白準備離婚之行.
點知就意外遇上咗海嘯風暴,因為通信失聯,身處香港嘅陳君毅好擔心佢哋嘅安危.好在,樂易玲一行人有驚無險,平安歸來.呢次劫后重生,暫緩咗兩人離婚計劃,都令家庭恢復咗以前嘅和睦!
可惜好景不長,原本冇解決嘅婚姻矛盾又再次浮出水面,加埋港媒仲爆出咗陳君毅婚外情嘅消息,咁樣一來,十幾年感情生活岌岌可危!
唔單止樂易玲對陳君毅覺得失望,就連兩個仔都唔可以原諒老豆,還在社交網站上面公開咗心聲,呢一舉動讓陳君毅不得不收斂,於是喺呢段時間里面,兩公婆又做出咗和樂融融嘅樣子.
只系一次不忠百次不用,陳君毅既然出軌,又點會咁輕易回頭呢?
所以先會出現樂易玲獨自操辦生日聚會場面.甚至有圈中人爆料,佢哋其實早簽署離婚文件,從此再無瓜葛!
雖然好多人憎樂易玲喺TVB中拉幫結派,玩弄權術.
但系就貢獻而言,咁多年嚟,佢都為TVB輸出唔少人才,做咗唔少嘢.
而家只系因為事業心強就畀老公“拋棄”,實在系唔值得!
Like MisshkNews Facebook!不出门也能知天下事~


text:
本來冇諗住今晚會返返EMAX睇戲,因為會滯留APM一段長時間,下星期要趕上機之前清晒成個project,琴晚先朝九晚九諗住今晚會仲夜,點知個客話佢臨近歲晚加聽日放假,所以準時六點走要鎖門迫我一齊早收工,但當乜都只可以喺個客個場做而得返一個星期時間唔夠就要交貨,其實我當時係想跪地哭求佢唔好走俾我繼續做,成世人從未試過咁恨返工,這是另話.因為一早叫咗老母唔使煮飯,辛苦咗咁多日又想抖抖,結果由九展出去觀塘開工,放工之後再由觀塘走返去九展睇戲.
其中一個走返去九展嘅理由,係而家都好難買到飛,係星影匯先幾乎乜戲都可以walk-in仲一定大把靚位你揀,冇計單睇trailer《Kingsman》已經冇得輸,雖然或者期望太高搞到有少少失望.原著其實幾好睇,Mark Millar都算當今漫畫界high-concept之王,佢同Warren Ellis兩個係好多年前令我再次對美漫提起興趣嘅大師,而家兩大美漫label由九幾年都幾emo變到而家寫實硬朗十分metal,佢哋兩位居功不少.跟住自己出嚟開條indie line,賣點係專搵超勁畫師合作色畫超靚(《The Secret Service》就係《Watchmen》畫家Dave Gibbons出手),同專出幾期短篇講簡單得嚟另類嘅故事,可以話完全為搏電影公司睇中買版權拍戲而寫,好鬼聰明,你同我講佢出過咁多短篇全部都會出電影版我都唔會覺得出奇,《Kick-Ass》都拍咗兩集啦(雖然第二集食晒屎),而第一集個導遊Matthew Vaughn今次又拍佢另一本,唔知佢會唔會成為Mark Millar御用導演呢.
Mark Millar啲短篇鍾意玩另類故事同deconstruction,《Kick-Ass》第一集完全拍得出原著種氣氛同神經質,Matthew Vaughn玩鏡頭玩配樂有一手,嚟到《Kingsman》繼續發揮,雖然又係trailer已經睇晒幾乎全部打戲,不過拍得真係好型,教堂場戲如果可以出一1 take long shot版就正,最後同個腳刀女打得好鬼爽,當然唔少得好鬼玩嘢嘅soundtrack,一開波已經影住錄音帶播Dire Straits《Money for Nothing》,真係夠晒英國.個故事其實除咗老鬼帶個街頭古惑仔後生入行做特務呢條線,同控制人類自相殘殺陰謀之外,其他幾乎完全同漫畫唔同,但我冇投訴而且改得幾好更配合電影種長度同格式,只係同《Kick-Ass》一樣,贏在技術上視覺上,編同導始終差啲,好似話係特務片,完全拍唔出嗰種氣氛,講到鬼咁多花臣道具但玩唔到咩花樣,就算話係deconstruction都de得有點過頭;故事重點係講主角點樣用街頭智慧小聰明玩轉死板守舊學院派,戲入面完全感受同表達唔到呢樣,偏偏漫畫最好睇一部份就係特務訓練過程;打戲鏡頭同設計都一流,但最後打大佬基地,可以十幾個人大直路開槍都射唔中,連企正前面半步距離唔夠鏡頭影住已經係對正嚟射都可以話射失,就未免流過頭,仲搞到主角好似完全唔勁(實際上佢做主啲打戲的確差好多皮).同點解明明有超必一出就搞掂可以輕鬆爆機,又係都要留到最後一刻先用呢?
套戲幾好睇嘅,教堂大屠殺同最後同條女打兩場真係搞到你想入戲院睇多次,只係步《Kick-Ass》後塵論整體就差,想玩另類解構但唔夠特務又唔夠精警,頭半勁可惜後勁不繼,但係睇個勢要拍續集唔難,電影公司好無謂地加個Kingman個字落個名呢招原來幾聰明,一收得就可以變成系列名,只要唔好好似《Kick-Ass》噉第二集撻Q撻到仆晒街就得.同打戲可以拍得再喪啲,坐我後面係個老豆帶兩個細路入場,唔知點解戲院會俾佢哋入場,更加唔明個老豆點解會帶細路睇套咁暴力嘅戲,但兩條細路睇晒成場都冇出過聲,應該係佢哋都覺得打到再黐線啲至係嘛!


text:
「我朋友都做工程」
間中都會聽到有人講「黎緊我屋企,諗住搵個朋友 (姑丈?表叔?契哥?) 幫我攪,佢都係做工程」.
雖知道工程分好多種,想搵朋友幫手,首先要了解下佢到底做咩工程.建築地盤定係? 負責乜野呢? 定一話係泥水師傅?電燈師傅?木工師傅?本身係打工定係自己判野做?
了解左之後就諗下利弊,做開建築嘅師傅好大機會唔太熟識做法,同埋進程比建築進程會快得多,所以一般建築師傅做裝修都會比較慢一啲.單項師傅大部份只係熟識自己嗰行,要全單做,都需要啲時間學習摸索.如果本身係打開工嘅師傅,可唔可以抽到時間做呢?判比人又有冇時間跟呢?
其實每行都係唔同嘅專業,搵番適當嘅人做,效果一定會比較好.所以如果想屋企做得好,都係搵番專公司會好啲.加上搵一間專業公司做,因為工程管理做得好,亦有長期合作嘅供應商,到埋單計數,未必會貴過你拆散黎做嫁.
工程小知識
剷底定唔剷底?
「係咪應該剷底呢?」好多人都會有呢個疑問.其實冇話剷左一定好啲,唔剷又一定唔好.剷唔剷,剷幾多,到底點揀呢?一般情況你做得,都應該住左一段時間,或者係新買間屋番黎,唔知上手點做.所以全屋做工程時,一般都係剷底好啲.咁到底點剷法呢?係咪真係剷到見石屎就一定好呢?由石屎面做到油漆起貨閒閒地都十層八層功夫,一般剷底係將面灰剷走,重新再批.因為最底層做得好,係十分耐用的.點分做得好唔好呢?其實係你剷面灰嘅時候,如果做得唔好嘅位置已經會跟住甩,做得好嘅位置係十分硬淨.所以其實係可以唔剷的,因為你重做效果都不一定比舊有好.所以結論係剷底係需要的,至於點剷一個好師傅做嘅時後就會話你知邊啲要剷邊啲唔使,担心的話都係搵番一間有工程監督,同埋保養期的設計公司,就可以煩少好多喇.
謝夫
#PT201837003


text:
中環呢間現代地中海風餐廳位於大廈嘅頂樓,樓底高之餘仲採光十足,食物賣相精緻,十分打卡! 佢哋嘅Weekend Brunch Set有五款Tapas,包括西班牙火腿肉腸芝士拼盤,沙律,檸檬汁醃帶子,黑松露芝士多士同半熟蛋辣肉腸薯條. 主菜有脆皮乳豬件,乳豬脆口得嚟唔油膩. 或者可以揀蘑菇芝士焗龍蝦 必點西班牙海海鮮炒飯,米粒煙韌,海鮮鮮甜,虎蝦仲好彈牙. 仲有甜品,朱古力吉拿棒配巴斯克芝士蛋糕及雪糕 佢哋仲有唔少Coctail同Mocktail選擇 Quiero Más 中環威靈頓街2-8號威靈頓廣場M88 20樓...
蘭桂坊
(香港)全新運動酒吧登陸中環!多款口味青口+鮮甜惹味菜色~
今次要介紹嘅新餐廳Ministry of Mussels係位於蘭桂坊加州大廈~齊集運動酒吧及餐廳於一身啱晒收工之後去Relax吓~ 見到餐廳名都有 Mussels就知呢間餐廳係以青口做主打啦~除咗唔同嘅青口菜式之外仲有好多惹味小食,想知更多就碌落去睇詳情啦! 設有多部4K電腦直播各種運動賽事,仲有beer pong 啤酒遊戲枱比大家邊波邊Battle! 泰式香辣鮮魷,選用本地鮮魷再加入自家製泰式甜辣醬好開胃! 主打多款口味青口菜色~今次小編就試左新加坡叻沙煮青口,青口吸晒叻沙湯超惹味!...


text:
唔好怕污糟 玩沙有助孩子心智發展,增免疫力
平時唔難發現,只要係有沙有水嘅地方,你都會見到小朋友拎住個水桶,鏟係度挖沙坑,堆城堡,玩得好開心.好多小朋友沖涼時仲會沖到唔肯走出個盆,自己開水喉,聽到d水嘩嘩聲咁會好開心咁.
唔好怕污糟 玩沙有助孩子心智發展,增免疫力
但到底小朋友玩沙又有咩好處呢?
平時係遊戲治療過程個陣,我都會有機會比小朋友用沙盆來抒發情緒進行治療,沙或者水係小朋友手流過,可以給BB帶黎特別的感官刺激.再者沙同水都係無形嘅,可以隨住小朋友喜好而隨意變化,仲有玩沙亦可以比小朋友感受到自我控制嘅樂趣,沙係手可以被堆砌成唔同造型;水亦可以由小朋友自由潑改變方向,放手比小朋友用喜歡嘅方法去玩,你都會見到佢地心情會輕鬆好多,對治療過程亦有正面嘅幫助.特別係對於比較無自信心同內向嘅小朋友,好多時藉住玩沙,佢地都會得到份滿足感同成就感.
其實小朋友玩沙玩水會令佢地嘅情緒上得到滿足,因為小朋友天生就係充滿住好奇心,佢地好鍾意探索身邊嘅一切,玩水,玩沙可以滿足小朋友探索嘅興趣.而且玩沙個時無拘無束,自由自在,心情自然開朗啦,滑溜嘅沙亦會帶比佢地舒服嘅感覺,小朋友可以隨意用自己鍾意嘅方法去玩,小朋友自然係情緒上會得到滿足啦.
在玩沙的過程中,他們會接觸到不同質地嘅沙.有濕嘅沙又會有乾嘅沙,大粒嘅細粒嘅,好多唔同嘅沙都會接觸到;係過程之中其實BB嘅感知亦都會鍛煉得越來越敏銳,對發展小朋友嘅感知覺有幫助.當然係講緊真正嘅沙,而唔係被商業吹捧出來嘅所謂決明子沙池啦.
好似孖寶咁佢地會用到鏟去鏟起D沙黎玩,咁樣其實佢地嘅大小肌肉都係運用緊,每次運用都係有助熟練肢體協調,同埋控制手部肌肉嘅動作.這一切亦係有助手眼協調能力嘅發展.而且係認知上,佢地更能切實地以第一身感受去了解沙同水嘅自然性質.
你知道嗎?玩沙玩水對小朋友創造力嘅發展亦都係有幫助,要知道玩沙玩水本身就無固定的玩法同必然嘅成果,因為咁就會比到好大空間小朋友盡情發揮佢地嘅想像力同創造能力.之前提過沙同水都係無形,咁亦可以促使小朋友更自主地「發明」唔同嘅玩法,有助BB嘅創造意識同能力慢慢地陪養出來.既可以鍛鍊了小朋友嘅觀察力,想像力.
唔好怕污糟,趁住天氣好,一齊都帶小朋友去沙灘享受真正嘅沙,睇到遼闊嘅大海同無邊嘅沙,對大人同小朋友對眼都有好處呢.
講咗咁多,有一點長氣d都係要提住嘅啦,就係要注意安全.小朋友玩個陣大人要係身邊睇著,唔好整D沙入眼; 仲有唔好玩建築工地堆放嘅沙堆,家長如果可以都亦請睇下沙堆會唔會有釘,玻璃碎等,注意安全,自然玩得開心又安心啦.
今個夏天多d帶小朋友去沙灘,創造佢地更多可以玩沙玩水嘅機會,一齊過返個Happy Summer.
我和孖寶的Facebook Page:荔枝與孖寶
我和孖寶的 Instagram IG#:laichimama


text:
過去一年發生嘅事,真係一言難盡!唔覺唔覺已經去到一年嘅盡頭,無論好嘅,唔好嘅,去到12月,所有事情始終都要過去!所以我哋要趁着年尾嘅時間,作出一次大型嘅排毒,爽快告別不需要嘅,只留低最好嘅人生精華片段,同閃閃發光人性光輝嘅回憶!去到年尾,成日都會有人問,有冇啲平平哋又有用嘅美容產品,自己用或者交換禮物,價錢又唔太貴,又可以一物多用,而且好意頭!我話有,「玫瑰花水」就可以!
玫瑰花水,可以令肌膚和靈魂,有即時再生功效.玫瑰花水歷史,穿越了幾百年,由中古世紀大馬士革市集,到現代頂尖護膚品牌,歷史時空唔同,但係玫瑰水嘅神奇功效卻相同.
給極需要好運洗禮的你們
人真係有三衰六旺,地方亦有地運.如果覺得呢排運勢麻麻地,做乜都提唔起勁,快快去買支玫瑰花水!呢樣野唔單止幫到你嘅皮膚補水保濕生理層面,你都幫得到你嘅心理質素上升,甚至如果你相信玄學,神秘學,呢啲嘢都有正面嘅幫助.
市面上唔少地方都有玫瑰花水,玫瑰純露出售,咁但係可以話比大家知,好多網店出售都係化學物質溝出嚟.
如果你想增強運勢尤其人緣,桃花運,真正嘅玫瑰花水就走唔甩.玫瑰花水無論係中國玄學,西洋超自然學問,都被認為是帶來好運,樓轉乾坤嘅增強運勢神器.
真正玫瑰花水從何來
歷史學家相信,玫瑰由公元前三千年開始,已經開始在中國,北非,西亞洲種植.
奧圖玫瑰花水,大馬士革玫瑰花水,充滿異國味道嘅名字,可能你都聽過.名字背後,係幾千年的歷史同地理風光.
現在市面上可以購買得到的玫瑰花水,大部份來自保加利亞與及中亞,即土耳其,伊朗,敘利亞一帶.
市面上用作為護膚品的玫瑰花水,主要是下面幾種:
Rosa Canina
Rosa Damascena
Rosa Centifolia
玫瑰花水,蘊含着玫瑰花精華,係大自然寶貴珍藏.
玫瑰花水一般含有珍貴嘅玫瑰花精油,當中含量由10%到50%不等,由於玫瑰花精油係稀有出產物,每份玫瑰精油,要3000份玫瑰花瓣精製而成,所以玫瑰花友本身極為珍貴.蒸餾玫瑰花水過程,會有少量玫瑰花油停留於玫瑰花水裏面.所以話玫瑰花水本身已經自帶精華!
玫瑰在中東國家一向被認為是神聖的植物,在當地被認為是「Plant of Prophet Mohammad」.由於玫瑰水具有神聖和療癒效果,當地人利用作改善抑鬱症,神經緊張,壓力等等,於典禮上灑向嘉賓.
好多你喺香港見到嘅玫瑰花水,其實唔係真正嘅玫瑰花水,好多時候係用化學香精溝出嚟嘅假野!真正嘅玫瑰花水,你要去土耳其,中印度等等地方先買到.一啲包裝普普通通,其貌不揚嘅中亞產品,印度產品,反而先係真正玫瑰花水天地精華!
有啲香港網店包裝港式花巧嘅,根本就唔係真正嘅玫瑰花水,而係一啲平價香精水!香港都冇玫瑰花莊園盛產玫瑰花,亦都冇用作生產精油同花水嘅蒸餾設施,何來會出產得到玫瑰花水呢?正如一個地方根本就冇橙園冇農場,有乜可能會有真正橙汁,嗰啲係橙味汽水人做飲品!
玫瑰花水的科學功效與好處
關於玫瑰花水的好處功效,市面上眾說紛紜,有啲精油分銷商會作出各種各樣承諾.
要真正了解玫瑰花水真正功效,最好方法並唔係去相信一些誇張的推銷,而係研究科學報告.
玫瑰花水主要成份包括:Flavonoids,Tannins,Saponin,Triterpenoids.下面就會詳細為大家解釋,玫瑰花水嘅幾種功效.
玫瑰花水功效 1:抗氧化
玫瑰花水其中一個比較突出的效果,就是他本身擁有一種抗氧化功能.玫瑰花水抗氧化功能,來自Polyphenolic compound saponins,可以阻止游離基的形成.長期使用,係會有抗氧化嘅效果,令到皮膚容易衰老嘅位比較能夠保存到.佢嘅好處係因為全天然,抗氧嘅能力好強.
玫瑰花水功效 2 :美白
之前有啲人話玫瑰花,水可以有美白肌膚嘅效果,其實當時都仍然係半信半疑,點解呢?覺得呢啲價錢唔太貴嘅天然產品,有冇辦法真係咁犀利,連皮膚都可以美白?
原來,玫瑰花水真係有美白嘅功效.佢嘅化學原理,其實係因為玫瑰花水本身可以阻止紫外線嘅傷害,因為隔咗紫外線,皮膚就唔會比黑色素咁容易積聚,長年使用就會有美白嘅效果.當然如果你要得到呢個好處,就要長期使用,起碼用一樽以上!
玫瑰花水功效 3 :消炎
玫瑰花水當中含有Aldehydes ,Esters ,兩者都有消炎作用.經常使用玫瑰水嘅人,就會發現皮膚冇咁容易敏感.所以玫瑰水係有消炎嘅作用.呢個好似特別適合一啲皮膚經常性敏感,甩皮,長期乾燥問題嘅人士.
玫瑰花水功效 4 :催眠
另外一個比較少人知道嘅玫瑰花水功效,就係催眠效果.根據科學家的研究發現,花水能夠增加睡眠時間.呢個玫瑰花水好處唔係個個人都知,香港大部份人都唔能夠得到完美嘅睡眠,如果好好把握呢個好處,就能夠減少因為失眠帶來嘅唔舒服.
科學方法同角度去睇,玫瑰花水的確有良好嘅功效,唔怪得知由埃及妖后年代開始,玫瑰花水都係深深得到每一個年代嘅人喜愛.
玫瑰花水,非常易用,基本上用嚟補水,或者沖完涼灑喺身上,令到佢慢慢吸收,就已經可以.
玫瑰花水推介
成日都有人問,有冇呢類型嘅玫瑰花水推介,其實油,視乎用途.如果你送俾人,可以考慮一啲包含玫瑰花水嘅護膚產品,咁市面上好多例如chantecaille,fresh,Dior,Melvita等等全部都會有.
如果係自己用,咁我就會建議你買第二種,就係直接由原產地(保加利亞,土耳其)等等出產,主要當地人購買嘅玫瑰花水產品.呢一種嘅產品通常外表冇第一種咁靚咁華麗,包裝老土,但係千祈唔好睇小裏面嘅精華營養成分.
呢類型原產地生產,未經過量包裝嘅,先係最正,最高營養含量,最天然嘅產物.佢由於冇經過其他物質嘅稀釋同埋加入其他化學品,天然成份得以保存.
呢類型喺邊度買呢?其實真正嘅好嘢要托住響相關地區,海外朋友買,並唔係普通美容院,平價連鎖店嗰啲唔知乜嘢溝出嚟嘅廉價化學物.
玫瑰花水與好意頭
好運,除咗被動咁樣等佢降臨,亦都可以自行爭取.
玫瑰花水有種獨特嘅氣味,係天然得來有種觸動靈魂嘅味道,係一種上天送俾人類嘅禮物.
真正嘅玫瑰花蒸餾之後,即使經歷過一段時間,開樽嘅時候仍然有一浸神秘嘅芬芳.令人想起生活中種種的美好,包括人與人之間嘅接觸,難忘時刻,愛情嘅奧妙,甚至某種人生嘅缺陷美.
玫瑰花水,代表左某一種好運,與及好兆頭,無論土壤幾惡劣,只要有玫瑰花,始終都會出產出獨特難忘嘅芬芳.喺惡濁亂世之中,搵到一份清新.
滋潤身心,觸動靈魂,一支玫瑰花水,可能係你比自己最好嘅禮物.
「在最壞的時代,做最好的人.」唔係一句口號,而係一種信念,可以幫我們用堅定正義嘅心,一步一步撐過去.
祝大家有個嶄新的開始!


text:
喺四面環海,四季如夏嘅越南富國島,可以感受強烈嘅熱帶島嶼風光,無論沙灘漫步,海邊sunbathing,絕美夕陽風光,搭快艇至南方小島浮潛,欣賞珊瑚或者喺小港口大啖食海鮮等,避開人潮又能感受純朴海島風情,可以完全拋開壓力,感受完全放鬆嘅渡假生活.
呢度就算book酒店,都比起其他渡假勝地平好多,真係好值得嚟!
富國島嘅沙灘各有特色,唯一一樣common嘅野就係全部都好高質!島嘅西側南北兩端渡假村居多,沙質又白且細,楊東鎮上嘅沙灘就金光閃閃.如果喺南方離島,小島,沙灘嘅沙質係白色呈現粉狀,都係我哋最愛嘅地方.
島上飲食相當多元,有越南美食,海鮮更加係呢度嘅特色.由於到富國島自由行以歐美人士居多,steak pizza等西式餐廳嘅選擇都非常多.海鮮最正嘅仲係瀨尿蝦同富國蟹,超級甜美.
成個島都係沙灘,同另一半嚟真係好浪漫<3<3
時間岩嘅話,睇埋個日落,靚到呢…
坐世界最長嘅跨海纜車
我選左下晝去搭係因為想睇睇富國島夕陽美景,或者上午嚟又係另一番唔同嘅景象.
富國島夜市
如果同其他地方嘅夜市比起嚟,富國島夜市嘅面積並唔大,但都有好多好東西食架.
小龍王廟及百年燈塔
最後提提大家!如果香港直航去富國島,係唔洗越南Visa架!又慳番錢又唔洗煩,好建議大家去架:) 尤其咁少遊客,真係正!
#寫出你遊歷 #hutchgo資助旅費1000蚊


text:
Wikipedia:機械人政策
基本政策改
響開機械人之前,機械人必須先響Wikipedia:機械人/請求核准審批.講出個機械人會做乜嘢,可以響嗰邊討論,同等侯核准小組嘅成員批准.核准期可能會花一個星期左右.當核准後你就可以執行你嘅機械人一段短嘅時間同埋接受監察.試用期過後,機械人就會由核准小組嘅成員評估,之後你可以問事務員標示做機械人.
請響下面嘅嘢未做好之前,唔好開始運行你嘅機械人:
當響Wikipedia:機械人/請求核准度請求核准時,請講出以下嘅嘢:
- 個機械人係唔係手動協助(由人類執行)或者自動定時執行
- 執行時所需要嘅時間,如有者
- 用乜咩語言或者程式執行
- 佢嘅功用
響搵人響BRFA核准前,請先將你機械人嘅用戶頁開一個新嘅用戶頁:
- 講出機械人作嘅原因,用乜嘢程式執行 (pywikipedia framework 等)
- 講出佢係手動協助定係自動定時執行
- 執行時所需要嘅時間,如有者
- 講出呢個機械人嘅維護者
- 響用戶頁嘅最頂度加入{{Bot|原用戶名}},將佢加入到Category:維基百科機械人分類
新機械人嘅用戶名應該要連埋一個 "bot" 字,咁其他編者知道呢啲係機械人嘅編輯.機械人嘅用戶名亦應該同機械人嘅執行者一致.
- 當啲機械人未批准,或者去做咗唔係要去做嘅嘢,為文章造成混亂或者編輯得太密嗰陣,管理員可以封鎖機械人
- 新嘅機械人應該唔使用入機械人旗,咁其他人可以知道佢做緊啲乜嘢.
- 新嘅機械人響運行編輯嗰陣應該等至少等30-60秒,當批准後應該等至少10秒.建議機械人可以響非繁忙時段運行,咁就可以快啲.
- 執行者應該響除蟲階段記錄低機械人運行嘅記錄,有需要時停止執行,否則管理員響未經任何通知嘅情況下封鎖.
- 下載資料庫嘅機械人係禁止嘅.請響資料庫映印下載.另外可睇睇 Wikipedia:鏡同分叉.
- 當回應詢問嗰陣唔好登入做你嘅機械人.問題可以響機械人嘅對話頁度進行,但負責嘅回應者應該係執行者,而唔係機械人.
緊機械人嗰位原創者要證明出機械人運行嘅原則係:
- 無害嘅
- 有用嘅
- 唔係一個伺服器攫取者
- 已經批准咗
要留意嘅係根據Wikipiedia:人物分類方法,某啲種類嘅人物分類係唔應該利用機械人填上/清空.響篇文度由機械人加入到敏感嘅分類之前,輸入嘅資料應該逐篇檢查,而唔係由維基百科嘅現有清單中上載.
去幫手證明個機械人係冇害同埋有用嘅,可能會有先有一段嘅試用期去試行個機械人.響試用期中如果有任何嘅投訴,機械人嘅動作係需要立即停止,同埋應該響Wikipedia talk:機械人版度解決問題.如果響試用期當中係冇任何問題而通過測試嘅話,咁就可以透過已請求嘅機械人旗申請一個機械人旗.
如果你幫你個機械人計劃去做任何嘅改動,例如去增加佢現時嘅運行範圍,請響討論頁度留言,註明要去改嘅嘢以註明到其他人知冇一個人係對你嗰個機械人有問題嘅,同時你個機械人都係要冇害,有用,同埋唔係一個伺服器攫取者.
響一啲特殊例外嘅情況,由管理員嘅共識之中,一個或多個響呢度嘅政策會暫時放開一邊.
拼字檢查機械人改
響呢度係唔應該有機械人響冇人睇住嘅情況之下去嘗試修正拼字嘅問題.響技術上係冇可能去整到一個完美無暇,唔會有任何錯處嘅機械人.手動協助嘅拼字機械人係可以接受嘅,佢哋係會應該係一個對於國際之間嘅拼字做修正,而唔係特別對某個國家而做嘅拼字檢查.做統計而設嘅拼字檢查機械人,係為咗響通常嘅地方做統計嘅,亦都會接受.
Wikipedia:維護係歡迎報告一啲可能常見嘅拼錯字清單.要睇吓現時嘅互動拼字檢查機械人同埋有關嘅成果,可以睇睇Wikipedia:Typo.
跨維基機械人改
如果係用緊 pywikipedia framework :
- 請用最新嘅版本執行
- 響每日更新
機械人操作員一定要對連出同連入嘅語言有一定嘅熟悉,去確認響兩邊嘅百科全書版嘅跨維基連結係正確咁樣連接一齊.
以上嘅原則邊個都要知道,除咗係機械人開發員,佢哋係同機械人開發員之間係合作無間,或者用戶係證明咗佢哋對於社群係冇害同埋有用嘅.
對於某個機械人嘅問題改
如果你見到某個機械人係有問題嘅話,又或者有乜投訴嘅話,你可以去個機械人嘅操作員對話頁問吓.如果你覺得個問題係較為嚴重嘅,請響機械人操作員嘅對話頁度留留低一個短信息,註明一個連結到Wikipedia talk:機械人度以便討論.響任何機械人係唔受控制時,管理員係可以對機械人進行封鎖.
好嘅形式改
機械人操作員建議(但唔需要)去:
- 發放有關機械人嘅原代碼(除非係一個完全複製)
- 設計並編寫佢哋嘅機械人,當響佢哋嘅對話頁度收到新信息嗰陣,停止編輯.呢個可以利用"你有新信息..."嘅HTML標題嚟去睇.


text:
「比例」
黃金比例係一個數學常數,有嚴格嘅比例性,藝術性,和諧性,蘊藏着豐富嘅美學價值.有好多工業產品,電子產品,建築物或藝術品都普遍應用黃金比例嚟展現佢嘅功能性同美觀性!就正如好多時影相都會用到嘅三七比例,倒啤酒嘅時候應該係三分泡七分酒,飲食應該係三成主食七成纖維!所以其實係好多唔同嘅層面都會應用到嚟個黃金比例.而好多時我哋亦會應用係商業層面!
「黃金」
近年我都會同好多人講數據唔係萬能,亦都唔好所有嘢都依賴數據.平衡係好緊要,因為如果所有決定都要用數據去支持嘅話,所有決策都會好慢,而且會變得死板.但係如果無數據去支撐理論嘅話,所有嘢都係估估下又係另一個問題.所以如果企業可以七成數據,三成創意嘅話,嚟個係利用數據去營運嘅最好比例.而就算係七成數據,其實都無必要得到百分百嘅訊息先至作決定,因為只會延誤自己嘅決定.
「平衡」
好多管理層都睇過著重一啲無關痛癢嘅細節,當然重視細節唔係一件壞事,但係當你要做一啲決策嘅時候,係唔係真係有必要掌握所有訊息?就算俾你有晒所有資訊,係唔係會作出唔同嘅商業決定?現今嘅環境實在變得太快,因此當你掌握到所有資訊嘅時候,分分鐘個市場已經改變咗.所以其實唔需要追求百分百嘅訊息先至做決定,因為要行得快變得快,就算錯咗都可以好快重新嚟過!
Also published on Medium.


text:
講起米線,大家好快就會諗起譚仔,三哥,或者南記,但其實香港仲有好多食米線嘅好地方!有啲米線小店都今時今日都可以生存到,咁多年嚟都有人支持同捧場,就證明佢哋依然好有吸引力!今次,小編就話畀大家知香港十大(譚仔 / 三哥 / 南記以外)必食米線店喺邊啦!
1. 「全宇宙最好食」隱世米線高手
好多網友話如果未吃過呢間嘅米線,就唔好同人講自己食過最好味嘅米線!因為呢間米線原來唔只係「全港最好食」,更加係「全宇宙最好食」!酸辣湯底超惹味,叫人一試就上癮,必食配料係雞絲同腩肉!前者每日由店員手撕,腩肉好入味帶啲辣,又有口感.店舖位於工業區同住宅區內,但除咗附近嘅人識嚟搵之外,有唔少米線迷都山長水遠走去食!你唔識佢?快啲去拜訪下啦!
溫馨提示:呢度嘅「辣」絕非一般嘅辣,落單嗰時記得問清楚喇.
圖片來源: kochhichi215 @IG
雲南小鍋米線
地址:葵涌梨木道112號地下5舖
2. 貼近雲南風味嘅米線
回憶中嘅味道永遠都係最美好,最懷念嘅.如果你喺雲南食過米線,你一定會覺得係最好味嘅.以為香港食唔到嗰種味,其實係荃灣鬧市裡面有一間米線好接近雲南嘅風味!米線係店舖自製,比工廠出品更加爽口.湯底酸而辣,考慮到多人鍾意辣,所以混合咗川貴辣風味,滿足嗜辣人士.湯底加入唔少香料,令人食得更開胃!喜歡辣嘅你,呢間就係你嘅「唯一」喇.
圖片來源:emmypyho @IG
唯一雲貴川風味
地址:荃灣四陂坊14號地下
3. 坊間少見撈米線
唔講唔知,荃灣可以話係米線店集中地.同一條街內,行幾步就有一間,或者轉個彎,又有!真係多到連啲名都記唔到.不過,小編覺得一定要識呢間.大家平時都係食湯米線,其實撈米線都好好食!平時配湯嘅米線都幾彈牙,撈完之後更加彈牙,而且唔會出現變「稔」嘅情況,夠爽,夠乾身!香港唔係好多地方有得食架咋!呢間啲湯米線一樣好出色,去開就試曬佢哋啦!
圖片來源:foodki-ako @IG,dongyiiii @IG (左起)
川味美食
地址:荃灣四坡坊富利達中心地下F1舖(近眾安街城市中心)
4. 雲南特產紅米線?
米線除了湯和配料之外,最重要的一定是米線.你會問,米線都有唔同?唔講唔知,原來有紅米線的.店主採用家鄉出產嘅紅米線,口感雖然無平時嘅米線咁煙韌,但就軟身啲,而且紅米比普通白米有更多營養.酸辣湯底,先酸後辣但不嗆喉,值得一試.
圖片來源:mandymanlovefood @IG
雲南第一旺紅米線
地址:太子界限街恒順大樓39號鋪地下
5. 連酸度都有得揀嘅米線
尖沙咀舖租貴,但星林居一樣「企得住」,實力一定有返咁上下.平時食米線只係有辣度揀,但呢度除咗有得揀辣度之外,連酸嘅程度都可以揀,真係夠體貼.個湯底有酸有辣,但又唔會搶咗對方嘅味,唔錯.聽講職員服務態度一般,不過,小編認為,只要大家去食嗰時,落單快而準就無問題喇!
圖片來源:charmainephua @IG
星林居雲南米線餐廳
地址:尖沙咀樂道23號地下A舖
6. 配料夠特別的米線
黃鱔就食得多,小編孤陋寡聞,還是第一次香港有得食黃鱔米線!除咗有黃鱔呢類特別配料之外,呢度亦提供獨有嘅酸湯湯底畀唔食得辣嘅客人.酸菜係店家自製嘅,所以味道同平時食嘅唔同,唔會太酸或者太鹽,恰到好處.而炸醬都係自製,真係超有誠意!
圖片來源:alicetingyct @IG
雲南風味館
地址:深水埗興華街27C
7. 唔食辣都會愛上嘅麻辣米線
有時,人真係好矛盾.唔食開辣,都可以為咗試呢個麻辣米線而破戒!呢度嘅麻辣米線湯底辣得嚟有啲甜甜哋,好特別.唔想又酸又甜嘅話,可以揀獨有嘅麻椒湯底,食完條脷真係有「麻痺」嘅感覺,真心正,啱曬鍾意辣但唔好酸嘅朋友.食到最後先發現,呢度嘅麻辣湯底感覺無平時食嘅咁油膩,估計係無加辣油!少油咗,感覺都健康啲!
圖片來源:alexiswhung @IG
麻辣川米線
地址:長沙灣元州街213號美居中心商場地下22號舖
8. 老外主理羊湯米線
喜歡吃羊肉嘅你喺香港應該好難搵到間滿意嘅食肆,因為好少地方嘅羊肉做得出色.唔少鍾意食羊肉嘅人會選擇返內地食,或者食羊架……但西餐食羊始終唔同風味.而喺觀塘鬧市,竟然出現咗一間由澳洲人打理嘅羊湯米線舖.唔少食過嘅人都話好有羊味!湯底好清,但鮮甜無比,亦有酸辣湯揀.羊肉係用山上,夠曬騷,鍾意羊肉嘅人一定食得開心!
圖片來源:taste_food_taste_life @IG
雲南啊老表黑羊湯米線
地址:觀塘開源道68號觀塘廣場地下G26-27號舖
9. 抵食足料米線
之所以話抵食,係因為呢度嘅米線除咗有平時嗰啲芽菜呢類配菜之外,仲會附有半隻滷水蛋!雖然唔係好貴,但起碼都會令你多少少飽肚感.必食嘅配料有「樂林豬軟骨」!份量唔少,入口又夠稔,而且好入味!呢個小鍋米線大大碗,但都只係$25(配料另計)!除咗清湯(加辣)和麻辣之外,仲可以揀撈米線或者蕃茄肉碎湯呢.
圖片來源:DollyLing @Openrice
樂林小鍋米線
地址:鰂魚涌濱海街11號地下
10. 鮮為人知美味魚湯米線
配搭米線嘅湯底除咗豬骨湯,雞湯同羊湯之外,原來仲可以配魚湯!講起魚湯米線,大家一定係諗起荃灣區嗰間連個名都有五條魚嘅魚鱻魚湯專門店.不過,小編今次想推介比較少人知但煮得一樣出色嘅另一間.漁川米線店雖然無咁出名,但「原條魚米線」係魚湯米線 FANS 嘅必試 item!魚唔係好大條,放喺米線上面,皮略煎香,肉質夠鮮!碗內嘅魚腐唔係普通貨色,似係自己用鮮魚同豆腐手打而成.魚湯呈奶白色,入口鮮甜,魚味濃郁!正!
圖片來源:tocoffee@IG
漁川米線
地址:灣仔太原街7號地下
CLASSES 話你知
雖然大家都講「雲南米線」,但根據香港食物規格資料庫嘅資料顯示,原來喺香港食到嘅米線竟然有九成都唔係嚟自雲南,而係江西,因為當地有工廠大規模生產米線,雲南就反而無喇!
大家食米線之外,有時可以轉下口味食雲吞麵喎!睇下有邊 10 間雲吞麵值得去試丫!
延伸閱讀:
(香港十大最好味雲吞麵)
(香港好去處)走遍荃灣尋覓8大特色美食 齊齊食好西!
Edited by CLASSES


text:
星空畫係近年大熱嘅藝術課程,因為星空畫作過程令人療癒,製成品亦可以瞬間令屋企平平無奇嘅牆壁變成美麗夢幻嘅空間!今次就為大家搵咗三間專為繪畫新手設計嘅課程,就算無任何經驗都可以參加嘅星空畫課程.唔小教室亦提供單堂嘅體驗課程,等未能抽空參與數堂恆常班嘅你亦可以體驗星空畫!課堂上只需放鬆心情,儘情發揮創意就可以!
LoveMyArts係位於觀塘嘅專業藝術教室,有提供多款藝術課程畀唔同年齡層嘅人士參加,成立以來廣受歡迎,佢哋喺Google Review更獲得 4.9/5.0分嘅高分.
佢哋店內其中一個人氣課程就係星空畫班,佢哋嘅星空畫班為單堂嘅體驗堂,啱曬想玩星空畫但又未有時間報恆常班嘅朋友. 星空畫體驗班時間約兩小時費用為$380,費用已經包括所有所需器材,如30cm x 40 cm棉布畫框,顏料等等,為咗比學生有更好嘅體驗同埋每個學生得到更好嘅照顧,LoveMyArts亦採用咗小班制教學,環境方面,佢哋教室舒適寬敞,叫埋幾個朋友一齊參加都冇問題!
星空畫班一班只有四個名額,有興趣嘅朋友記得早啲預約!
Shellelau Watercolour嘅創辦人兼導師Shella Lau係香港嘅水彩畫家,有多年水彩經驗.佢地設有唔同嘅試堂及恆常班.
星空畫班課程大約為2至2.5小時 ,課程中,學生會學到水彩基本用具講解,星空畫嘅作畫過程及示範.課程費用亦已包畫紙,筆及顏料等.Shellelau Watercolour位於觀塘時運工業大厦,由地鐵站行過去只需要約五分鐘路程,位置十分方便.佢哋課程每班人數最多只有四人,有興趣嘅朋友要記得早啲預約啦
魏術館於2004年創立,至今已經有超過15年歷史,係一間香港人氣畫室,Facebook專頁亦獲得超過3000個讚好.佢哋教室提供多種唔同嘅藝術課程,當中包括各種嘅星空畫,例如油畫單堂雪中極光及三堂夜空嘅短期課程.佢地亦曾興不同機構如Dior,香港電台等合作,有豐富嘅教學經驗 .魏術館開放時間為早上10點至晚上7點.


text:
全等
所謂二圖形之全等,言其同形狀而同小大;換言之,適變換之,可相疊而重合,此謂「變換」可含平移,旋轉,鏡射.
二圖形之全等,其角邊有所對應,可知其對應之角皆相等,對應之邊亦相等.反之,二圖形對應之角皆相等,對應之邊亦皆相等,則二圖形相全等也.
形狀同者僅能稱之相似,相似而同小大者為全等.
三角形之全等纂
夫三角形之性多耳,故欲辨二三角形全等與否之時,其法亦多也.
邊邊邊定理纂
定理曰:有三角形二,其對應之邊皆等,則三角形相全等.
或言:有三角形甲乙丙與三角形丁戊己,其對應邊甲乙與丁戊同,乙丙與戊己同,甲丙與丁己同.則三角形甲乙丙與三角形丁戊己全等也.
邊角邊定理纂
定理曰:有三角形二,中二邊與其對應之邊等,其夾角亦對應相等,則三角形相全等.
或言:有三角形甲乙丙與三角形丁戊己,其對應邊甲乙與丁戊同,乙丙與戊己同,其對應角甲乙丙與丁戊己同.則三角形甲乙丙與三角形丁戊己全等也.
角邊角定理,邊角角定理纂
其邊為二角之夾邊時稱角邊角,反之則稱邊角角或角角邊.
定理曰:有三角形二,中一邊與其對應之邊等,並有二角與其對應之角等,則三角形相全等.
或言:
- 角邊角
- 有三角形甲乙丙與三角形丁戊己,其對應邊甲乙與丁戊同,其對應角丙甲乙與己丁戊同,甲乙丙與丁戊己同.則三角形甲乙丙與三角形丁戊己全等也.
- 邊角角
- 有三角形甲乙丙與三角形丁戊己,其對應邊甲乙與丁戊同,其對應角甲乙丙與丁戊己同,乙丙甲與戊己丁同.則三角形甲乙丙與三角形丁戊己全等也.
勾弦定理纂
定理曰:有直角三角形二,其勾與對應之勾等,弦與對應之弦等,則三角形相全等. 註:使非直角三角形,此不成立也.蓋直角三角形有勾股定理曰二股冪和即弦之冪.今直角三角形,知弦及一股,可得另股也.
或言:有三角形甲乙丙與三角形丁戊己,其對應角甲乙丙與丁戊己同為直角,其勾甲乙與丁戊等,其弦甲丙與丁己等.則三角形甲乙丙與三角形丁戊己全等也.


text:
「五一」
經過上次復活節長假期嘅之後,咁個長假期決定近近地出走去澳門兩日,事關香港真係無嘢做.對上嗰次去澳門應該係同老婆去澳門做嘢之後我哋去玩!原來唔經唔覺真係好多年都無去過,而今次就多咗郭大少一齊去!但係今次再去嘅感覺真係好唔同,唔知係唔係因為多咗郭大少嘅關係,去嘅地方自然唔同咗.不過今次我哋無去啲旅遊區,或者嚟個係其中一個原因!
「長假」
今次去澳門係因為唔想係香港過長假期,而今次五一勞動節好似無復活節咁多人,或者唔係個個都請多日假?但係氹仔真係變咗好多,真係好多酒店!而啲酒店真係好鬼大,只不過究竟而家仲賺唔賺錢呢?啲店舖真係無人行,而入去賭場基本上都無乜人玩啲大投注額嘅枱,而且真係比以前靜好多.不過親子就真係唔錯,因為有好多兒童設施比小朋友玩,所以一家大細去係唔錯嘅選擇.
「澳門」
今次嘅澳門遊淨係留咗係氹仔嗰邊,因為澳門嗰邊真係人多路窄,根本就連嬰兒車都未必行到.只不過氹仔真係有好多,好多,好多酒店!多到同大到一個可怕嘅地步!其實澳門真係需要咁多酒店咩?有啲仲係度起緊,真係摸不着頭腦,點解一個咁細嘅地方要不斷起賭場同酒店.如果無咗嚟啲酒店,澳門又會變成點?
除咗旅遊業之外,其實真係乜都無!
Also published on Medium.


text:
抄筆記嘅重要性
唔少人喺學生年代都有抄筆記嘅習慣,因為不論係喺中小學,抑或係大專時期,抄筆記對學習都有着莫大嘅幫助.抄筆記嘅過程唔單止有助大家集中上堂同消化老師講嘅嘢,喺温習嘅時候筆記更加可以幫你更容易理解書裡面嘅內容,更有助學生吸收知識.
既然抄筆記有咁大好處,咁當中又有啲咩要訣呢?今日GETUTOR香港導師總會就同大家一齊探討一下.
點先可以抄好筆記?跟住落嚟就同大家講其中四項要訣:
1. 簡單重點/結論代替抄寫
有啲學生會將抄筆記理解為:老師講一句我就抄一句.
咁樣並唔係抄緊筆記,你只不過係喺道默書,對於學習嘅成效其實唔大,衰啲講甚至有少少浪費時間.因為喺花時間去盲目咁抄底老師嘅說話嘅時候,你並冇理解同消化老師所講嘅內容.即使喺之後重温筆記,亦需要自己重頭學過,而且缺少咗老師從旁教導,咁樣嘅學習可以話係事倍功半.
正確嘅方法應該係喺抄底老師所講嘅課文入面嘅重點/結論,咁樣喺課後重温筆記嗰陣先可以更快記起重點同更入腦,從而提温習時嘅效率.
2. 用唔同顏色筆抄
另一個抄筆記嘅小貼士,就係可以嘗試一下用唔同顏色嘅原子筆去抄寫.
記得以前讀書嘅時候,我會用唔同顏色筆去抄筆記.咁樣一來份筆記睇起上嚟精神同吸引好多,而唔會係沉悶嘅字海,令我更願意去睇;二來唔同顏色可以用嚟代表唔同嘅要點,咁樣我份筆記就更有條理,喺温習嘅時候就可以更清楚易明.
3. 避免長篇大論
正如前面提到,多唔一定就係好.喺抄寫筆記嘅時候,要避免長篇大論.如果筆記入面每頁都係滿滿嘅文字,好容易會睇到眼都花埋,嚴重影響温習嘅動力.
請記住一點,筆記係要嚟俾自己睇,抄筆記嘅目的應該係要令自己更容易理解課本入面嘅知識,幫助自己温習.所以抄筆記最忌長篇大論,轉個講法就係唔可以冇重點!試諗下如果你份筆記每一頁都係密密麻麻嘅字海,你又會唔會想跟住份咁樣嘅筆記嚟温書呢?
4. 令抄筆記變成思考嘅過程
咁點先可以令到筆記精簡,易明?最好嘅方法就係令到抄筆記變成自己思考嘅過程.
點為之思考嘅過程?就係喺上堂嘅時候,要用心聆聽老師嘅教導,並將內容消化同埋整合出重點,再將重點寫喺筆記裡面,而唔係老師講咗啲咩就死抄爛抄.所以抄筆記其實都係一個思考同學習嘅過程,喺抄筆記嘅時候要嘗試理解同整合課堂教嘅知識,當你温習嘅時候回望返自己歸納出嚟嘅重點嗰陣,就可以記返當時思考嘅過程,從而更快記起重點同更入腦.
總結
抄筆記對於學習的用處真係好大,有助大家課後温習嘅時候可以更易理解.希望各位學生都可以養成呢個良好嘅習慣,學業成就可以更上一層樓!


text:
28 MARCH 2019 (THU)
自小小豬開始變成四眼豬之後,我就更加注意佢眼睛健康,尤其當佢睇圖書同玩桌上遊戲嘅時候,除左要金睛花眼留意佢嘅坐姿之外(隻衰豬一睇/玩得投入興奮就會進入忘我境界,要不停提住佢唔好錫本圖書),有適當嘅光線都係好重要一環,所以一盞合適嘅枱燈都係唔可以缺少嘅~
唔覺唔覺小小豬已經做左四眼豬一年多,其實....平日小小豬都冇乜玩手機依啲電子產品,就連電視都少睇,當我知道佢有近視時都真係十萬個為什麼兼有點唔順氣.不過視光師話有可能係遺傳,亦有可能係佢太鐘意睇圖書,過份傷神所以影響到啦......唉!
咁其實屋企都有用緊普通嘅座枱燈,不過就因為係普通嘅款式,唔可以因應使用用途去改變光線位置.同時亦都因為小小豬越來越鐘意留係自己嘅專屬地方做佢鐘意嘅事(即係佢自己房間,因為屋企地方唔大關係,小小豬平日做功課係留係客廳嘅小書枱做嘅),所以我地都好努力搵緊一支更加啱嘅枱燈俾佢放入房間用.
就係依個時候收到Dyson最近推出嘅Dyson Lightcycle™枱燈,真係啱晒呀~
其實呢....一講起Dyson我就只諗起冷暖無葉風扇兼空氣靜化機(哈哈...我到依家都用緊..真係唔錯呀)或者吸塵機,但原來佢地連枱燈都有.睇介紹見咁利害就以為好難,點知老公打開箱之後,佢唔洗三分鐘就砌好左,完全係安裝話咁易呀~
我第一個感覺就係似一個天秤,可以隨意升高降低,將燈光推前推後,而且仲可以360度旋轉,完全係我想搵既慳位又可以方便調教適合光源嘅枱燈呀~
枱燈的就係以路軌滾輪的設計,所以就方便我地調節燈嘅高度及位置~
燈蓋上方就有開關,冷暖光及強弱度控制,以輕觸式控制都好方便.另外具有三個智能模式,分別是自動模式,移動感應模式及日光追蹤模式.開啟自動模式後,智能燈會根據四周環境為用家調校最適合的光暗及色溫~
Dyson Lightcycle有5年保養,而佢嘅熱管技術更可以維持亮度和品質60年.另外有超過1000lux嘅強勁照明,同時具備炫光控制同埋達到低頻閃小於1%,所以眼睛就唔會容易覺得好攰呀~
燈的下方會有一個感應器,以監測環境色溫及光度轉變,而自行調節最合適嘅光度~
仲有一樣利害,就係可以配合Dyson Link應用程式,咁就可以遠距離手動設定燈嘅色溫同亮度,亦可以針對唔同場地色溫光度,個人習慣,而且仲係一個結合追蹤本地日光技術再利用埋GPS定位,咁燈光可以跟住日光時間及光線變化去自動配合番自己生理時鐘~
小小豬一見到Dyson Lightcycle™ 就已經急不及待要擺入自己房間,仲安排好枱燈位置,自動自覺調教好位置同光亮度,之後就乖乖咁睇圖書~
以前因為怕唔夠燈光,所以玩太用神同長時間嘅遊戲都唔太建議入房,依家有左支勁燈之後,小小豬就話唔洗怕,所以無論玩咩活動,佢都會自己入房間預埋好一切,完完全全變左一個宅男了....哈哈哈~
用左都有一段時間,每日都開住Dyson Lightcycle陪住小小豬故事時間,又陪佢玩象棋或大富翁,真的....我自己都覺得眼睛係冇咁攰,所以....有時我剪片時都會入小小豬房,開住支燈嚟整,因為我都要好好保護自己雙眼,我唔想咁快有老花呀.....哈哈哈!
深近視有幾煩我自己知,所以真係唔想小小豬仔都經歷啦,我不求減退近視,只望唔好加深得好快,始終八歲開始就係危險期,希望多方面嘅配合,可以繼續穩定落去啦!
More information:
Website:https://www.dyson.hk/zh-HK/lighting/lightcycle/overview.aspx


text:
kjfoodlife
鍾意不停搵野食 撐下小店
share試左既好食物好地點生活點滴
納入狠狠懲罰系列原因 - 請學生飲湯,不招待popo,連儂牆 街坊小店聽聞做到二月就無得續租,決定去幫襯支持一下,全部野都自家製,日日都煲新鮮靚湯,岩哂三餐唔定時無靚湯飲既香港人. 一行到埋去已經見到勁大幅既彩色連儂牆,門口仲有唔少文宣既postcard,另外...
納入狠狠懲罰系列原因 - 支援遊行人士,香港設計儲分卡,響應罷工,FB表態 真係好迷你既小店,全場得一條小巷仔坐到幾個人,不過就有好多自家烘焙產品,如果大家呢頭番工絕對值得買杯咖啡支持下. 店舖門外放左塊黑版,經常都會換唔同既畫,除左有介紹一下自己既產品之外仲會有畫過一啲支持香...
納入狠狠懲罰系列原因 - 重慶手足connect 重慶大廈對香港人黎講真係深不可測,除左唱錢都好少會入去,自從手足connect之後,多左好多香港人去爆買爆食,好似呢一間好出名既店入面店員全部識廣東話,要黎居住會識得融入當地,會學當地語言文化而唔係強行要人地跟你先係正確態度. ...
納入狠狠懲罰系列原因 - 播榮光音樂,響應罷工 自從吉x家染藍已經好耐無食牛肉飯打邊爐,今次呢間可以超級順氣咁行入去食,有牛肉飯有鐵板有鍋燒勁多選擇,完全係去幾次都唔會厭. 店舖大多都係採用卡位,而且唔會好迫埋一齊坐得幾舒服,都係同普通快餐廳一樣採取自助形式,牆上面有好多...
納入狠狠懲罰系列原因 - 場地展覽,店內文宣,送postcard,響應罷工,捐星火 有間小店長期都有展覽睇,今期就睇叛逆中女既展覽,緊係要飲埋咖啡,係南豐紗廠咁文青既打卡地方,慢慢悠悠咁係黃店聞住咖啡香. 門口已經有幅小小既心型連儂牆,痴左黃幫襯既貼紙即係一定可以放...
納入狠狠懲罰系列原因 - IG串何已完,響應罷工 中環碼頭都有好野食,雖然只有幾個位,買完拎出去對住維港食都好寫意,今次WhatsApp preorder左一去到就有得食,如果大家唔想等咁耐都可以叫定先. 一黎到只要見到呢隻牛就知道係呢度,外面只有幾個位...
納入狠狠懲罰系列原因 - 門外黑板「缺一不可母忘初衷」,FB IG文宣 生於亂世有種責任,應訪係黃色既消費圈入面大力支持,正如老闆年紀輕輕就追尋理想,香港人都唔可以放棄,總有一天可以山下見. 未行到門口已經見到塊黑版,店主好有心經常都會換上面既字句同畫,每次行過都會有驚喜,之前...
納入狠狠懲罰系列原因 - 播願榮光,捐星火,提供免費飲品,連儂牆 呢間店唔算太早表態,不過之後就做左好多野,又捐錢俾學生又捐星火,又有連儂牆又有Pepe又有文宣,都算係值得幫襯. 成間店都係滿滿既Memo,只要你寫一張就算唔幫襯都會捐錢俾大學生,大家記得...
納入狠狠懲罰系列原因 - 捐星火,參與罷工,FB文宣,禁用八達通 超多人懲罰既小店,去行街前一定要整番杯飲,成日飲台式野緊係要試番啲中式茶,加上每日即煲桃膠夠哂健康. 話明係唇茶緊係唔少得唇既裝飾喇,入面有幾塊畫都係用唇做主題襯番哂個店名.沖茶位用左一啲好似古...
納入狠狠懲罰系列原因 - 提供免費冰水,連儂牆,文宣postcard 銅鑼灣必定要幫襯既黃店,每次行過都勁多人飲既珍奶店,每次買完都要等好多張飛要排好耐但都係值得等,齊齊撐起黃色經濟圈. 成個店面都寫滿哂memo紙,入面就算連張枱都貼滿哂,仲繼續不停有人痴緊上去,仲...
納入狠狠懲罰系列原因 - FB文宣,響應罷工,開放休息 星期日行街之前最緊要醫飽個肚先有力行落去,要食就緊係食良心小店,呢間老闆一早已經表態支持絕對食得過,而且睇左好多評價都話食物好高質. 樓上小店真係唔係好大唔係得好多位,黃小店都有既連儂牆,有啲畫左公仔真係...
納入狠狠懲罰系列原因 - 網友提供店員良心言論 其實我好鍾意食茶餐廳早餐,自從屋企附近好多無得幫襯之後就少左食,見有網友報話呢間有良心言論,於是番工前專登行去咬番個早餐. 店舖都唔少位不過真係超多街坊食,好彩我一個人易有位,之後見到有一家大細黎食都要等位,仲要係平日朝早時間就知幾旺場...
納入狠狠懲罰系列原因 - 派飯糰,連儂牆,囗號收據,響應罷工,FB文宣 自從出名既日本野列入不可幫襯之後,搵好耐搵一間食得放心又好食既日本餐廳,終於銅鑼灣有間小店又有良心又好食,仲要蝕住錢都派飯糰真係點可以唔幫襯到佢包腐皮包到手軟呀. 入面有...
納入狠狠懲罰系列原因 - 播歌,集會遊行派水,貼民主派區議員海報,響應罷工 作為大埔人緊係要撐大埔黃店,呢間連 周庭都去過認證,呢個舖位近來都開咩執咩,希望大家可以懲罰到黃店可以長久生存. 門口已經貼左成個大埔區既票投民主派既海報,總之你行過都會見到應該果區投邊一個...
納入狠狠懲罰系列原因 - 小連儂牆,有派水,寫香港人加油煲底見 香港餐廳有好多店都有五花百門既野食,但如果做得好既,好似外國咁專做一樣都好夠,油麻地就開左間專食椰子既小店,店舖只賣有椰子既產品夠專. 店面有箱水派俾遊行人士,仲寫左香港人加油,入面有張好靚既卡仔...
納入狠狠懲罰系列原因 - 派水派遮,捐星火,響應罷工 一段時間無去台灣就好掛住當地既風土人情,唯有食下台灣菜解下癮,難得自己一個食飯比較易搵位,揀左呢間尖沙咀出名牛肉麵既經常排長龍既小店. 一黎到就見到大大箱水放左係門口俾同行兒女拎黎飲,果日係投票日仲見到記得叫大家去投票,見到...
納入狠狠懲罰系列原因 - 店內文宣,開放店面供人休息,柒婆錄音機紙巾,參與罷工 銅鑼灣果陣已經食過好好食,今次去到尖沙咀緊係要再幫襯,難得唔洗過海就食到,仲要係好味又值得幫襯既店舖更加要大大力支持. 環境都算幾大而且座位唔迫,唔會同其他人貼得好埋咁坐,中間有個開放式既吧位...
納入狠狠懲罰系列原因 - 連儂牆,播黃歌 到而家食野真係要揀過度過,唔係幫襯錯左就心情都唔好食得又唔安落,呢一間門口經常都有長長既人龍,好彩一早訂定位就唔駛等. 呢間樓上店入面勁有設計勁多搞鬼既畫畫左係牆身,好多都係玩美國風,好似美國圖既枱,大大個漢堡晝...
納入狠狠懲罰系列原因 - 參與罷工,FB表態,收據有囗號 本來想食舉藍旗出左名果一間餐廳,但係去到原來下午休息就去左另一間儲低左既心水店,其實真係好日都唔黎一次石門,既然黎開緊係要大大力咁支持下. 店舖細細真係好屋苑既小店,睇落好多都似係附近住既朋友仔.其實食黃店唔...
原來呢間不嬲外賣開既蛋糕店開左堂食,終於可以坐定定慢慢嘆蛋糕,除左有蛋糕食之外仲有野飲,環境都好靚打卡一流. 成間店用左型格既灰牆同grand既雲石台,加上金黃色既傢私同埋大大幅既花花畫真係打卡必備,連餐具都勁靚係有心思揀過. 每次去買蛋糕都會見到...


text:
今日就講煩惱絲:頭髮嘅健康
頭髮嘅煩惱不外乎:好乾,好旱,好多頭皮,白頭髮,甚至脫髮.
好多fans問我,揀髮皂嘅時候點揀好?我都會同佢地講頭髮嘅健康首先要「頭皮」健康!即係譬如種一啲植物喺農地上面,塊田同泥都要健康先種到嘢出嚟.
之前有報導講矽靈有問題.矽靈係咩嚟嘅呢?
矽靈其實喺洗頭水同護髮素裡面常見.點解佢會有個咁唔好嘅名聲,背負咁大嘅罪名呢?會令到大家脫髮,頭皮敏感,等等.
頭髮唔係直直一條,頭髮上面就有好多毛麟片,係一片片咁樣嘅.當頭髮污糟,毛麟片被冚住.我地洗頭嘅目的係為咗洗走啲污糟.一洗走佢嘅時候頭髮處於濕嘅狀態,頭髮上的毛鱗片係張開嘅.咁大家就可以想像到,毛麟片就會一片片咁打返開呼吸,同埋吸收營養之類.咁啲毛麟片打開咗,你摸下啲頭髮係會有少少打結,而唔係順滑,咁樣係正常.
以前嘅商家會覺得打哂結嘅體驗唔好,所以喺產品上加入矽靈.作用係毛麟片打開後,用矽靈填滿空隙.即係摸上手嘅時候,因為摸唔到毛麟,就會誤以為好順滑,滋潤.但問題係,頭髮長期使用矽靈冚住毛麟片,頭髮就呼吸唔到.另外佢都會留喺頭皮.問題係矽靈唔係水溶性,洗頭時唔會洗走矽靈.日積月累咁逗留係頭髮頭皮上面.研究顯示長期落去會導致各種各樣嘅頭髮問題.初初頭髮呼吸唔到或者吸收唔到營養,由髮尾開始枯乾,無光澤,無彈性.慢慢就連頭皮都會受影響,就會有脫髮嘅可能!
洗頭水同護髮素都係液體狀,少不免會有防腐劑.防腐劑又係麻麻地好嘅野.有啲頭產品除咗矽靈仲會加一啲礦物油,礦物油冚上頭髮會感覺再滑啲,不過含甲醛等致癌嘅物質.依家開始多人注重咗呢啲問題,市面上都多咗好多無矽靈嘅洗頭水,但係仍然都有防腐劑,礦物油又或者有甲醛嘅問題.
追求健康嘅朋友會轉用髮皂喇.髮皂就唔駛加防腐劑,我地亦唔會添加矽靈.但就係因為無矽靈,洗到好乾淨,有啲朋友會覺得唔慣.
究竟髮皂係咪咁難用呢?有朋友用其他髮皂嘅體驗係洗完之後覺得好笠,可能留有皂垢,以前有個客同我講,洗完幾次之後,個頭好似乞兒咁樣咁笠.
用髮皂嘅體驗唔好亦都係點解我哋之前無髮皂嘅原因.因為我哋自己用髮皂都有一啲咁樣嘅問題,洗完唔舒服.咁好難令人長期使用.以前嘅髮皂可能要一個月或者三星期等佢可以過渡適應.不過都唔係人人過渡到,尤其係長頭髮嘅人比較困難.但係當適應咗之後,其實你就會感覺到佢嘅清爽.
我地嘅髮皂經過改良,冇乜適應期,亦冇乜皂垢.
我地有三種髮皂:烏髮,亮髮,護髮.好多朋友問我點樣選擇.我一陣會介紹返.
[而家七種髮皂]
我地嘅髮皂好容易過渡.好多客人嘅用後感,(大家睇我地嘅 Post都知道)可能用咗兩三次就完全覺得無問題.會打哂結,有太乾淨嘅感覺已經唔存在.有啲朋友用第一次就會覺得好爽.如果你想轉用髮皂嘅話,可以考慮用下我地嘅髮皂.
烏髮就係黑蚊蚊呢舊.佢有啲藥材味道,但係我覺得幾香嘅.
“烏髮”就係何首烏萃取,迷迭香精油,杜松子精油等.
烏髮即係想少啲白頭髮.大家都知道何首烏好好.想頭髮健康可以用何首烏.何首烏入好多經絡,如肝腎,肺經.所以用何首烏入饌係幾好.係中醫嘅角度,其實肝腎係影響頭髮嘅,所以我地要補返肝腎,早啲瞓覺係基本.烏髮皂最主要就係幫助白頭髮方面.希望少啲白頭髮.如果有染髮習慣嘅就會感覺強烈啲,因為耐啲時間先需要再染頭髮,生出黎嘅頭髮係有機會變返做黑色.不過肯定唔係短時間嘅事,我地都唔會當佢係仙丹,用咗一舊就變返做黑色.同埋最緊要就係,你無再用唔好嘅洗頭水同護髮素,你嘅頭髮同頭皮會更加好.
亮髮:蜂蜜-有助毛囊健康,有埋抗氧化(其實毛囊都需要抗氧化,因為佢始終都係皮膚嚟㗎嘛).蜂蜜係天然嘅保濕劑,所以有助頭髮吸收同埋保持水份,令到頭髮有返光澤同埋彈性.如果頭髮乾旱,或者彈性好差就可以試用亮髮.
護髮:護髮主要成份係老薑.佢可以平衝返頭皮嘅循環,促進頭髮生長.佢叫護髮係想「保護」啲頭髮,唔好脫髮同埋防止脫髮.呢個頭皮多嘅人都岩用.
[其餘四款可參照文末列表]
有啲朋友就會話,我唔單止得一個問題喎.我又好旱又想要少啲白頭髮.咁應該點選擇呢? 我就會一次洗頭用一款咁樣,兩隻髮皂輪住用.
[如多過一個煩惱,選擇先處理哪兩個,然後兩款皂輪流用,即今次洗頭用A皂,下次用B皂.]
呢個唔係仙丹,要用一段時間,比少少心機,先達到期待嘅效果.
究竟髮皂係點樣用嘅呢?每一個盒入面都有一個泡泡袋,係一個好柔軟嘅泡泡袋.我地只需要將髮皂放入泡泡袋,平時只需要掛起佢就得喇.用嘅時侯,將頭髮同雙手整濕,用雙手搓個泡泡袋,搓出好多泡泡,將啲泡泡搽上頭髮洗頭.最後將髮皂連泡泡袋沖一沖水,然後掛起,瀝乾.
根據頭髮長短,一嚿髮皂用到次數約80至120次,假如你係長頭髮,一次用多啲,日日洗頭的話,用約80次,大概用到2個幾月左右.
另外,最多朋友問我嘅問題就係:用完髮皂仲駛唔駛用護髮素呢?
我從來都唔建議人用護髮素,因為護髮素多數有矽靈,封住你嘅頭髮,令你覺得好柔順.我地提及頭皮同頭髮係咁緊要嘅話呢,我就唔建議用護髮素.依家坊間有無矽靈嘅護髮素,大家都可以因應自己嘅習慣而使用.我地會用護髮油,就係「髮潤」.
「髮潤」有好多材料,包括摩洛哥堅果油,山茶花籽油,迷迭香精油,天竺葵精油等.通常護髮素係唔會搽上頭皮,因為唔想你封住頭皮,但係我地嘅「髮潤」可以搽頭皮,佢唔係用礦物油,以及無矽靈.髮潤可以比頭皮吸收,佢唔會封住頭髮表面的!
「髮潤」嘅用法如下:
如果你當髮尾油用:平時朝頭早起身出門口前,就唧一泵,搽係髮尾.因為我都唔會用其他頭髮造型用品,我就會用髮尾油搽一搽啲毛燥嘅頭髮表面,就可以做到頭髮貼服.
如果你當護髪素用:洗完頭髮之後,待頭髮七成乾左右,唧一泵.(我建議大家由一泵開始,大家唔好睇佢細細泵,因為佢都比較潤),之後搓勻再搽上髮尾(因為營養比較難吸收),再泵多次,搽上指尖然後捽落頭皮.佢嘅用法有別於護髪素,護髪素係唔可以直接搽上頭皮.但係「髮潤」係可以掂到頭皮,因為頭先提及嘅成份對頭皮健康係好好嘅,如果你真係有好多頭皮,開始甩頭髮,你最好就搽上頭皮喇.
我地新出咗「套裝」,大家揀返適合自己嘅髮皂,然後加購「髮潤」.
咁係咪搞掂哂頭髮嘅問題呢?
當然唔係啦.轉用髮皂係其中一個好嘅一步,因為我地將一啲有問題嘅材料唔再擺係頭髮上面,例如:矽靈,防腐劑,甲醛,礦物油.用髮皂嘅另一好處係佢好環保,用完連膠樽都無,地球又少咗一個膠.
另外,我都想講下梳頭.
點解梳頭都要教呢?中醫好推崇呢個保健嘅方法,因為中醫覺得髮為血之餘,腎之華.頭上有五十個穴位咁多以及三條重要嘅經絡.中間係任督二脈嘅督脈,而佢左右兩邊就係好重要嘅膀胱經,假如係好易傷風感冒嘅人,就應該要按摩一下.而成日頭暈嘅人就應該要按摩一下中間嘅督脈.另外係耳仔嘅上面,仲有一條經絡就係三焦經.呢幾條咁緊要嘅經絡,得閒按摩一下佢係好嘅.
要點樣按摩佢?點樣梳頭先梳得岩呢?
好多朋友洗完頭,索完水之後就梳頭,其實最好等待個頭有6-7成乾先好梳頭.因為頭髮未乾就梳頭會好傷頭髮嘅.因為毛麟片打開晒,同埋啲頭髮濕住會打結,變相梳頭就似夾硬扯佢,會傷到頭皮.有位客人都擔心自己甩頭髮,我就同佢講咁樣梳頭係唔好.所以頭髮未乾就唔好梳頭住,頭髮一定要有6-7成乾先好梳頭,又或者揚乾佢.客人會覺得頭髮會好蓬鬆,好核突咁樣.通常洗完頭都會係屋企,唔係好趕住出去嘅話,就唔好咁樣梳頭.
另外就係梳頭好緊要,要點樣梳頭呢?其實梳頭係要梳埋頭皮嘅,因為頭皮上有五十個穴位,咁多個經絡行過.我地要梳埋頭皮,順便按摩埋佢.朝早如果可以早多五分鐘起身去梳頭係一個好好嘅保健行為.由頭中間(眉心中間對上)貼住頭皮梳,但係唔駛太大力.但係你要感覺到頭皮有些少壓力.一直梳到頸對上位置,梳大約五六下,之後再由髮尾向返頭頂梳五六下.到左邊(耳仔位置)頭皮向右梳,右邊(耳仔位置)頭皮向左梳(即係逆方向梳),同樣地都係五至六下.如是者,咁樣就計一回.朝早可以嘅話,就梳一百回.大家可以試下呢個方法,一日最好就梳三次.但係我知道好難一日中間梳到一百回嘅,所以,我建議大家朝早係梳二百回.之後夜晚臨訓前就梳一次一百回,咁就非常好喇.你就會感覺到不論頭髮定係頭皮都會輕咗好多.如果你有頭痛,頭暈,傷風感冒呢啲問題,咁樣梳頭除咗令血液循環之外,血脈,頭皮神經得到舒緩,放鬆咗之外,等如休息咗個頭,中醫角度,頭部主思維,記憶力,都會有進步.假如你有頭痛,中醫角度係不通則痛,梳下佢按摩下佢去打通返塞咗嘅地方,頭痛就可能會減輕.
蘇東坡曾經都有脫髮,有個老中醫教佢「梳髮百餘下,散髮臥,熟寢至天明」.梳頭令頭髮同頭皮有消除疲勞嘅效果,可以令人好訓啲,可以防止脫髮.大家可以試下呢一個梳頭嘅方法!
點樣揀梳呢?如果由中醫角度黎講,以前貴族就會用好貴嘅動物骨造嘅梳,依家就會好難去搵到.依家刮痧會用牛角,如果搵到牛角梳都可以.梳唔可以太密齒,要疏少少,依家唔係要梳靚個頭出街,係要梳頭皮,所以唔駛太密齒 J
七款髮皂:
亮髪:乾性,毛燥,易斷,稀薄想豐盈啲
護髮:脫髮(但頭油唔多),頭風
烏髪:白髮,滋潤
淨髮:油性,易出油,有頭皮,有味
甦髮:常染髪電髮負離等導致受損髪質,易斷
健髮:易出油,有味,脫髮 (因頭油多導致)
香髮:為頭髮帶嚟香茅迷迭香的清香


text:
同女朋友拍左拖一年,都無機會撲野,見呢排去唔到旅行,就同佢去staycation 順路撲野.佢之前一路都話自己係處,我滿心期待,終於可以破到人處.
點知我插左入去,屌左陣,緊係好緊,但無見到血.到著事,d床單都無見到有血跡....
我問佢點解會咁,佢話之前去做檢查,照左超聲波,照完之後有d痛,可能超聲波震到破左處...
到底世界係咪無純過水既女仔....佢係咪呃我....到底佢同幾多男人撲過野....
點算...
網民留言:超聲波係一個人黎嫁傻仔
一出世個奶嘴就錫左佢個嘴好乾啖
網民留言:邊個同你講破處一定有血
不過你女朋友個理由咁on9 九成帽事
網民留言:可能樓主太細呢 帽事嘅 唔洗諗咁多喎
網民留言:講真香港有幾多個處女,點解你哋咁鍾意處女...不過如果個女仔有心呃你就一定係佢唔啱,大大方方認咗佢唔好咩 不過!好似樓上上上幅圖咁,其實真係未必撲嘢就破到處/有其他原因會令到處女膜意外破裂左,講真你冇證冇據,疑點利益歸於被告,又唔好判咗佢死刑先.不過你話要解決又冇得解決,唔通你叫佢去睇醫生證明咩,仲要都證明唔到,都破咗啦.其實睇你接唔接受佢個理由,你唔接受嘅咪飛咗佢囉,情侶之間冇咗信任再拖落去都冇意思
網民留言:點解唔用踏單車 衛生綿條呢啲咁方便又可信度高小小嘅理由 反而鳩吹一個唔合理嘅理由出嚟


text:
2015年6月6日星期六
Wir sind Wien 上
好casual ,好摩登.佢哋唔開口唱你都唔知係古典歌劇.
第三日去咗Laurenzgasse電車站.
攞個headphone....
...join咗呢個叫Kino im Kopf (cinema in head)嘅tour. 12歐一位.
聽住一個電視犯罪劇Kottan ermittelt第六集Räuber und Gendarm嘅故事. 路邊會見到演員做出相關嘅嘢.例如分贓啦.
可惜德文我係要好專心聽先聽得明.而啲演員出現地點預先唔知,又冇特別裝扮,又唔知喺左定喺右出現喎. 唔專心下,所以我係完全唔知個故事講乜. 個tour完咗想搵吓個video睇,yt又咁啱係呢一集畀人delete咗.
其實街上有人做騎呢嘢大多係演出部份.
故事講到做運動,街上見有演員做運動.
有一段係要行. 工作人員孭住個發放器.
騎呢人未必係演員.居然真係有人喺收咗嘅菜檔枱上曬太陽睇書.
流浪婦都係演員.
遇害者.
首演日電視訪問啲途人,個個都以為佢真係暈咗.
根據劇情,人手改動舖頭名同街名.
大結局
呢個演出好有創意.
26 則留言:
演員要同觀眾同步,節奏都好難掌握,好易遺漏.回覆刪除
近距離睇劇嘅感染力大好多.
非一般的演出,好特別回覆刪除
演員咪要不斷扮企,扮訓......扮坐回覆刪除
少D力都唔得,最怕到尾R爆頭都唔明
如果冇左個台, 呢班唱Opera既人完全快閃啦.回覆刪除
咁樣既同步表演真係正,佢地靠Earphone又要演又要跟節奏, 都好高難度.
如果唔知的人,見到D街頭表演,咪以為佢地傻囉回覆刪除
這樣睇戲又幾得意.回覆刪除
12歐一位咁平但用咁多人,有贊助?回覆刪除
呢個先至係真正的Roadshow !回覆刪除
咁騎呢,係咪叫行為藝術呢.回覆刪除
電視訪問啲途人,個個都以為佢真係暈咗 <--- 但無人行埋去睇吓使唔使call救護車?回覆刪除
又真係幾有創意喎,香港如果有坐電車睇戲就正^^回覆刪除
似睇人點拍劇集咁呢回覆刪除


text:
《港女真係好平呀!》
長文注意.呢篇文極無聊而且無內容,我勸你如果唔係真係好得閒,最好唔好睇.唔好睇完又留言話我.屌,徙我時間!
兩年幾前開始,公司崗位轉左,我要去做D開山劈石既DIRTY WORK,少不免成日飛黎飛去.
每飛完一次,又或者係羅湖落馬州之類過關出黎,踏足番香港既地域,我都會有一層深D既感受,就係:
我愛港女!港女萬歲!
真係唔係講笑,係香港國際機場出番黎,就算迎面而來即刻亦有一堆飛機場趨近,我都真係拖住個死人行李同埋疲勞既身軀,我都仲會打識得從心底咁笑出黎.甚至心入面即刻講一句:屌,真係好平呀!仆街!
但係就係呢D人,會令我知道,我已經返左黎香港.
係外國,的確好多樣靚身材正既金髮美女.而係贏國,更加唔駛講,點都會贏架,十四億人口,要見到靚女,除非你真係插盲自己對眼先出街,否則去開會,去商業大廈,總會有機會撞到一兩個.
但係靚又點呢,大波過自己個頭又點呢,好似李泳泳咁又點呢.一要講另一隻語言,例如英文,就已經成件事隔左三萬公里咁遠,有D仲要係意籍法籍,其實你唔識意大利粉或者法文,大家都只能夠君子之交,唔好諗住真係交心.西方社會可能都仲好D,如果要對住贏國人講贏語,就更加之想一句起兩句止.就算對方幾可愛幾想同你繼續傾都無用,係自己已經先行無癮左.
可能真係基因問題.但陶傑DNA既野,你係香港以外講,都無人明你UP乜.
你諗下,有時想講一聲屌,然後對方又會意會呢下屌唔係真係屌只係開玩笑既屌,然後又識得同你屌埋一份又互屌,呢下中間既大腦思考同埋推進交流係幾深層次.我相信就算咩人工智能ALPHA GO DEEP LEARN都好,都有排未計算到究竟幾時屌你係開玩笑屌,幾時屌你係真屌.
而有D真係唔係單係粗口可以解釋到.同一個地方長大,就係有D野會SHARE COMMON GROUND.雖然我地呢D五十後同依家D靚妹,已經係好撚大代溝,勁過中國同美國果個幾千億貿易逆差,但係從走E道,出關,然後出機場,搭巴士,排隊,見到一大堆港女係度用廣東話向佢地班兵落命令,感覺真係好親切,好撚地道.
我會意識到自己身處既,係香港,唔係異鄉.廣東話呀!我聽到廣東話呀.即使可能港女著黎著去都會係MK風,韓國風,講野說話唔正有懶音,甚至會見到班港女係度西面,開口屌佢男朋友,甚至直接講「我唔係想食呢D呀今晚你明唔撚明呀死蠢!」果陣,我心中真係會即刻俾LIKE.我甚至會有零點幾秒會都願意相信:平胸著衫,真係會好睇D.係得香港先獨有既魅力黎,其他地方都唔會做到!!
我覺得自己可能已經痴撚左線.但係當你成日都離開家園,然後搞完一大堆垃圾做左一堆無聊野老細仲要屌你果陣,JETLAG又會搞到你幾日訓唔到覺,一切都已經好似世界末日THE DAY AFTER TMR果陣,你會發現返屋企,見到自己人,始終會FEEL MUCH BETTER.就好似返屋企見到塔嫂咁.塔嫂唔會話煮麵俾我食,甚至可能只係頭也不抬咁講句:捨得返黎啦?肚餓自己叮公仔點心食啦~BYE~~~
但港女始終係港男心目中,係不能取代既存在.
我愛港女,港女萬歲.因為塔嫂都係港女,所以我愛死佢.
~~完~~
免責聲明:港女都有大波架.港女都有靚女架.我唔係以偏蓋全架.以上既鋪排純粹加重下喜劇效果架渣.當然,你地鍾意屌就隨便屌啦.
另外幫 仆擇 Drek-iyn Suk-suk 宣傳 #生仔救港:要生記住同港女生呀.唔係搞到一定要贏,你就等仆街喇.


text:
Q: 🤔你覺得喺香港係生存緊定生活緊?如果你賺大錢(可能係6-10年後啦),咁你會想移民去邊度,定係想留返係香港?
.
A: 哇你咁睇起我嘅
哈哈哈哈哈哈哈哈
我覺得喺香港係生活緊啊
利申Chester 買唔起樓
月入幾多洗幾多嘅人嚟
好啲一個月或者有一餐係食富啲
.
雖然香港生活指數高
但其實有好多計仔慳錢
依方面哥簡直是專家
(同學仔仲記唔記得電話有一版係儲分apps)
哈哈哈哈哈哈哈哈哈
.
借個位嚟賣廣告先
例如你無錢去補習
其實Blogger,YouTube,IG 裡面嘅資源夠你考個唔錯嘅成績
喂我所指嘅唔錯係Level 5 㗎啦
.
咁所以到底你想要咩態度
再按你能力去選擇啦
不過我同意一啲
喺香港有錢好多事方便好多
有艱難唔係無方法
係麻煩啲耐啲仲要兜個圈咁樣
例如搭巴士同搭的士嘅分別
.
(移民)
依個問題最近都諗多咗
結論係每個地方同人一樣
有佢可愛嘅地方,亦有佢可惡之處
無辦法啦
人無完美呀嘛
.
既然係咁
一個咁方便,咁多姿多彩
仲要係成長地方
你嗌我點樣離開呢
(除非發生好大件事啦)
.
相反有錢有時間我會想去渡假多啲
始終Chester 都係個專注力極差
鬧極都坐唔定嘅人嚟
唉所以好多美劇睇咗幾季就停咗
.
:(


text:
成班白痴去旅行,爽!!!!
我身邊既朋友有好多種:文静系,文青系,不理世事系,輕鬆系,樂天系,懶洋洋系.每一個旅程,有唔同既人既組合,都會發生好唔同既化學反應,可以係爆炸,亦可以係出現奇蹟.
而我,成日都會係瘋瘋癲癲個個,例如一路行一路唱歌加埋跳舞,又或者俾人呃既時候發哂脾氣,又或者坐到好似爛佬咁既款.其實係咁既,只係我平日連著得花少少都俾公司同事問候我做咩著到去飲咁既款,笑得太大聲又俾人側目,所以一有機會逃出呢度,我梗係鐘意做番自己啦!!! 而朋友有時都係投訴我好煩,好嘈,但如果我唔係厚面皮隨便你話,個旅程又點會咁熱鬧高興~~? (哈哈!!) 而我自己都好喜歡呢一班陪我一齊顛既朋友,做下D傻事,擺下D傻pose,見到新事物會好興奮開心share,就算成班人趕時間咁怒跑去趕車都可以好搞笑.成日都文青mode上身多愁善感,都要心情轉換一下.咁樣一齊Happy既旅行,真係好爽~~!!
我經常同身邊既朋友講,「做人唔洗太認真,低能一下好開心」.有時太過理性,心入面已經有一把尺去量度人地既文化,行為,可能反而會框住我地既思考模式.若然有機會用一顆樂天童心看世界,就好似一塊海綿咁吸收新事物,咁我地見既野都會闊d,呢一顆好奇心,特別重要.帶番個頭盔先,我唔係叫大家冇批判性思考,必要時都要做番個大人成熟咁諗野既! OK?


text:
女優送上門 激戰玩夠本
2022年09月23日 22:00
東網電視更多新聞短片
突然有索女送上門,男士們梗係開心啦!(互聯網)
人生充滿驚喜,日本AV界嘅女優到訪系列,就係講男主角留喺屋企都會有驚喜,無端端有索爆AV女優到訪,仲邀請做臨時愛郎上床連番激戰,真係開心過中頭獎呀!
回饋粉絲
喺SOD出品嘅《突擊家訪,借出神木麗無限射擊》中,神木麗呢位綺麗巨乳女優之所以能夠出道拍AV,都係多得當初有份喺「魔鏡一號灰姑娘大賽」投佢一票嘅粉絲支持,麗妹為咗回饋佢哋,喺多位粉絲當中挑選出幸運兒,並親自上門拜訪道謝.雖然麗妹兩手空空嚟到,但係回饋粉絲絕對唔係得個講字,會以自己嘅鮮嫩肉體嚟滿足對方,而且仲係有求必應,想玩鴛鴦浴又得,想麗妹換套黑色透視裝嚟個着衣激戰又得,班粉絲真係開心死呀!
虎入羊群
由S1推出嘅《這麼綺麗的姐姐來我家亂搞》入面,楓富愛突然變身成癡女,不過今次佢唔係搵資深嘅男優做對手,而係親自上門搵素人男激戰!愛妹又靚女又好波,班素人男梗係即刻畀佢入屋啦,而愛妹亦唔會令對方失望,用盡各種手法令佢哋洩完一次又一次,總之要搞到對方清倉為止!如果遇到兩位素人男,阿妹亦冇有怕,一於嚟個3P混戰,盡情享受快感.
簡評
喺兩部女優探訪作品中,本仙最鍾意神木麗主演嘅《突擊家訪,借出神木麗無限射擊》,原因係麗妹身材高挑又好波,仲要顏值高氣質綺麗,上門招呼班素人男時,態度真摯又親切,令人感覺舒服窩心,家陣好少女優可以帶嚟呢種感覺.


text:
認識我們的外籍老師
Casey 老師 – 美國
Jennie 老師 – 美國
Tracy 老師 – 美國
每天只需要
15
分钟
每天只需要15-20分钟有趣的练习,您的孩子就会清晰而自信的说一口英语.
父母對我們的評價
Warunee Sangsri
呢個系一個很好嘅app,容易理解,最重要嘅系佢很有趣. 當小朋友學習嘅時候,佢哋可能無法理解同吸收到咁多,但反復地使用呢個app可以令小朋友自己理解到啲句子,而無需我哋去教佢哋.
คุณ ตามติดชีวิตรีวิว
我最鍾意呢個app嘅原因系我啲小朋友可以練習到講英文. 有本地教師喺app裏邊教學. 我哋仲可以透過app地功能跟蹤小朋友嘅學習路程. 你也唔使擔心你嘅小朋友會花太多時間喺屏幕上,因為你可以設置每日嘅學習時間.
คุณ ตามติดชีวิตรีวิว
我最鍾意呢個app嘅原因系我啲小朋友可以練習到講英文. 有本地教師喺app裏邊教學. 我哋仲可以透過app地功能跟蹤小朋友嘅學習路程. 你也唔使擔心你嘅小朋友會花太多時間喺屏幕上,因為你可以設置每日嘅學習時間.
Mr. Khawhom Nuchsuwan
呢個系一個非常好嘅app. 小朋友唔會因為學習太多而導致壓力大. 只需15至20分鍾,你嘅小朋友就可以好自然地學習到大量嘅知識.


text:
7 月 26~28 日舉行嘅香港電競節(EMF)2019 已經順利落幕,會場內精彩項目極多,而相信其中一個最受注目嘅攤位,一定係由本地電競賽事搞手 Pentagon(想知乜野係 Pentagon 可以參考呢度)負責嘅「Retro Fighting Game Zone(懷舊格鬥遊戲區)」.
懷舊區分成三部份,包括「格鬥遊戲收藏展覽」,集合二十部街機嘅「懷舊格鬥試玩區」,以及歡迎高手上台同選手較量嘅「格鬥舞台」.
「去機舖擺低一蚊跟機」然後同其他人打《街霸》,《拳皇》,相信對於好多玩家黎講,都係成長時期嘅回憶.
時代轉變,而家機舖風潮無以前咁盛行,唔止格鬥遊戲,大部份打機文化都轉移到家用機上面.為左令大家重拾呢一份回憶,同時想比年輕朋友一次過試玩哂咁多年黎歷代嘅《街霸》,《拳皇》,Pentagon 成功向 CAPCOM 以及 SNK 取得許可,所以先至能夠做到兩款格鬥遊戲同場出現同一會場嘅盛大場面!
(格鬥遊戲收藏展覽)
著名本地遊戲零售店老闆文哥,同時亦都係一位非常有心嘅懷舊遊戲收藏家,今次佢同 Pentagon 合力收集左《拳皇》以及《街霸》自推出以黎嘅所有遊戲作品,配以簡易說明,令來場人士可以簡單一覽呢兩款作品嘅「格鬥遊戲發展史」.
(懷舊格鬥試玩區)
試玩區方面,來場人士都會獲發圓型卡紙代幣一張,如果在各個機台總共獲勝四局,就能獲得現場嘅紀念品一份.由於二十部機台集合左歷代《拳皇》及《街霸》遊戲,所以較成熟嘅朋友固然回憶滿分,年輕嘅朋友亦都慕名去親身感受各代遊戲嘅成長與分別.
(格鬥舞台)
舞台方面,三日以黎都非常星光熠熠,事關舞台唔止比到場朋友上台對戰,Pentagon 仲請黎唔少著名《拳皇》及《街霸》選手,呢批選手全部都係現役出戰海外嘅高手人士!舞台除左為幾位選手舉行「Fans Meeting」分享會,仲為佢地搞左個「高手對戰」大會;而喺觀眾熱烈要求之下,唔少選手仲喺活動完結之後,留喺台上接受觀眾「挑機」.
舞台活動三日以黎都坐無虛席,反應極為熱烈!我地一齊黎睇下有邊幾位選手黎到支持.
(Xian)
黎自新加坡嘅 Xian,係現役 Razer 全職格鬥電競選手,佢曾獲得「EVO 2013」年總冠軍,亦都係 2019 年 Capcom Pro Tour 線上賽亞太區第一名,於 Capcom 官方排名全球第 12 位.呢位國際選手特登飛黎香港,現身支持今次嘅活動.
舞台嘅重頭項目莫過於 Xian 過江龍一打六位本地《街霸》及《拳皇》選手,分別為 Chris Wong,Humanbomb,Tse 4,七瀨,Lau 以及菠蘿.
六位本地選手亦分別舉行交流會,與觀眾表達喺香港成為格鬥電競選手嘅門檻以及難處.
去到挑機環節,因為可以同專業選手交流,所以現埸反應熱烈,仲出現一啲我地熟悉嘅面孔:著名香港電競旁述員 Devils!
三日活動話咁快就完結,由現場佈置去到活動安排,都睇得出 Pentagon 嘅心思,以及佢地對「格鬥電競」呢一方面嘅熱情.佢地亦都坦言,今次活動獲得好多來場人士支持,絕對係喜出望外,因為香港正值多事之秋;不過,見到好多年輕人可以黎到現場暫時放低煩惱稍作輕鬆,現場歡笑連連,亦都令佢地感到滿足.
現場問到唔少來場人士,對於今次呢個「懷舊格鬥區」有咩睇法時,唔少朋友都話「因此對格鬥遊戲有更深認知」,亦有唔少朋友話「希望可以再次有類似活動,玩得好開心」咁話.
多謝各位來場支持嘅朋友,希望有機會下年再見大家!


text:
現年31歲嘅「TVB小花」蔣家旻已經唔係昔日嘅「馬子妮」,連佢都忍唔住懷緬吓過去,慨嘆時光飛逝,佢更喺社交平臺晒出學生相.
雖然相差十幾年,但蔣家旻完全冇變過,尤其佢個個標志性厚唇,楊潮凱就話好似佢喺神劇《天與地》所飾演嘅阿Yan.
另外都有網民就笑言話係「少年版水姐」,又叫佢可以搵番件校服再影過呀!
講到蔣家旻,其實佢喺2012年憑借處境劇《愛回家》而人氣急升,佢喺劇中飾演一個乖乖女馬子妮,而蔣家旻喺入行後都經常飾演呢類型清純可愛嘅形象.
不過呢排喺新劇《極道怪咖》中,蔣家旻一改以往嘅鄰家女孩形象,首次喺劇中飾演一個霸氣嘅社團大姐大,以錫士,有型嘅形象上陣.
入行到而家已經有12年嘅蔣家旻,知道要喺娛樂圈中上位要靠實力同運氣,就算係“時機未到”,自己都會努力證明絕對係有料之人!
而家蔣家旻就一改以往形象喺新劇《極道怪咖》中飾演霸氣社團大姐大“姚清水”,喺劇中畀觀眾們呈現出唔同嘅自己,蔣家旻都希望觀眾們透過呢部劇集可以睇到自己嘅蛻變.
蔣家旻話:“一直畀大家嘅形象都係乖乖女,但呢一次嘅角色好唔同,會比較性感同識用方法誘惑男人.而監制喺造型上都幫咗唔少手,我都用咗好多時間去研究對白嘅語氣,節奏同一啲小動作,盡量做到由骨子里散發出性感.“
唔理點樣,我哋都係好希望蔣家旻可以有新嘅突破,都祝佢可以早日做女主角!
Like MisshkNews Facebook!不出门也能知天下事~


text:
上個星期五,上完堂,放低個耳筒,呢一個動作本來平常不過,但係今次放落去嗰下,有少少沉重.
我下咗一個決定:上完呢一堂之後,我會無限期暫停我嘅網上補習班…
德語補習社
兩年幾之前,工餘時間我仲好充裕,決定咗開補習社嘅時候,我可以投放好多時間落去搞.落手落腳整網頁,開Page,同報名嘅人慢慢咁傾下佢地學德文嘅需要,一切都他他佻佻.
補補下,轉眼就去到今年年中,我教過嘅學生已經超過五十個,嗰陣我試過一個禮拜上超過八堂,仲要唔計啲額外幫學生準備考試嘅課堂…一堂時間係個半鐘,咁你可以想像一下,除咗自己份正職之外,我係投放咗幾多時間落去補習社度.
嗰時,逢星期二同星期四,我Lunch都唔食,上晝返完工,下晝就飛奔返屋企,即刻上堂.而為咗唔會影響我週末陪屋企人嘅時間,我就安排咗星期六日晨咁早起身教書…曾經有段時間我係入咗『健康阿伯』模式,啲週末活動,全部都係去到十一二點為止,之後我就會乖乖地返屋企訓覺,為嘅,就係等我可以聽日七點鐘起身都可以精精神神咁上堂.
到返工嘅時間多咗,間屋開始起緊,仔仔出咗世之後,情況就自然好唔同…我好唔鐘意同人講『我好忙』,因為我成日覺得一個人話自己忙,其實好多時候都係自己啲嘢計劃得唔好,搞到自己好似連食飯訓覺嘅時間都無,唔係啲咩好值得話俾人知嘅嘢.
不過依家我覺得自己真係到咗一個時間好唔夠用嘅邊緣.所以我一路都無開到新班,因為我好清楚知道自己無咁嘅能力同時做好咁多樣嘢.
好啦,到我放育嬰假,返咗香港之後,我以為時間會鬆動啲啦,但係條數唔係咁計的:當你無咗日日要返工嘅負擔,你就會好自然想填補返自己喺屋企嘅角色.我依家每日都會起身,同仔仔梳洗,同佢換片,餵佢食下糊仔,親身孭佢出街,夜晚氹佢訓覺.雖然依家佢半歲人仔,但係我係感受得到,呢兩個半月嘅時間,係有令到佢同我嘅關係唔同咗:我再唔係一個下晝先返屋企同佢玩嘅男人,而係真係會陪住佢,好似媽咪咁照顧佢嘅『爸爸』.
時間上的取捨
唔係個個個老豆都有咁嘅特權.我好彩過咗德國做嘢,有一個咁嘅機會,身為人父,絕對唔能夠放棄.但係做人就係要有取捨,依家到我就嚟要離開香港,我知道我係無辦法繼續咁拖落去,終於都係要做呢個決定…一路都唔想放棄教班嘅原因,可能係我對於教德文小組班呢個『習慣』有一種不捨啦,即使返到嚟香港,keep到上堂嘅,都係最後一兩組,自己要投放嘅時間,已經係十分十分之少…相比起一個禮拜八堂連補課,真係濕濕碎啦!
但係,『一』同『零』嘅分別真係好大.上完最後一課,我真係覺得有少少感觸.
嗰晚,我同我老婆講,我啱啱同最後一組嘅學生上完堂啦!
佢講笑:『睇你個樣,想喊喎!』
『雖然我唔想喊,但係唔好講笑,我真係有少少傷心.』
當下佢即刻知衰,問我想唔想食碗糖水,佢會買俾我食.
咁又未去到要化悲憤為食量咁誇張,不過有糖水,點都食㗎!就喺佢落街買糖水嘅時候,我諗返起呢兩年幾嘅補習時光,我覺得自己得著真係好多好多.首先,我自己一開始學德文嘅時候,係讀得好辛苦,因為好多Grammar嘢係完全唔明,老師又唔識或者唔肯講,所以我係好在意好在意自己講解德文嘅時候,係真係可以令到學生聽得明,真係可以理解啲語法理解到清清楚楚.
德文教學的路程
唔係話我誇張,呢個能力,我呢三兩年係提升咗幾個呢.我記得幾個月前出差,路途遙遠,揸車揸咗六七個鐘,我以前未考C2,要學德文,就會用呢啲時間嚟聽Podcast學;到我依家要教德文,就會用嚟練教書…我會假設我隔離坐咗一個『學生』,然後就開始『教書』.
我記得嗰次我坐咗上車,開咗個GPS,一路揸,到我抵達目的地之後,我係完全唔知道自己揸咗幾耐.
原來我同呢個『學生』已經無間斷咁講咗六七個鐘書…
我要特登攞出嚟『練教』嘅Grammar,其實已經係啲唔太熟書嘅課題,如果你計埋我已經爛熟於心嘅部分,我紛紛鐘揸到返香港都未講得完.唔係呢兩年嘅訓練,我係無可能可以咁熟練,咁有自信咁同啲陌生人分享我學德文嘅心得.可以得到一個咁嘅技能,我真係覺得好開心.我成日都話我個C2無咩咁巴閉,呢句說話係出自真心嘅,我呢幾年嘅經驗,先係我可以沾沾嘅地方.
加上呢兩年,報名嘅學生,問我問題嘅網友,為數真係唔少…就係呢兩個禮拜我搞嘅Workshop,最多嗰個都有差不多成四十個朋友出席,呢個係我自己完全意想不到.因為教德文,我識咗好多朋友,聽到好多故事,體驗咗好多學生嘅成功同失敗,見到好多德國夢破碎,亦同時見到好多德國夢實現.我自問唔係啲咩成功人士,但係最有成功感嘅一定係啲學生同你講,佢地嘅德文有進步,係因為你幫佢地解決咗困擾咗佢地好耐嘅問題.尤其係備試嘅課堂,可以幫佢地有效咁提升考試成績,令佢地成功達到去德國嘅語言要求,我覺得有時我自己係會開心過個學生…
呢幾年真係好快就過咗,回想完嘅呢一刻,啱啱我老婆就買完糖水返嚟.而喺食緊糖水嘅時候,我發覺個人其實係鬆咗:雖然不捨,但我好清楚知道自己唔會再有時間約上堂,如果想要繼續幫人學好德文,唯一嘅出路,係整Video course.但係我一路都拖住拖住,唔肯狠心落去做,係覺得自己唔可以『放棄』自己辛辛苦苦建立咗嘅教學模式.
但其實條條大路通羅馬,幫人學德文,方法有好多個,我好相信,暫停補習班,唔係『放棄』,而係『重新出發』,點都係一個正確嘅決定.好好彩,好多人知道我呢個計劃之後,都大力支持:『我等你出片呀!』好簡單嘅一句說話,對我嚟講已經係好大嘅鼓舞!
嚟緊,除咗自己嘅工作,屋企人同間屋之外,我會將所有空餘嘅時間投放落製作網上課程嗰度.目標係將我自己講咗咁耐書所累積出嚟嘅經驗,盡我所能,壓縮成一個影片課程系列.希望可以達到好多學生對我嘅期望,可以自己睇完片之後,打好德文嘅基礎!
P.S.: 一個人力量有限,我依家誠徵合作夥伴,如果你對管理社交平台,製作教材同影片,教德文等等有興趣,有經驗,想同我一齊搞影片課程的話,歡迎你Facebook搵我傾!
P.S. 2:仲有樣嘢想講埋呀…早輪我返香港,參加咗歌德學院嘅一個講座,識咗好多人,本來我都怕佢地話我『踢館』,勾佢地啲客XD…佢地知道我背景都好,不但無好似我咁以小人之心度君子之腹,仲好積極咁問我有無興趣合作.大家都知道,喺香港,學德文最權威嘅選擇,一定係歌德學院.咁我當然好開心我地可以有合作嘅機會啦!依家我地已經密鑼緊鼓咁籌備緊一個Interview系列,將我喺德國生活嘅血淚史同趣聞,用幾條直接嘅問題還原返出嚟.四月中就會開始出街,到時大家一定要俾面支持支持!
延伸閱讀:
此為石賈墨之原創文章,轉載前請事先徵求授權並註明出處 www.stegermatt.de
想知多啲有關課程嘅資料?即刻Click入嚟呢到睇下啦!
歡迎隨時聯絡我了解更多
WhatsApp: +4917695274920
Signal: +4917695274920
Telegram: @Stegermatt


text:
教養兩個仔,老公話其中一件一定要教識佢哋嘅事,係兩個仔會主動幫屋企手,做屋企嘢.佢話好怕啲男仔姐手姐腳,少少嘢都做唔好,如果兩個仔第時係咁樣,佢會好忟,哈哈!呢樣嘢,我同老公好有共鳴,響我心目中,男仔係唔可以太斯文,要實淨啲 handful 啲,要畀到人安全感.
呢樣老公不嬲做得唔錯,平時有咩屋企嘢要整,會專登叫兩個仔幫手.其實唔易㗎,因為要一邊整嘢啦,一邊教佢哋點整啦,又要忍受佢哋搞亂檔啦,係畀自己一個人完成慢幾倍.自問我冇咁嘅耐性,我係果啲快快手自己做完,你唔好打搞我嘅人,咁樣當然係唔好啦!
印象中我細個又係完全唔使做屋企嘢嘅,應該我媽咪都係我呢種,情願自己快快手搞掂嘅人,然後我就只懂吃喝玩樂,真係好大鑊!應該係到讀大學,自己同同學搬出嚟住,先真正開始學做人.洗衫煮飯執屋買日用品,仲要幫手搬嘢,間中砌傢俬咁,開始有能力獨立地生活,慢慢仲識照顧埋其他人.
好記得 10 零歲嘅我,去朋友屋企食飯,係完全唔會話主動幫人哋執拾洗碗,我仲衰到覺得,我響屋企都唔使做啦!我媽咪都未敢叫我做嘢,做咩你要辛苦我? 可以衰格到咁㗎喎!呢啲咪冇家教囉!縱出嚟㗎,我響屋企大小姐咁㗎!你話幾大鑊喇!我一諗到呢度,真係打個冷顫,錫還錫,我媽咪縱到我咁係真係好唔啱,人哋見到我咁呀,都會諗到我父母係咪唔識教女啦,就算唔講出口,都擰晒頭覺得我冇家教!好彩之後搬咗出去住,開始識得諗人,學識責任感,如果同屋企住到而家,後果真係不堪設想呀,應該係宇宙級港女!
由於自己細個咁樣,知道個嚴重性,我更加唔想縱兩個仔變廢人,所以一直好努力咁教,身教言教,推動佢哋見到咩都要主動幫手,唔可以懶!一眾溺愛自己小朋友嘅父母,真係要借鏡喇,錫佢反而係要畀多啲責任佢,努力教佢點做人,等佢有求生能力,唔係窩住佢響屋企做大爺當寶.到佢哋要踏出社會,要同人相處,同人合作,出到去畀人一個點樣嘅印象,就係靠我哋平時教導喇!